title: এস আই টুটুল

text: ১৯৯৯ সালে টুটুল বাংলাদেশী অভিনেত্রী এবং মডেল তানিয়া আহমেদ এর সাধে বিবাহ বন্ধনে আবদ্ধ হন।


title: সুরেন্দ্র কুমার সিনহা

text: বিচারপতি সুরেন্দ্র কুমার সিনহা (জন্ম: ১ ফেব্রুয়ারি ১৯৫১) বাংলাদেশের একজন প্রখ্যাত আইনবিদ এবং ২১-তম প্রধান বিচারপতি। রাজনৈতিক বিতর্কে জড়িয়ে পড়ে গত ২০১৭ সালের ১০ নভেম্বর তারিখে তিনি প্রধান বিচারপতির পদ হতে পদত্যাগ করেন।


title: সুরেন্দ্র কুমার সিনহা

text: সুরেন্দ্র কুমার সিনহার জন্ম ১৯৫১ সালের ১ ফেব্রুয়ারি মৌলভীবাজার জেলার কমলগঞ্জ উপজেলার তিলকপুর গ্রামে। তাঁর বাবার নাম ললিত মোহন সিনহা এবং মায়ের নাম ধনবতী সিনহা। তিনি চট্টগ্রাম বিশ্ববিদ্যালয়ের অধীনে এলএলবি পাস করার পর ১৯৭৪ সালে সিলেট জেলা জজ আদালতে অ্যাডভোকেট হিসেবে কাজ শুরু করেন। তাঁর স্ত্রী সুষমা সিনহা। এ দম্পতির দুই মেয়ে সূচনা সিনহা ও আশা রানী সিনহা।


title: সুরেন্দ্র কুমার সিনহা

text: তিনি ১৯৭৪ সালে সিলেট বারে আইনজীবী হিসেবে তালিকাভুক্ত হন। ১৯৭৮ সালে হাইকোর্টে এবং ১৯৯০ সালে আপিল বিভাগে আইনজীবী হিসেবে তালিকাভুক্ত হন। ১৯৯৯ সালের ২৪ অক্টোবর তিনি হাইকোর্টে বিচারক হিসেবে নিয়োগ পান ২০০৯ সালের ১৬ জুলাই আপিল বিভাগের বিচারপতি হন। বাংলাদেশের সংবিধানের ত্রয়োদশ সংশোধনীর মাধ্যমে আনা তত্ত্বাবধায়ক সরকার ব্যবস্থা আপিল বিভাগের যে বেঞ্চ বাতিল করেছিল, এস কে সিনহা ছিলেন তার অন্যতম সদস্য। এছাড়া ২০১১ সালে বঙ্গবন্ধু হত্যা মামলার চূড়ান্ত রায় দেওয়া বেঞ্চেও সদস্য হিসাবে ছিলেন তিনি। তার সময়ে সর্ব প্রথম পাইলট প্রকল্পের অধীনে বাংলাদেশের প্রতিটি আদালত ডিজিটালাইজেশনের উদ্যোগ নেওয়া হয়।


title: পটাসিয়াম আইসোটোপসমূহ

text:
পটাশিয়ামের ২৫ টি আইসোটপ রয়েছে (K থেকে K)। তিন ধরনের আইসোটপ : স্থিতিশীল K (৯৩.৩%)এবং K (৬.৭%), এবং দীর্ঘায়ু রেডিও আইসোটপ K ০.০১২%) ।
আদর্শ পারমাণবিক ভর হচ্ছে ৩৯.০৯৮৩ (১) ।


title: রামপাল

text:
রামপাল বাংলার পালবংশের (রাজত্বকাল ৭৫০-১১৫৪ খ্রিস্টাব্দ) পতনের কালে অন্যতম উল্লিখিত নাম; রামচরিতের বর্ণনা থেকে অনুমিত হয় যে দ্বিতীয় শূরপালকে কোনও উপায়ে সংহার করে তিনি পৈত্রিক রাজ্যাধিকার প্রাপ্ত হয়েছিলেন। রামপালের অভিষেক কালে পালরাজাদের রাজ্যপাট বোধহয় ভাগীরথী ও পদ্মার মধ্যবর্তী বদ্বীপে সীমাবদ্ধ হয়েছিল; কারণ রামপালকে কৈবর্ত বিদ্রোহের নেতা দিব্বোকের রাজ্য উত্তরবঙ্গ অধিকারের জন্য ভাগীরথীর উপরে নৌকামেলক বা নৌ-সেতুবন্ধন করতে হয়েছিল। রামপাল,শূরপালের মৃত্যুর পর যখন গৌড়ের সিংহাসন অধিকার করেন তখন দিব্বোকের ভ্রাতুষ্পুত্র ভীম গৌড়ের মসনদে আসীন ছিলেন। দিব্বোকের পর অনুমান করা হয় তার ভ্রাতা রূদোক গৌড়ের অধিকার প্রাপ্ত হয়েছিলেন, পরে তাঁর পুত্র ভীম উত্তরাধিকার সূত্রে উত্তরবঙ্গের সিংহাসন আরোহণ করেছিলেন। সেইসময় রামপাল অত্যন্ত হতাশ হয়ে পড়েছিলেন । তাঁর পুত্র রাজ্যপাল ও অন্যান্য আমাত্যগণ রাজ্যের বিভিন্ন কাজকর্ম সম্পর্কে তাঁর সঙ্গে আলোচনা করতেন । এমনকী রামপাল কিছুদিনের জন্য ভ্রমণে বেরিয়েছিলেন, তাঁর বনময় রাজ্যগুলির সামন্তগণের সঙ্গে বন্ধুত্ব স্থাপন করেছিলেন । ভ্রমণ শেষে রামপাল বুঝতে পারেন যে তাঁর ব্যবহারে আমাত্যগণ সন্তুষ্ট হয়েছেন তাই তিনি পদাতিক, অশ্ব ও গজারোহী সৈন্য সংগ্রহ করেন ; আর এর জন্য তাঁকে প্রচুর অর্থ ব্যয় করতে হয়েছিল।
তিন প্রকার সৈন্য সংগ্রহ করে রামপালদেবের মাতুল-পুত্র রাষ্ট্রকূট-বংশীয় শিবরাজদেব রামপালের আদেশে সেনা নিয়ে গঙ্গা পার হয়েছিলেন । মহাপ্রতিহার শিবরাজদেব কৈবর্ত রাজ্যে অবস্থিত বিভিন্ন গ্রামগুলি আক্রমণ করলে কৈবর্ত নায়ক ভীমের প্রজাগণ বিপন্ন হয়ে পড়ে । শিবরাজ বরেন্দ্রী হতে ভীমের রক্ষকগণকে বিতাড়িত করেছিলেন । শিবরাজের এই বরেন্দ্রী অধিকার দীর্ঘকাল স্থায়ী হয়নি, কেননা কিছুদিন পরেই আবার রামপালকে বহু সেনা নিয়ে বরেন্দ্রী আক্রমণ করতে হয়েছিল । বারেন্দ্র-অভিযানে মগধ ও পিঠীর অধিপতি ভীমযশঃ, কোটাটবীর বীরগুণ, দণ্ডভুক্তি-রাজ জয়সিংহ, দেবগ্রাম-প্রতিবদ্ধ বালবলভীর বিক্রমরাজ, অপরমন্দারের অধিপতি এবং আটবিক সামন্তচক্রের প্রধান লক্ষ্মীশূর, কুজবটীর শূরপাল, তৈলকম্পের রুদ্রশেখর, উচ্ছালের অধিপতি ময়গলসিংহ, ঢেক্করীয়-রাজ প্রতাপসিংহ , কৌশাম্বীপতি দ্বোরপবর্ধন প্রমুখ সামন্তগণ এবং রাজ্যপাল সহ রামপালের অন্যান্য পুত্রগণ পিতার সঙ্গে যুদ্ধযাত্রা করেছিলেন ।


title: রামপাল

text: ১ . মগধ ও পিঠীর অধিপতি ভীমযশ রামচরিতের টীকায় "কান্যকুব্জরাজবাজিনীগণ্ঠনভুজঙ্গ" নামে অভিহিত । সম্ভবত কান্যকুব্জ-রাজ তাঁর দ্বারা পরাজিত হয়েছিলেন; তবে সেই সময় কোন রাজা কান্যকুব্জের সিংহাসনে আসীন ছিলেন তা সঠিক জানা যায় না। প্রতিহার বংশীয় ত্রিলোচনপালের পর চেদি-বংশীয় কর্ণদেব বোধহয় কিছুদিনের জন্য কান্যকুব্জের সিংহাসনে বসেছিলেন; কারণ গাহডবাল-বংশীয় গোবিন্দচন্দ্রদেবের একখানি তাম্রশাসনে পাওয়া যায় যে, ভোজদেব ও কর্ণদেবের পর চন্দ্রদেব পৃথিবীর অধীশ্বর হয়েছিলেন। পিঠী দক্ষিণ মগধের প্রাচীন নাম, আবার গোবিন্দদেবের পত্নী কুমরদেবীর শিলালিপির পাঠোদ্ধার করে ডঃ স্টেইন কোনো ( Sten Konow ) অনুমান করেন পিঠী মাদ্রাজ প্রদেশের পিট্টপুরমের প্রাচীন নাম। রামচরিতের দ্বিতীয় পরিচ্ছেদের অষ্টম শ্লোকের টীকায় পাওয়া যায় যে, মথনদেব বিন্ধ্যমাণিক্য নামক হস্তিপৃষ্ঠে আরোহণ করে পিঠী ও মগধের অধিপতিকে পরাজিত করেছিলেন।


title: রামপাল

text: ২. কোয়াটবীর রাজা বীরগুণ: রামচরিতের টীকাতে বীরগুণ সম্বন্ধে বলা হয়েছে ‘দক্ষিণ সিংহাসনে চক্রবর্তী’;নগেন্দ্রনাথ বসুর মতে এটি বিশাল অরণ্যানী-বেষ্টিত উড়িষ্যার গড়জাত প্রদেশ। আইন-ই-আকবরীতে এই স্থান কটক সরকারের অন্তর্গত ‘কোটদেশ’ বলেই অভিহিত হয়েছে। রাখালদাস বন্দ্যোপাধ্যায়ও এই মত সমর্থন করেছিলেন। কিন্তু উড়িষ্যায় রামপালের বা তাঁর পিতার রাজ্যের অন্তর্ভুক্ত সামন্তশাসিত কোনো রাজ্য ছিল এর কোনো প্রমাণ নেই। বিষ্ণুপুরের পূর্বে কোটেশ্বর নামক গ্রামের সাথে এর নামসাদৃশ্য আছে। শ্রীযুক্ত পঞ্চানন মণ্ডলের মতে অজয় নদের দক্ষিণ তীরে বর্ধমান জেলার ও আউসগ্রাম থানার অন্তর্গত ভল্কীকোট গ্রামই প্রাচীন কোটাটবী, কারণ এই অঞ্চলকে এখনও কোটার জঙ্গল বলা হয়।


title: রামপাল

text: ৩. দণ্ডভুক্তির রাজা জয়সিংহ: দণ্ডভুক্তি মেদিনীপুর জেলার দক্ষিণভাগে অবস্থিত ছিল। ইনি উড়িষ্যার রাজা কর্ণকেশরীকে পরাজিত করেছিলেন।


title: রামপাল

text: ৪. বিক্রম: রামচরিতে শুধু এই নামটি আছে, টীকাতে এঁকে বিক্রমরাজ বলা হয়েছে। টীকাকারের ভাষ্যে ‘দেবগ্রাম প্রতিবদ্ধ’ ও ‘বালবলভী তরঙ্গ’, এই দুইটি শব্দ আছে। হরপ্রসাদ শাস্ত্রী এর অর্থ করেছিলেন যে বিক্রমরাজ দেবগ্রামের রাজা ছিলেন এবং এর চারিপার্শ্ব বালবলভী দেশের নদী দ্বারা বেষ্টিত ছিল। তাঁর মতে বালবলভী প্রাচীন বাগড়ীর (মেদিনীপুর জেলার গড়বেতা) নাম। শ্রীরাধাগোবিন্দ বসাক বলেন যে, বালবলভী একটি নদীর নাম এবং বিশাল তরঙ্গ-বহুল নদীদ্বারা বেষ্টিত থাকায় রাজধানী দেবগ্রাম সুরক্ষিত ছিল। দেবগ্রামের অবস্থিতি সম্পর্কে কেউ কেউ ধারণা করেন: কলিকাতা-লালগোলা রেলওয়ে লাইনে কলিকাতার শিয়ালদহ স্টেশন হতে ১৪০ কিলোমিটার দূরে দেবগ্রাম নামক স্টেশনের আধ মাইল দূরে দেবগ্রাম নামক গ্রামই খুব সম্ভব প্রাচীন দেবগ্রাম।


title: রামপাল

text: ৫. ‘নগেন্দ্রনাথ বসু নদীয়া জেলার একটি গ্রামকে চিহ্নিত করেছেন। রমেশচন্দ্র মজুমদার দক্ষিণ-পশ্চিম বাংলার সুবর্ণরেখা নদীর মুখে পিপলী গ্রামকে চিহ্নিত করেছেন। সম্পাদিত ‘বর্ধমানের পুরাকথা’ নামক গ্রন্থে এই স্থানের অনেক প্রাচীন ধ্বংসাবশেষের বিবরণ আছে।


title: রামপাল

text:
৬. লক্ষ্মীশূর: তিনি হুগলী জেলার অন্তর্গত অপারমন্দারের অধিপতি ছিলেন। শ্রীপঞ্চানন মণ্ডল বলেন যে, বর্তমান গড়মান্দারণ নামক গ্রাম হুগলী জেলার আরামবাগ হতে নয় মাইল দক্ষিণ-পশ্চিমে অবস্থিত। নলিনী দাশগুপ্ত এই মত গ্রহণ করেন নি। তাঁর মতে বর্তমান দেওঘর, বৈদ্যনাথ এবং অপর মন্দার অর্থাৎ ভাগলপুরের ৩০ মাইল
দক্ষিণে মন্দার পর্বতের দক্ষিণ ও দক্ষিণ-পূর্ব অঞ্চলে অবস্থিত অরণ্যসঙ্কুল ‘অপর-মন্দার’ প্রদেশেই লক্ষ্মীশূরের রাজ্য ছিল। প্র ম মহীপালের সমসাময়িক রণশূর দক্ষিণ রাধা শাসন করতেন। লক্ষ্মীশূর এক বংশীয় হতে পারেন। বিজয়সেন যে শূর বংশে বিবাহ করেছিলেন, হয়তো এরাই সেই বংশের। জানা যায় যে, লক্ষ্মীশূর পার্বত্য এলাকার সামন্তদের প্রধান ছিলেন।


title: রামপাল

text: ৭. কুব্জবটির রাজা শূরপাল: কুব্জবটি সাঁওতাল পরগনার অন্তর্ভুক্ত নয়া দুমকার ১৪ মাইল উত্তরে অবস্থিত ছিল।


title: রামপাল

text: ৮. তৈলকম্পের (মানভূম) রাজা রুদ্রশিখর: বিহারের মানভূম জেলার তেলকুপিই প্রাচীন তৈলকম্প।


title: রামপাল

text: ৯. উচ্ছালের রাজা ভাস্কর অথবা মদকলসিংহ: পূর্বে বীরভূম জেলার অন্তর্গত ‘জৈনউঝিয়াল’ পরগনার নামই উচ্ছাল বলে গৃহীত হতো। শ্রীপঞ্চানন মণ্ডল বলেন যে, এটি বর্ধমান জেলার উছলান গ্রাম। এটিই অধিকতর সঙ্গত বলে মনে করেছেন ঐতিহাসিক রমেশ মজুমদার, কিন্তু অনেকেই দ্বিমত পোষণ করেছেন।


title: রামপাল

text: ১০. ঢেক্করীরাজ প্রতাপসিংহ: কাটোয়ার নিকটবর্তী বর্ধমান জেলায় অবস্থিত বলে জানা যায়।


title: রামপাল

text:
১১. কয়ঙ্গলমণ্ডলের অধিপতি নরসিংহাসর্জুন: এর বর্তমান নাম কাঙ্গজোল- এটি বর্তমান রাজমহলের ২০ মাইল
দক্ষিণে অবস্থিত।


title: রামপাল

text: ১২. সঙ্কটগ্রামের রাজা চণ্ডার্জুন: শ্রীপঞ্চানন মণ্ডলের মতে বর্ধমান জেলার রায়না থানার অন্তর্গত সংকট নামক গ্রাম হতে শক্তিগড় পর্যন্ত বিস্তৃত ভূভাগই প্রাচীন সংকট রাজ্য। আইন-ই-আকবরীতে সাতগাঁও সরকারের অন্তর্গত সকোট পরগনার উল্লেখ পাওয়া যায়। সম্ভবত বল্লাল চরিতের সংককোট এবং তবকাত-ই-নাসিরীর সঙ্কনাৎ ও এই সংকট গ্রাম অভিন্ন।


title: রামপাল

text: ১৩. নিদ্রাবলীর রাজা বিজয়রাজ: সম্ভবত সেনবংশীয় রাজা বিজয় সেন। বিজয় সেন ও বিজয়রাজ অভিন্ন বলে গ্রহণ করলে নিদ্রাবলী পশ্চিম বাংলায় অবস্থিত ছিল। বল্লালসেন নৈহাটী তাম্রশাসন থেকে আমরা জানতে পারি যে, তাদের পূর্বপুরুষ রাধা রাজ্যে প্রথমে বসতি স্থাপন করে।


title: রামপাল

text: ১৪. কৌশাম্বীর রাজা দ্বোরপবর্ধন: কৌশাম্বী সম্ভবত রাজশাহী অথবা বগুড়া জেলায় অবস্থিত ছিল। কেউ কেউ একে ভাগীরথীর পূর্ববতীরে কলিকাতার দক্ষিণে অবস্থিত বলে মত প্রকাশ করেছেন। শ্রীপঞ্চানন মণ্ডল বর্ধমান জেলার কালনা মহকুমার অন্তর্গত কুসুমগ্রামই রামচরিতের কোশাম্বী বলে মত প্রকাশ করেছেন।


title: রামপাল

text: ১৫. পদুবন্বার রাজা সোম: ঐতিহাসিকদের কেউ কেউ হুগলী, পাবনা অথবা দিনাজপুর চিহ্নিত করেছেন। খুব সম্ভব হুগলী জেলার অন্তর্গত পাউনান পরগনা প্রাচীন পদুবন্বার স্মৃতি বহন করছে বলে আচার্য মজুমদার চিহ্নিত করেছেন। হরপ্রসাদ শাস্ত্রী তা বর্তমান পাবনা নগরীর প্রাচীন নাম হতে পারে এরূপ মত প্রকাশ করেছিলেন।


title: রামপাল

text: পালরাজত্বকালে কৈবর্তনায়ক দিব্বোকের নেতৃত্বে যে অভ্যুথান ঘটেছিল তাতে পালরাজ দ্বিতীয় মহীপাল পরাজিত ও নিহত হয়েছিলেন । রামচরিতের একটি শ্লোকে এরূপ ইঙ্গিত আছে যে দিব্বোক মহীপালের অধীনে উচ্চরাজকার্যে আসীন ছিলেন। রামচরিতে দিব্বোককে দস্যু ‘উপধিব্রতী’ বলা হয়েছে। টীকাকার উপধিব্রতীর অর্থ করেছেন ‘ছদ্মনিব্রতী’; কেউ কেউ এ থেকে সিদ্ধান্ত করেছেন যে, দিব্বোক কর্তব্যবশে বিদ্রোহী সেজে মহীপালকে হত্যা করেছিলেন। কিন্তু এ-কথা যুক্তিযুক্ত মনে হয় না। দস্যু ও উপধিব্রতী হতে বরং এটিই মনে হয় যে, রামচরিতকারের মতে দিব্বোক প্রকৃতই দস্যু ছিলেন; কিন্তু দেশহিতের মোড়কে রাজাকে হত্যা করেছিলেন। বস্তুত রামচরিত কাব্যের অন্যত্রও দিব্বোকের আচরণ কুৎসিত ও নিন্দনীয় বলে ব্যাখ্যা করা হয়েছে। কিছুদিন পর্যন্ত বাংলার একদল লোক বিশ্বাস করতেন যে, দিব্বোক অত্যাচারী মহীপালকে বধ করে দেশকে রক্ষা করেছিলেন এবং তাঁর এই মহৎ কার্যের জন্য জনসাধারণ কর্তৃক রাজা নির্বাচিত হয়েছিলেন। তাঁরা দিব্বোককে মহাপুরুষ সাজিয়ে উত্তরবঙ্গের নানা স্থানে প্রতি বছর ‘দিব্যস্মৃতি উৎসবের’ ব্যবস্থা করতেন। কিন্তু রামচরিতে এর কোনো সমর্থনই পাওয়া যায় না। অবশ্য পালরাজগণের কর্মচারী সন্ধ্যাকর নন্দী দিব্বোক সম্বন্ধে বিরুদ্ধভাব পোষণ করতেন, এটি খুবই স্বাভাবিক; কিন্তু রামচরিত ব্যতীত দিব্বোক সম্বন্ধে জানার আর কোনো উপায়ও নেই। সুতরাং রামচরিতকার তাঁর চরিত্রে যে কলঙ্ক লেপন করেছেন, তা পুরোপুরি সত্য বলে গ্রহণ না করলেও দিব্বোককে দেশের ত্রাণকর্তা মহাপুরুষ মনে করার কোনোই কারণ নেই। বস্তুত মহীপাল যে প্রজাপীড়ক বা অত্যাচারী রাজা ছিলেন এবং এই জন্যই তাঁর বিরুদ্ধে বিদ্রোহ হয়েছিল এরূপ মনে করার কোনো কারণ নেই। আর এই বিদ্রোহকে কৈবর্ত জাতির বিদ্রোহ বলে চিহ্নিত করাও সঙ্গত নয়। দিব্বোক কৈবর্তজাতীয় ছিলেন কিন্তু তিনি যে এই জাতির উপর রাজার অত্যাচারের জন্য মহীপালের বিরুদ্ধে বিদ্রোহ করেছিলেন রামচরিতে এর সমর্থনে কোনো উক্তি বা প্রমাণ পাওয়া যায় না। এ ধরণের বিদ্রোহ সে যুগে প্রায়ই ঘটত। রামচরিতে বলা হয়েছে যে, রামপাল ‘নৃপতি-শ্রেষ্ঠ (মহীপালের) হত্যাকারী (কৈবর্ত রাজার) নিরাময়তা নষ্ট করেছিলেন।’ এ হতে মনে হয় যে, দিব্বোকই মহীপালকে বধ করেছিলেন।


title: রামপাল

text: সন্ধ্যাকর নন্দীর রামচরিত হতে জানা যায় যে, বর্ম্মবংশীয় জনৈক রাজা আত্মরক্ষার জন্য নিজের হস্তী ও রথ রামপালকে উপহার দিয়েছিলেন। বর্ম্মবংশীয় এই রাজার এমন আচরণের কারণ হতে পারে যে, রামপাল কর্তৃক বঙ্গ আক্রমণ এবং সেনবংশীয় সামন্তসেন কর্তৃক বঙ্গদেশ অধিকার। বৃদ্ধবয়সে রামপালদেব তাঁর জ্যেষ্ঠ পুত্র রাজ্যপালের হাতে রাজ্যভার অর্পণ করে রামাবতীতে বাস করছিলেন। মুঙ্গের অবস্থানকালে রামপালদেব তাঁর মাতুল মথনদেবের মৃত্যু সংবাদ শ্রবণ করে অত্যন্ত কাতর হয়ে পড়েন এবং ব্রাহ্মগণকে বহু ধন দান করে গঙ্গাবক্ষে সলিলসমাধি গ্রহণ করেন।


title: অ্যালাসডেয়ার ইভান্স

text: অ্যালাসডেয়ার ক্যাম্পবেল ইভান্স (জন্ম: ১২ জানুয়ারি, ১৯৮৯) ইংল্যান্ডের কেন্টের টানব্রিজ ওয়েলস এলাকায় জন্মগ্রহণকারী স্কটিশ ক্রিকেটার। ডানহাতি ব্যাটসম্যান অ্যালাসডেয়ার ইভান্স স্কটল্যান্ড ক্রিকেট দলে খেলছেন। এছাড়াও তিনি ডানহাতে মিডিয়াম-ফাস্ট বোলিংয়েও পারদর্শী।


title: অ্যালাসডেয়ার ইভান্স

text: লাফবোরা বিশ্ববিদ্যালয়ে স্নাতক শ্রেণীতে অধ্যয়নকালীন লাফবোরা ইউসিসিই দলের পক্ষে ২০০৯ সালে লিচেস্টারশায়ারের বিপক্ষে প্রথম-শ্রেণীর ক্রিকেটে অভিষিক্ত হন। একই সালে কেন্টের বিপক্ষেও তিনি খেলেছিলেন। ঐ মৌসুমেই স্কটল্যান্ড দলের সদস্যরূপে অন্তর্ভুক্ত হন ও কানাডার বিপক্ষে দুই খেলায় অংশ নেন। সুনীল ধনিরামের উইকেট লাভ করেন তিনি।


title: অ্যালাসডেয়ার ইভান্স

text: পরবর্তীতে আগস্ট, ২০০৯ সালে আইসিসি আন্তঃমহাদেশীয় কাপে আয়ারল্যান্ডের বিপক্ষে প্রথম-শ্রেণীর ক্রিকেটে অভিষিক্ত হন। ২০১০ সালে লিস্ট এ ক্রিকেটে ভারত এ-দলের বিরুদ্ধে খেলেন। কিন্তু ১৫২ রানের ব্যবধানে তার দল পরাজিত হয়। এছাড়াও, ২০১১-১৩ আইসিসি আন্তঃমহাদেশীয় কাপে নেদারল্যান্ডসের বিপক্ষে খেলেন তিনি।


title: অ্যালাসডেয়ার ইভান্স

text: ৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ কাইল কোয়েতজারকে অধিনায়কত্ব করে তাদের ১৫-সদস্যের চূড়ান্ত তালিকা প্রকাশ করে। খেলায় তিনিও সদস্য মনোনীত হন। ২৬ ফেব্রুয়ারি তারিখে অণুষ্ঠিত গ্রুপ-পর্বের ৩য় খেলায় আফগানিস্তানের বিপক্ষে ৯ম উইকেটে মজিদ হককে সাথে নিয়ে স্কটল্যান্ডের একদিনের ইতিহাসে ৬২ রানের সেরা জুটি গড়েন। এরফলে প্রথমবারের মতো স্কটল্যান্ড দল বিশ্বকাপে দুই শতাধিক রানের কোটা অতিক্রম করলেও তার দল মাত্র ১ উইকেটের ব্যবধানে পরাজিত হয়।


title: জোশ ডেভি

text: জশুয়া হেনরি ডেভি (জন্ম: ৩ আগস্ট, ১৯৯০) আবেরদিনের জন্মগ্রহণকারী স্কটল্যান্ডীয় ক্রিকেটার। স্কটল্যান্ড ক্রিকেট দলের অন্যতম সদস্য জোশ ডেভি ডানহাতে ব্যাটিংয়ে পারদর্শী। এছাড়াও তিনি মিডিয়াম পেস বোলিং করে থাকেন। বর্তমানে তিনি সমারসেট ক্রিকেট ক্লাবে প্রতিনিধিত্ব করছেন।


title: জোশ ডেভি

text: এপ্রিল, ২০১০ সালে ডেভি মিডলসেক্স দলের পক্ষে কাউন্টি ক্রিকেটে অভিষিক্ত হন। ক্লাইডেসডেল ব্যাংক ৪০ প্রতিযোগিতায় নর্দাম্পটনশায়ার দলের বিপক্ষে তিনি প্রথম অংশগ্রহণ করেন। একমাস পর অক্সফোর্ড ইউনিভার্সিটি ক্রিকেট ক্লাবের বিপক্ষে প্রথম-শ্রেণীর ক্রিকেটে প্রথমবারের মতো অংশ নেন। প্রথম ইনিংসে তিনি স্যাম রবসনের সাথে উদ্বোধনী জুটি গড়ে ১৯২ রান সংগ্রহ করেন। এছাড়াও খেলার উভয় ইনিংসেই জোড়া শতক করেন।


title: জোশ ডেভি

text: ১৫ জুন, ২০১০ তারিখে নেদারল্যান্ডসের বিপক্ষে তিনি প্রথমবারের মতো একদিনের আন্তর্জাতিকে অভিষিক্ত হন। ব্যাটিং উদ্বোধনে নেমে ২৪ রান করাসহ সাত ওভারে ২৭ রানে ১ উইকেট শিকার করেন। নিজস্ব চতুর্থ ওডিআইয়ে আফগানিস্তানের বিপক্ষে ৭.২ ওভারে ৯ রানে ৫ উইকেট পান যা একদিনের আন্তর্জাতিকে যে-কোন স্কটিশ বোলারের সেরা বোলিং নৈপুণ্য।


title: জোশ ডেভি

text: ৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ ডেভি-সহ স্কটল্যান্ড ক্রিকেট দলের ১৫-সদস্যের চূড়ান্ত তালিকা প্রকাশ করে। ২৩ ফেব্রুয়ারি গ্রুপ পর্বের দ্বিতীয় খেলায় ইংল্যান্ডের বিপক্ষে তার কৃতিত্বপূর্ণ বোলিং স্বত্ত্বেও স্কটল্যান্ড দল ১১৯ রানের বিশাল ব্যবধানে পরাজিত হয়। খেলায় তিনি ৬৮ রান খরচায় ৪ উইকেট দখল করেন।


title: ওয়ালি উদ্দিন

text: ওয়ালি তাসার উদ্দিন (জন্ম ১৭ এপ্রিল ১৯৫২) একজন ব্রিটিশ বাংলাদেশী যিনি ব্রিটেনে রেস্টুরেন্ট ব্যবসা, সংগঠক, সমাজসেবী এবং একজন কমিউনিটি নেতা হিসাবে বিশেষ ভাবে পরিচিত।


title: ওয়ালি উদ্দিন

text: ওয়ালি উদ্দিন সিলেট জেলার মৌলভীবাজার জেলায় জন্ম গ্রহণ করেন। পরে ১৯৭৭ সালে মাত্র ২৫ বছর বয়সে তিনি লন্ডনে চলে আসেন। এসময় তিনি লন্ডনের একটি রেস্টুরেন্টে কাজ করতেন। পরে লন্ডন থেকে তিকি স্কটল্যান্ডের রাজধানী এডিনবরায় চলে আসেন এবং নিজের ব্যবসা শুরু করেন।


title: ওয়ালি উদ্দিন

text: স্কটল্যান্ডে তার প্রতিষ্ঠিত ব্রিটানিয়া স্পাইস রেস্টুরেন্টটি ব্রিটেনের বিখ্যাত একটি রেস্টুরেন্ট যা প্রায় ১০ টিরও বেশি বিভিন্ন পদক লাভ করেছে।


title: ওয়ালি উদ্দিন

text: ১৯৯৫ সালে তাকে মেম্বার অব ব্রিটিশ এম্পায়ার পদকে ভূষিত করা হয়। সেই সাথে নিউ ইয়ার অনার দেয়া হয় একই বছরে। তার কাজের স্বীকৃতি স্বরূপ তিনি প্রথম কোন বাংলাদেশী হিসাবে জাস্টিস অফ পিস হিসাবে ১৯৮৪ সালে নির্বাচিত হন।


title: ওয়ালি উদ্দিন

text: ওয়ালি উদ্দিন বিবাহিত জীবনে পাঁচ সন্তানের জনক।


title: বৃন্দা (ফন্ট)

text: বৃন্দা বাংলা লিপির জন্য একটি ওপেনটাইপ ফন্ট। এটি উইন্ডোজ এক্সপি এবং পরবর্তী উইন্ডোজ সংস্করণের জন্য ইন্ডিক পাঠ্যের জন্য মাইক্রোসফট উইন্ডোজের ঐচ্ছিক সমর্থনের অংশ হিসাবে অন্তর্ভুক্ত করা হয়েছে। এটি বাংলা লিপিতে লেখা, বাংলা ও অসমীয়াসহ মাইক্রোসফট উইন্ডোজ অপারেটিং সিস্টেমের সব ভাষার জন্য ডিফল্ট ফন্ট। এটি মাইক্রোসফট কর্পোরেশন দ্বারা উন্নয়নকৃত এবং রক্ষণাবেক্ষণকৃত। এর উইনিকোড পরিসর হল মৌলিক লাতিন, লাতিন-১ সম্পূরক এবং বাংলা।


title: দাশ্‌তে কাভির

text: দাশ্‌তে কাভির (ফার্সি دشت كوير) ইরানের উচ্চভূমির একেবারে মধ্যভাগে অবস্থিত একটি বিশাল মরুপ্রায় ভূমি। মাঝে মাঝেই বড় বড় লবণাক্ত জলাভূমির অস্তিত্ব এই অঞ্চলের অন্যতম বৈশিষ্ট্য। এই কারণে মরুভূমি অপেক্ষা মরুপ্রায়ভূমি নামটির ব্যবহার দাশ্‌তে কাভিরের পক্ষে বেশি যুক্তিযুক্ত। এটি লম্বায় প্রায় ৮০০ কিলোমিটার ও চওড়ায় ৩২০ কিলোমিটার। মোট ৭৭,৬০০ বর্গকিলোমিটার জুড়ে বিস্তৃত এই মরুপ্রায় ভূমিটি আয়তনের হিসেবে পৃথিবীতে মরুভূমিগুলির মধ্যে ২৩তম। উত্তরপশ্চিমে উত্তর ইরানের আলবুরজ (উচ্চারান্তরে "এলবুরজ") পর্বতমালার পাদদেশ থেকে শুরু হয়ে এই মরুপ্রায় অঞ্চলটি দক্ষিণপূর্বে পূর্ব ইরানের 'লুত মরুভূমি'র সাথে মিশেছে। ইরানের পূর্বতন খোরসন, তেহরান, এস্‌ফাহন, সেম্‌নন, ইয়াজ্দ‌্, প্রভৃতি প্রদেশগুলির অংশবিশেষ এই মরুপ্রায় ভূমির অন্তর্গত।


title: আদমশুমারি

text:
কোন দেশের বা কোন নির্দিষ্ট অঞ্চলের মানুষ গণনাকেই মূলত আদমশুমারি বলা হয়। পৃথিবীর প্রায় সব দেশেই নিজস্ব আদমশুমারির ব্যবস্থা রয়েছে। বাংলাদেশও এর ব্যতিক্রম নয়। বাংলাদেশেও প্রতি দশ বছর অন্তর অন্তর আদমশুমারি করা হয়।
আদমশুমারি একটি দেশের জনসংখ্যার সরকারি গণনা হিসেবে গণ্য করা হয়। জাতিসংঘের সংজ্ঞা অণুযায়ী নির্দিষ্ট সময়ে আদমশুমারি একটি জনগোষ্ঠীর বা দেশের জনসংখ্যা গণনার সামগ্রিক প্রক্রিয়ায় তথ্য সংগ্রহ। তথ্য একত্রীকরণ এবং জনমিতিতে অর্থনৈতিক ও সামাজিক তথ্যাদি প্রকাশ করা বোঝায়। বাংলাদেশে প্রথম আদমশুমারি ১৯৭৪ সালে হয়েছিল। একটি দেশে আদমশুমারি সাধারণত দশ বছর পর পর হয়।


title: বাক্সবাদাম

text: বাক্সবাদাম বা জংলিবাদাম, (), (বৈজ্ঞানিক নাম: "Sterculia foetida") হচ্ছে নরম কাষ্ঠল বৃক্ষ যেটি ১১৫ ফুট পর্যন্ত লম্বা হতে পারে। ১৭৫৩ সালে কার্ল লিনিয়াস এই প্রজাতির বিবরণ দেন।


title: বাক্সবাদাম

text: বাক্সবাদামের গঠন শিমুলের মতো। এদের পাতা করতলাকার-যৌগিক এবং শাখাবিন্যাস ভূসমান্তরালে হয়। এদের ছায়া হয় বেশি। বসন্তের প্রারম্ভেই বাক্সবাদামের শাখায় ফুল জন্মে। ফুলের পাপড়ি থাকে না। বৃন্তের বর্ণ লাল-হলুদ ও বেগুনিতে মেশানো হয়। ফল গুচ্ছবদ্ধ। একগুচ্ছে ৫ থেকে ২০টি ফলও দেখা যেতে পারে। কাচা ফল সবুজ বর্ণের। পাকলে রক্তিম বর্ণ ধারণ করে। ভাজা বীজ চিনাবাদামের স্বাদের সমতুল্য। কাচা বীজ বমির সৃষ্টি করে। বাকল থেকে দড়ির আঁশ পাওয়া যায়। বীজ থেকে তেলও হয়ে থাকে। প্রতিটি বাদামের ভেতরে লম্বা ও কালো রঙের ১০ থেকে ১৫টি বীজ পাওয়া যায়।


title: জুম্মন লুসাই

text: জুম্মন লুসাই বাংলাদেশের একজন বিখ্যাত হকি খেলোয়াড়।


title: জুম্মন লুসাই

text: তিলি সিলেটে জন্মগ্রহণ করেন।


title: জুম্মন লুসাই

text: ১৯৭৮ সালে বাংলাদেশ পুলিশের হয়ে নিজের খেলোয়াড়ি জীবন শুরু করেন তিনি। বাংলাদেশ হকি জাতীয় দলের হয়ে তিনি প্রায় দশ বছর খেলেন। জুম্মন ১৯৮২ থেকে ১৯৮৯ সাল পর্যন্ত জাতীয় দলের রক্ষণভাগের হয়ে খেলেন। তিনি বাংলাদেশের একমাত্র হকি খেলোয়াড়, যিনি বিশ্ব একাদশের হয়ে খেলার গৌরব অর্জন করেন।


title: জুম্মন লুসাই

text: ১৯৮৫ সালে এশিয়া কাপে ইরানের বিপক্ষে খেলায় হ্যাট্রিক করেন। ১৯৮২ সালে দিল্লিতে অনুষ্ঠিত ৯ম এশিয়ান গেমসে অংশ নেন জুম্মন। ১৯৮৫ সালে ঢাকায় দ্বিতীয় এশিয়া কাপ, ১৯৮৬ সালে সিউলের ১০ম এশিয়ান গেমস ও ১৯৮৯ সালে দিল্লিতে তৃতীয় এশিয়া কাপে খেলেন তিনি। ১৯৮৯ সালে দিল্লিতে এশিয়া কাপে অংশগ্রহণ করে আন্তর্জাতিক ক্যারিয়ার শেষ করেন তিনি।


title: জুম্মন লুসাই

text:
এছাড়া তিনি আবাহনীর কোচের দায়িত্বও পালন করছিলেন।
২০১১ সালে জাতীয় পর্যায়ে ক্রীড়া ক্ষেত্রে অসাধারণ অবদানের জন্য জাতীয় ক্রীড়া পুরস্কারে ভূষিত হন।


title: জুম্মন লুসাই

text: আবাহনী ক্লাব প্রাঙ্গণে ১৬ জানুয়ারি মস্তিষ্কের রক্তক্ষরণে আক্রান্ত হন। এরপর তাকে বাংলাদেশ মেডিকেল হাসপাতালে নিয়ে যাওয়া হয়, অবস্থার অবনতি হলে তাঁকে স্থানান্তর করা হয় বঙ্গবন্ধু শেখ মুজিব মেডিকেল বিশ্ববিদ্যালয়ের নিবিড় পরিচর্যাকেন্দ্রে (আইসিইউ)। কৃত্রিম শ্বাস-প্রশ্বাসের মাধ্যমে বাঁচিয়ে রাখা হয়েছিল তাঁকে। ১৮ জানুয়ারি ২০১৫ তারিখে সেখানেই মৃত্যুবরণ করেন জুম্মন লুসাই।


title: লি বিয়ং চল

text: লি বিয়ং চল ইউরিংয়ের এক ধনাঢ্য পরিবারে জন্মগ্রহণ করেছিলেন। তিনি দক্ষিণ কোরিয়ার সবচেয়ে সফল ব্যবসায়ী। তাঁর প্রতিষ্ঠিত স্যামসাং বর্তমানে দক্ষিণ কোরিয়ার সবচেয়ে বড় কোম্পানী।


title: লি বিয়ং চল

text: তিনি টোকিওর ওয়াসেডা বিশ্ববিদ্যালয়ে পড়তে গিয়ছিলেন। কিন্তু তিনি পড়াশোনা শেষ করতে পারেননি। বাবার অকালপ্রয়াণে দ্রুত নেমে পড়তে হয় পরিবারিক ব্যবসায়। তাঁর ব্যবসায়িক জীবন শুরু হয় চালকল দিয়ে। ১৯৩৮ সালে ১ মার্চ লি ব্যবসার ধরন পাল্টান। দক্ষিণ কোরিয়ার দায়েগু শহরে প্রতিষ্ঠা করেন নতুন ব্যবসা প্রতিষ্ঠান স্যামসাং ট্রেডিং কোম্পানি। তখকার লোগো থেকে জানা যায় স্যামস্যাং এর অর্থ তিন তারকা।


title: লি বিয়ং চল

text:
সেই সময় স্যামসাং এ কাজ করতেন ৪০ জন কর্মী। মুলত শহরের ভেতর মুদিখানার পণ্য পরিবহন করত স্যামস্যাং। সঙ্গে নিজেরা নুডুলস উৎপাদন করত। একপর্যায়ে লি দেশের বাইরে ব্যবসা প্রতিষ্ঠা করলেন। ১৯৪৭ সালে লি প্রতিষ্ঠানের কার্যালয় স্থানান্তর করার সিদ্ধান্ত নিলেন। স্যামসাং এর ঠিকানা হল সিউলে। বিশ্বযুদ্ধ আর কোরীয় যুদ্ধের যুদ্ধের কারণে লি সিউল ছাড়তে বাধ্য হন।
পুসানে গিয়ে শুরু করেন চিনি শোধানগারের ব্যবসা। তাঁর এই প্রতিষ্ঠানের নাম চেল জেদাং। যুদ্ধ শেষে চিনি শোধনাগারের ব্যবসা লব্ধ টাকা দিয়ে ১৯৫৪ সালে তিনি প্রতিষ্ঠা করেন কাপড়ের কল চেল মোজিক। এটি দক্ষিণ কোরিয়ার ইতিহাসে সবচেয়ে বড় পশমি কাপড়ের কল।
১৯৯১ সাল হতে প্রচলিত হো আম পুরষ্কার এর নামকরণ লি এর ছদ্মনাম থেকেই করা হয়েছে।


title: স্পাইসজেট

text: স্পাইসজেট হল সান গ্রুপের মালিকানাধীন ভারতের একটি কম খরচের বিমান পরিবহন সংস্থা| এটা গার্হস্থ্য যাত্রীর ভাগ থেকে দেশের দ্বিতীয় বৃহত্তম বিমান পরিবহন সংস্থা হল| এই বিমান পরিবহন সংস্থাটি বোয়িং ৭৩৭ নেক্সট জেনারেশন এবং বম্বারদিয়ার ড্যাশ ৮ কিউ ৪০০ বিমান ব্যবহার করে দৈনিক ৩৪০ এর অধিক ফ্লাইট পরিচালনা করে ৪১ টি ভারতীয় এবং ৮ টি আন্তর্জাতিক শহর নিয়ে মোট ৪৯ টি গন্তব্যস্থলে|


title: স্পাইসজেট

text:
এই বিমান পরিবহন সংস্থাটি তাদের পরিসেবা ২০০৫ সালের মে মাসে শুরু করে| তাদের রেজিস্টার্ড অফিস তামিলনাড়ুর চেন্নাই এ এবং কর্পোরেট অফিস গুরগাঁও, হরিয়াণা তে অবস্থিত| স্পাইসজেট সুধু যাত্রী বর্গ অনুযায়ী তৈরি করা বিমানের পরিচালনা করে| যাত্রী পরিষেবার সঙ্গে স্পাইসজেট ওই একই বিমানে পণ্য পরিবহনের সুবিধা প্রদান করে|
বর্তমানে স্পাইসজেট দৈনিক ৩৫০ টার ওপর বিমান পরিচালনা করে ৪৮ টি ভারতীয় এবং ১০ টি আন্তর্জাতিক গন্তব্যস্থলে| এরা বোয়িং ৭৩৭-৮০০ এবং বম্বারদিয়ার ড্যাশ ৮ কিউ ৪০০ নিয়ে নিজেদের বিমান সেবা পরিচালনা করে| ৫ বছর নিজেদের সেবা প্রদান করার পর, স্পাইসজেট কে এয়ারপোর্ট অথরিটি অফ ইন্ডিয়া, ২০১০ সালের ৭ ই সেপ্টেম্বর, আন্তর্জাতিক ফ্লাইট শুরু করার অনুমতি প্রদান করে| গোড়ার দিকে স্পাইসজেট দিল্লি থেকে কাঠমান্ডু এবং চেন্নাই থেকে কলম্বো তে বিমান সেবা শুরু করে| তাদের প্রথম আন্তর্জাতিক ফ্লাইট দিল্লি বিমানবন্দর থেকে ২০১০ সালে ৭ ই অক্টোবর ওরে|


title: স্পাইসজেট

text: স্পাইসজেট তার প্রথম দৃঢ় আদেশ স্থাপন ২০০৫ সালের মার্চ মাসে ২০ টি নেক্সট জেনারেশন বোয়িং ৭৩৭-৮০০র জন্য যার ডেলিভারির সময় ২০১০ অবধি নির্ধারিত ছিল| ২০১০ এর নভেম্বর মাসে আবার স্পাইসজেট ৩০ টা বোয়িং ৭৩৭-৮০০র জন্য আদেশ স্থাপন করে|


title: স্পাইসজেট

text: ২০১৫ সালের জানুয়ারীর হিসাব অনুযায়ী স্পাইসজেটের কাছে নিম্নলিখিত বিমানের বহর আছে:


title: স্পাইসজেট

text: বর্তমানে স্পাইসজেটের কাছে ২৩টি বোয়িং ৭৩৭-৮০০/৯০০ ই আর বিমানের সঙ্গে গোটা ১৫ টা বম্বারদিয়ার কিউ ৪০০ বিমানের বহর আছে|


title: স্পাইসজেট

text: স্পাইসজেট কিছু উল্লেখযোগ্য পুরস্কার হলো -


title: ওবেরয় ট্রাইডেন্ট

text: দি ওবেরয় এবং ট্রাইডেন্ট হল পাঁচ তারকা বিলাসিতা প্রদান করা হোটেল গুলোর মধ্যে খুব নাম করা দুটি ব্র্যান্ড| এই দুটি ব্র্যান্ড কখনো কখনো ওবেরয় হোটেলস ও রিসর্টস এর মালিকাধিনের মধ্যে আসে| যখন এরা একসঙ্গে একই জায়গায় অবস্থিত থাকে তখন এদের সম্মিলিতভাবে ওবেরয় ট্রাইডেন্ট বলা হয়| এরা ভারতের অনেক শহরে এবং পৃথিবীর অনেক জায়গায় ওবেরয় হোটেলস ও রিসর্টস এর ছত্র ছায়ায় নিজেদের বহুমূল্য সেবা প্রদান করে থাকে|


title: ওবেরয় ট্রাইডেন্ট

text: ওবেরয় হোটেলস ও রিসর্টস এবং ট্রাইডেন্ট হোটেলস মুম্বাই এর নারিমান পয়েন্ট এ অবস্থিত এবং এদের আলাদাভাবে দি ওবেরয় মুম্বাই এবং ট্রাইডেন্ট, নারিমান পয়েন্ট নামে জানা যায়| দুটি হোটেল পৃথক ভবন আছে, কিন্তু একটি উত্তরণ এর দ্বারা এদের সংযুক্ত করা হয়েছে|


title: ওবেরয় ট্রাইডেন্ট

text: হোটেলগুলো প্রথমে ওবেরয় টাওয়ার / ওবেরয় শেরাটন হিসাবে পরিচিত ছিল কিন্তু পরে হিলটন হোটেলস কর্পোরেশন এবং ওবেরয় হোটেলস ও রিসর্টস এর মধ্যে মার্কেটিং জোট হওয়ার ফলে হোটেলটির নামকরণ করা হয় হিলটন টাওয়ার্স| এই নামটি ব্যবহার করা হত ২০০৪ থেকে ২০০৮ এর এপ্রিল অবধি| ২০০৮ এর এপ্রিল মাসে এটির নাম বদল করে আবার ট্রাইডেন্ট টাওয়ার্স করে দেওয়া হয়|


title: ওবেরয় ট্রাইডেন্ট

text: ওবেরয় পরিবার নিজেদের পারিবারিক ঐতিহ্য সুত্রে এটার মালিকানার ভার সামলাচ্ছে| ৩২.১১ শতাংশ পণ এর সঙ্গে মিস্টার পি. আর. এস. ওবেরয় হল ই আই এইচ লিমিটেড এর অধিকাংশ ভাগীদার|


title: ওবেরয় ট্রাইডেন্ট

text: এই হোটেল এর বৈশিষ্ট হল এদের খুব ভাল প্রশিক্ষিত এবং অনুরাগী কর্মী যারা তাঁদের অথিতিদের অসাধারণ সেবা প্রদান করে| এই কারণে বিশ্বের এরম বিলাসবহুল সেবা প্রদান করা হোটেল গুলোর মধ্যে এই হোটেলটি একটি বিশেষ স্থান বানিয়ে নিয়েছে|


title: ওবেরয় ট্রাইডেন্ট

text: ২৬ এ নভেম্বর, ২০০৮ সালে মুম্বাই এ হওয়া সন্ত্রাসবাদী আক্রমণ এ এই হোটেল দুটো গুরুতর ভাবে ক্ষতিগ্রস্থ হযেছিল| সন্ত্রাসবাদীরা ৩২ জন কর্মী এবং গেস্ট কে নির্মম ভাবে হত্যা করে এবং হোটেলটি ৩ দিন ধরে সন্ত্রাসী কার্যক্রমে ভোগে|


title: ওবেরয় ট্রাইডেন্ট

text:
ওবেরয় হোটেলস ও রিসর্টস এবং ট্রাইডেন্ট হোটেলস নিম্নলিখিত অবস্থানে এ নিম্নলিখিত নামে সেবা প্রদান করে –
ভারতে:


title: ওবেরয় ট্রাইডেন্ট

text: ইন্দোনেশিয়া তে:


title: ওবেরয় ট্রাইডেন্ট

text: মরিশাস এ:


title: ওবেরয় ট্রাইডেন্ট

text: মিশর এ:


title: ওবেরয় ট্রাইডেন্ট

text: সৌদি আরব এ:


title: ওবেরয় ট্রাইডেন্ট

text: সংযুক্ত আরব আমিরাত এ:


title: ওবেরয় ট্রাইডেন্ট

text:
ট্রাইডেন্ট হোটেলস:
ভারতে:


title: ওবেরয় ট্রাইডেন্ট

text: ভারতে অন্য গ্রুপ হোটেল:


title: ফ্রেডি কোলম্যান

text: ফ্রেডি রবার্ট জন কোলম্যান (জন্ম: ১৫ ডিসেম্বর, ১৯৯১) এডিনবরায় জন্মগ্রহণকারী স্কটিশ ক্রিকেটার। স্কটল্যান্ড ক্রিকেট দলের পক্ষে আন্তর্জাতিক ক্রিকেট অঙ্গনে প্রতিনিধিত্ব করছেন। ডানহাতি ব্যাটসম্যান ফ্রেডি কোলম্যান ইংল্যান্ডের কাউন্টি ক্রিকেটে ওয়ারউইকশায়ার দলের পক্ষে খেলছেন।


title: ফ্রেডি কোলম্যান

text: কাউন্টির একাডেমি থেকে স্নাতক ডিগ্রী সম্পন্ন করে মার্চ, ২০১৩ সালে ওয়ারউইকশায়ার দলের পক্ষে চুক্তিবদ্ধ হন কোলম্যান। ৩০ জুন, ২০১৩ তারিখে কেনিয়ার বিপক্ষে একদিনের আন্তর্জাতিকে কোলম্যানের অভিষেক ঘটে।


title: ব্রাহ্মণবাড়িয়া সরকারি কলেজ

text: ব্রাহ্মণবাড়িয়া সরকারি কলেজ ব্রাহ্মণবাড়িয়ার একটি শীর্ষস্থানীয় এবং ঐতিহ্যবাহী শিক্ষাপ্রতিষ্ঠান। ব্রাহ্মণবাড়িয়া রেলস্টেশন হতে পুর্ব দিকে ২০০গজ দূরে কলেজটি অবস্থিত। এই কলেজ বাংলাদেশ জাতীয় বিশ্ববিদ্যালয় এর অধিভুক্ত।


title: ব্রাহ্মণবাড়িয়া সরকারি কলেজ

text: ১৯৩৯ সালে দ্বিতীয় বিশ্বযুদ্ধ শুরু হলে ব্রিটিশ সৈন্যরা ফেনী কলেজে অবস্থান নেয়। তখন কয়েক বছরের জন্য অস্থায়ীভাবে ফেনী কলেজকে ফেনী থেকে ব্রাহ্মণবাড়িয়ায় স্থানান্তর করা হয়। যুদ্ধ শেষে উক্ত কলেজটি আবার ফেনীতে ফিরে যায়। পরবর্তীতে সেখানে ওই অবকাঠামোর ওপরই ১৯৪৮ সালে এলাকার গুণীব্যক্তিদের উদ্যোগে ব্রাহ্মণবাড়িয়া কলেজ বেসরকারিভাবে স্থাপিত হয় এবং ১৯৭৯ সালে কলেজটি জাতীয়করণ হয় । প্রাথমিক পর্যায়ে কলেজটিতে উচ্চ মাধ্যমিক ও স্নাতক পাস কোর্স চালু হয় । ১৯৯৩-৯৪ শিক্ষাবর্ষ হতে গণিত ও রাষ্ট্রবিজ্ঞান বিষয়ে অনার্স কোর্স শুরু হয় । ধীরে ধীরে কলেজটিতে আরো ১২ টির অধিক বিষয়ে অনার্স , মাস্টার্স কোর্স চালু করা হয় ।


title: পাকিস্তানে ইসলাম

text: ইসলাম ইসলামী প্রজাতন্ত্র পাকিস্তানের বৃহত্তম এবং রাষ্ট্র ধর্ম। পাকিস্তানের মোট জনসংখ্যা প্রায় ১৯ কোটি ২৯ লক্ষ। এই জনসংখ্যার সংখ্যাগরিষ্ঠ অংশ(৯৫-৯৭%) মুসলিম; এছাড়াও এখানে খ্রিষ্টান, হিন্দু এবং অন্যান্য ধর্মাবলম্বী মানুষ বসবাস করে যাদের অনুপাত শতকরা ৩-৫%। মুসলিমদের মধ্যে অধিকাংশই সুন্নি মুসলমান এবং ৫-২০% শিয়া মুসলিম। দেশটির মুসলিম জনসংখ্যার মধ্যে প্রায় ২.২% আহমাদিয়া মতবাদের অনুসারী। ইরানের পরে পাকিস্তানে দ্বিতীয় সর্বাধিক শিয়া মুসলিম বসবাস করে, এখানে সর্বনিম্ন ১৬.৫ মিলিয়ন থেকে সর্বোচ্চ ৩০ মিলিয়ন শিয়া মুসলিমের বসবাস আবাস।


title: পরম দিগন্ত

text: সাধারণ আপেক্ষিকতা মতে, পরম দিগন্ত হল স্থান-কালের একটি সীমানা, যাকে সংজ্ঞায়িত করা হয় বাহ্যিক বিশ্বের সাপেক্ষে এবং যার ভেতরে ঘটা ঘটনা বাইরের পর্যবেক্ষকের উপর প্রভাব ফেলে না। দিগন্তের ভেতর থেকে নির্গত আলো কখনোই পর্যবেক্ষকের নিকট পৌছায় না এবং যেকোনো কিছু, যা পর্যবেক্ষকের দিক থেকে দিগন্তের দিকে অগ্রসর হয়ে দিগন্তকে অতিক্রম করে তাকে আর দেখা যায় না। সংজ্ঞামতে পরম দিগন্ত কৃষ্ণ বিবরের সীমানা।


title: পরম দিগন্ত

text: পরম দিগন্তকে ব্যাখ্যা করা যায় কেবলমাত্র অসীম সমতল স্থান-কালের মাধ্যমে - এমন একটি স্থান-কাল যেখানে যেকোনো বৃহদায়তন বস্তুর থেকে দূরে যেতে থাকলে স্থানকে সমতল মনে হয়। অসীম সুমতল স্থান-কালের উদাহরণের মাঝে আছে, শ্‌ভার্ৎসশিল্ড ও কার কৃষ্ণ বিবর। এফএলআরডব্লিউ মহাবিশ্ব - যাকে আমাদের মহাবিশ্বের একটি গ্রহনযোগ্য মডেল হিসেবে ধরা হয়, তা সাধারণত অসীম সমতল নয়।


title: পরম দিগন্ত

text: অসীম সমতলের একটি নির্দিষ্ট বৈশিষ্ট্য হল, তা ভবিষ্যৎ অকার্যকর অসীমতার ধারণা দেয়। এরা হল সেই বিন্দু সমূহ যাদের কে সে সকল অকার্যকর রশ্মি (যেমন, আলো) দ্বারা অসীম মনে হয় যারা অসীমে হারিয়ে যেতে পারে। এটি "বাহ্যিক বিশ্বের" প্রযুক্তিগত ব্যাখ্যা। এই বিন্দু সমূহকে কেবলমাত্র অসীম সমতল মহাবিশ্বেই সংজ্ঞায়িত করা যায়। পরম দিগন্ত হল কোন অঞ্চলের সীমানা যার বাইরে অকার্যকর রশ্মি ভবিষ্যৎ অকার্যকর অসীমে হারিয়ে যেতে পারে না।


title: পরম দিগন্ত

text: পরম দিগন্তের সংজ্ঞাকে অনেক ক্ষেত্রে বলা হয় "পরমকারণমূলক", যার অর্থ মহাবিশ্বের সমগ্র বিবর্তন (এমনকি ভবিষ্যৎ পর্যন্ত) না জেনে এর অবস্থান জানা যায় না। এটি একইসাথে সুবিধা এবং অসুবিধাও। সুবিধা হল এই যে, এ দিগন্তের ধারণা অত্যন্ত জ্যামিতিক এবং পর্যবেক্ষকের উপর নির্ভরশীল নয়, যা আপাত দিগন্ত থেকে ব্যতিক্রম। অসুবিধা হল, এর জন্য স্থান-কালের সমগ্র ইতিহাস (এমনকি ভবিষ্যৎ) জানার প্রয়োজন হয়। সংখ্যাতাত্ত্বিক আপেক্ষিকতার ক্ষেত্রে, যেখানে স্থান-কাল কেবল ভবিষ্যতে বিবর্তিত হচ্ছে, সে স্থান-কালের একটি সসীম অংশই শুধুমাত্র জানা যায়।


title: পরম দিগন্ত

text: এটি একটি জনপ্রিয় বই যেখানে, সাধারণ পাঠকের জন্য দিগন্ত ও কৃষ্ণ বিবর নিয়ে আলোচনা করা হয়েছে।


title: অধিবৃত্তিক গতি (আপেক্ষিকতা)

text: অধিবৃত্তিক গতি হল বিশেষ আপেক্ষিকতায় সম-ত্বরণে চলমান বস্তুর গতি। একে অধিবৃত্তিক গতি বলা হয় কারণ স্থান-কালের মধ্য দিয়ে এর চলার পথের সমীকরণ একটি অধিবৃত্তের সমীকরণ, যা মিনকভ্‌স্কি নকশায় দেখা যায়।


title: অধিবৃত্তিক গতি (আপেক্ষিকতা)

text: কোন কণার সম-ত্বরন হল সেই ত্বরণ যা কোন কণা এক জড় প্রসঙ্গ কাঠামো থেকে অন্য আরেকটিতে যাওয়ার সময় "অনুভব" করে। একে নিম্নের উপায়ে গাণিতিকভাবে ব্যাখ্যা করা যায়,


title: অধিবৃত্তিক গতি (আপেক্ষিকতা)

text: যেখানে formula_2 হল কণার তাৎক্ষণিক গতি. গতির সমীকরণের সমাধান হয়,


title: অধিবৃত্তিক গতি (আপেক্ষিকতা)

text:
যা একটি অধিবৃত্ত।
অধিবৃত্তিক গতি খুব সহজেই মিনকভ্‌স্কি নকশায় দেখা যায়, যেখানে ত্বরাণ্বিত কণার গতি formula_4 অক্ষ বরাবর। একে সংজ্ঞায়িত করা হয় নিম্নের সূত্র দ্বারা,


title: মাশহাদ

text: মাশহাদ ( /mæʃˈhæd/) হল উত্তরপূর্ব ইরানের একটি বড় শহর। বর্তমানে প্রায় ২০০ বর্গকিলোমিটার অঞ্চলের উপর বিস্তৃত এই শহর রাজাভি খোরসন প্রদেশের রাজধানী ও ইরানের দ্বিতীয় বৃহত্তম শহর। রাজধানী তেহরান থেকে ৮৫০ কিলোমিটার পূর্ব দিকে কাশাফ নদীর তীরে শহরটি অবস্থিত। সমুদ্রপৃষ্ঠ থেকে এর উচ্চতা মোটামুটি ৯৮৫ মিটার। ২০১১ সালের আদমশুমারি অনুযায়ী এই শহরের জনসংখ্যা ২৭,৪৯,৩৭৪ জন। শহরটি শিয়া মুসলমানদের তীর্থস্থান হিসেবেও বিখ্যাত। শিয়াদের অষ্টম ইমাম ইমাম রেজার কবরস্থান এই শহরেই অবস্থিত। তাই প্রতি বছর অসংখ্য শিয়া পূণ্যার্থী এই শহরে তীর্থ করতে আসেন। এছাড়া বিখ্যাত খলিফা হারুন অল রশিদের কবরস্থানও এখানে অবস্থিত।


title: মাশহাদ

text: মাশহাদ বিখ্যাত পার্শি কবি ও শাহনামা কাব্যগ্রন্থের লেখক ফেরদৌসির শহর হিসেবেও পরিচিত। রেলপথ, সড়কপথ ও বিমানপথে এ' শহর রাজধানী তেহরানের সাথে খুব ভালোভাবে যুক্ত। অর্থনৈতিকভাবেও এই শহর ইরানের অন্যতম বিকাশশীল অঞ্চল। বিশেষ করে উল ও কার্পেট শিল্পের জন্য এ' শহরের খ্যাতি যথেষ্ট। শহরটিতে একটি বিশ্ববিদ্যালয়ও বিদ্যমান।


title: মাশহাদ

text: এই শহরের ইতিহাস প্রায় ১২শ' বছরের প্রাচীন। ৮১৮ খ্রিস্টাব্দে (মতান্তরে ৮২৩ খ্রিস্টাব্দে) শহরটি প্রতিষ্ঠিত হয়। শহরের নাম "মাশহাদ" শব্দটি আরবী, অর্থ "শহীদদের স্থান" । শিয়া সম্প্রদায়ের বিশ্বাস অনুযায়ী তাদের অষ্টম ইমাম ইমাম রেজার এখানে বিষপানে মৃত্যু ও তাঁর কবরস্থানের অবস্থিতির কারণেই এই শহরের এই নাম। সেই সময় এই শহর একটি ছোট্ট গ্রাম ছিল। নাম ছিল সানাবাদ। কিন্তু এই ঘটনার পর থেকে বিশ্বের শিয়া সম্প্রদায়ের মুসলমানদের কাছে এই স্থান একটি তীর্থস্থান হিসেবে গণ্য হতে শুরু করে। সানাবাদের নাম পালটে গিয়ে হয়ে ওঠে "মাশহাদ আর-রিজাওই", অর্থাৎ 'রেজার শহীদত্ব বরণের স্থান'। এরই সংক্ষিপ্ত রূপ মাশহাদ আজ গোটা শহরটারই নামে পরিণত হয়েছে। মৃত ইমাম রেজার কবরস্থানে ঐ ঘটনার পরই আব্বাসীয় খলিফা মামুন'এর নির্দেশে একটি পবিত্র দরগা বা স্মরণগৃহ স্থাপিত হয় ও তাকে কেন্দ্র করে সাথে সাথে জনবসতিও বৃদ্ধি পেতে শুরু করে। নবম শতাব্দী শেষ হওয়ার আগেই ইমামের কবরস্থানের উপর একটি দর্শনীয় গম্বুজ গড়ে ওঠে ও তার চারিপাশে রীতিমতো বাজার ও বসতি প্রতিষ্ঠা হয়ে যায়। এইভাবেই মাশহাদ শহর গড়ে ওঠে। বর্তমানে এই দরগা ইরানের অন্যতম বৃহৎ শিল্প ও সাংস্কৃতিক সংগ্রহশালা হিসেবেও স্বীকৃত। শিয়াদের নানা ধর্মীয় আন্দোলনের সূতিকাগৃহ হিসেবেও এর যথেষ্ট পরিচিতি রয়েছে।


title: মাশহাদ

text: যাইহোক, ৯৯৩ খ্রিস্টাব্দে গজনির সুলতান সবুক্তগিনের আক্রমণে গোটা শহরটির সাথে সাথে খলিফা মানুনের তৈরি মূল দরগাটিও সম্পূর্ণ ধ্বংস করে ফেলা হয়। কিন্তু তাঁর ছেলে সুলতান মামুদ ১০০৯ খ্রিস্টাব্দে সেটি আরও বড় করে পুনর্নির্মাণ করেন। ১২২০ খ্রিস্টাব্দে খোরাসান চেঙ্গিজ খানের নেতৃত্বে মোঙ্গল আক্রমণের মুখে পড়ে বাস্তবে ছাড়খার হয়ে যায়। এই অঞ্চলের বহু শহর সেই সময় সম্পূর্ণ ধ্বংস হয়ে যায়। কিন্তু মাশহাদ সেইসময় মোটামুটি অক্ষতই ছিল। ফলে এইসময় থেকে এই শহরের গুরুত্ব প্রভূত পরিমাণে বৃদ্ধি পায়। আশেপাশের মোঙ্গল আক্রমণের মুখে পড়া বা ধ্বংস হওয়া বিভিন্ন অঞ্চল থেকে অসংখ্য মানুষ এই শহরে এসে তখন আশ্রয় নেওয়ায় শহরের পরিধি অনেকটাই বেড়ে যায়। প্রায় ১০০ বছর পরে ইরানের তৎকালীন মোঙ্গল শাসক সুলতান মুহম্মদ খোদাবন্দ (রাজত্বকাল ১৩০৪ - ১৩১৬ খ্রিঃ) শিয়া ধর্ম গ্রহণ করলে, তাঁর সহযোগিতা ও পৃষ্ঠপোষকতায় দরগাটিতে বড় রকমের পুনর্নির্মাণ চালানো হয়। বিখ্যাত পর্যটক ইবন বতুতাও ১৩৩৩ সালে এ'খানে এসেছিলেন। তাঁর বিবরণ থেকে আমরা সেইসময়ের মাশহাদ শহরের কথা বিশদভাবে জানতে পারি। তিনি এই শহরকে একটি সুন্দর, সাজানো ও বড় শহর বলে উল্লেখ করেছেন। প্রচূর ফলের গাছ, ঝরনা ও হর্ম্যরাজি দিয়ে সে'সময় শহরটি সজ্জিত ছিল। ইমাম রেজার কবরস্থানের উপর গড়ে ওঠা মুসোলিয়মটির জায়গায় রঙীন টালি আচ্ছাদিত দেওয়াল সংবলিত একটি বিশাল গম্বুজের বর্ণনাও আমরা তাঁর লেখায় পেয়ে থাকি।


title: মাশহাদ

text: পঞ্চদশ শতাব্দীর শুরুতে তৈমুর লঙ'এর ছেলে মির্জা শাহরুখের রাজত্বকালে (১৪০৫ - ১৪৪৭ খ্রিঃ) সাম্রাজ্যের অন্যতম প্রধান শহর হিসেবে মাশহাদের গুরুত্ব অত্যন্ত বৃদ্ধি পায়। ১৪১৮ খ্রিস্টাব্দে তাঁর স্ত্রী গহরশাদ বেগম এখানে ইমামের দরগার ঠিক পাশেই একটি বিশাল মসজিদ নির্মাণ করান। গহরশাদ মসজিদ নামে পরিচিত এই মসজিদটি এখনও মূলত অক্ষতই রয়েছে। এর বিশালতা সত্যিই বিস্ময়কর। এইসময় ইমামের দরগাকে কেন্দ্র করে আরও নানা ঐতিহাসিক ও ধর্মীয় স্মারকও নির্মাণ করা হয়। দরগার সংস্কার, বৈভব বৃদ্ধি ও তাকে ঘিরে ঐ চত্বরে আরও নানা গুরুত্বপূর্ণ নির্মাণের কাজ এরপর ইরানের সাফাভিদ সম্রাটদের রাজত্বকালেও (১৫০১ - ১৭৮৬ খ্রিঃ) চলতে থাকে। দরগার মূল গম্বুজটিকে এ'সময় সোনালি টালি দিয়ে মুড়ে দেওয়া হয়, তার চারপাশে অনেকগুলি মিনার, পোর্চ, বাঁধানো চত্বর ও মাদ্রাসা তৈরি করা হয়। এসবের সঙ্গে সঙ্গে মাশহাদ শহরের গুরুত্বও স্বাভাবিকভাবেই আরও বৃদ্ধি পায়।


title: মাশহাদ

text: পারস্য সম্রাট নাদির শাহ (রাজত্বকাল ১৭৩৬ - ১৭৪৭ খ্রিঃ) এই শহরকে তাঁর সাম্রাজ্যের রাজধানী বানালে মাশহাদের ধর্মীয় গুরুত্বর পাশাপাশি রাজনৈতিক গুরুত্বও প্রভূত পরিমাণে বৃদ্ধি পায়। পরবর্তী আফসার বংশ ও জান্দ বংশের শাসনকালেও মাশহাদ সমগ্র খোরাসান অঞ্চলের এক বৃহৎ অংশের রাজধানী ছিল। এরপর পারস্যের কাজার বংশের শাসনেও (১৭৭৯ - ১৯১০) মাশহাদের গুরুত্ব বজায় থাকে। এইসময় ইমামের দরগাটিরও আরও সংস্কার ও সৌন্দর্যায়ন ঘটানো হয়। কিন্তু ১৯১১-১২ সালে তৎকালীন জারের রাশিয়ার সেনাবাহিনী এই অঞ্চলে আক্রমণ চালালে ১৯১১ সালের ২৯ মার্চ রুশ আর্টিলারির গোলায় শিয়াদের এই পবিত্র দরগাটি যথেষ্ট পরিমাণে ক্ষতিগ্রস্ত হয়। সেখানে উপস্থিত বেশ কিছু মানুষের এই গোলাবর্ষণে মৃত্যুও ঘটে।


title: মাশহাদ

text: ১৯৩৫ সালে ইরানের শাহ শাহ রেজার দেশজুড়ে আধুনিকীকরণের উদ্যোগের বিরুদ্ধে মাশহাদ শহরের এই ইমামের দরগা থেকেই বিদ্রোহের আগুন জ্বলে ওঠে। এখানকার ধর্মীয় নেতারা শাহের উত্তরাধিকার সংক্রান্ত প্রশ্নের পাশাপাশি শাহ রেজার দুর্নীতি ও সাধারণ মানুষের উপর উচ্চহারে করের বোঝা চাপানো নিয়েও প্রশ্ন তুললে আশেপাশের বহু সাধারণ মানুষ ও ব্যবসায়ীও তাদের সমর্থনে এগিয়ে আসে ও ইমামের দরগাকে কেন্দ্র করে বিদ্রোহের আগুন জ্বলে ওঠে। দরগা থেকে স্লোগান ওঠে "শাহ হলেন একজন ইয়াজিদ (শয়তান)"। চার দিন ধরে বিদ্রোহ চলতে থাকে। এলাকার পুলিশ ও সেনাবাহিনীও দরগায় ঢুজতে অস্বীকার করে। শেষপর্যন্ত ইরানের পশ্চিমাঞ্চলের আজারবাইজান থেকে সৈন্য নিয়ে এসে চারদিন পর বিদ্রোহ দমন করা হয়। বাহিনী জোর করে দরগায় প্রবেশ করলে সংঘর্ষে বেশ কিছু মৃত্যু ঘটে ও আরও কয়েকশ' মানুষ আহত হয়। এই ঘটনার ফলে ইরানের শিয়া ধর্মীয় নেতাদের সাথে শাহের এমন এক বিরাট দূরত্বের সৃষ্টি হয়, যা আর কখনোই মেটানো সম্ভব হয়নি।


title: মাশহাদ

text: ১৯৯০ সালের ২০ জুন ইমামের দরগা এক ভয়াবহ সন্ত্রাসবাদী হামলার শিকার হয়। ঐ দিনটি ছিল মুহররম পরবর্তী দশম দিন বা পবিত্র আশুরা। দরগার অভ্যন্তরে একটি প্রার্থনা হলে বোমা বিস্ফোরণের ফলে ঐদিন অন্তত ২৫ জন মানুষের মৃত্যু ঘটে। এই বিস্ফোরণের দায় সরকারিভাবে প্রথমে পিপলস মুজাহিদিন অফ ইরান গোষ্ঠীর বলে জানানো হলেও এর পিছনে বালুচ উগ্রপন্থীদেরও হাত আছে বলে সন্দেহ করা হয়।


title: মাশহাদ

text: মাশহাদ শহরের অবস্থান ৩৬ ডিগ্রি ১৮ মিনিট উত্তর অক্ষাংশ ও ৫৯ ডিগ্রি ৩৬ মিনিট পূর্ব দ্রাঘিমা রেখায়, কাশাফ নদীর উপত্যকায়। তুর্কমেনিস্তান সীমান্ত এই শহরের কাছেই অবস্থিত। সেদেশের রাজধানী আশখাবাদ থেকে এ' শহরের দূরত্ব মোটে ২৫০ কিলোমিটার বা ১৫৫ মাইল। এছাড়া শহরটি অদূরেই দুটি পর্বতমালা দ্বারাও বেষ্টিত। ফলে এ' শহরের জলবায়ু ইরানের অন্যত্র অনেক অঞ্চলের তুলনায়ই অপেক্ষাকৃত আরামপ্রদ। শীতকালে এখানে যথেষ্ট ঠাণ্ডা পড়ে, বসন্তকালে আবহাওয়া মৃদু থাকে, গরমকালও অপেক্ষাকৃত কম উষ্ণ।


title: মাশহাদ

text: শহরটি বর্তমানে মাশহাদ কাউন্টি (মাশহাদ শহরেস্তান) ও বাখশ কেন্দ্রীয় জেলার প্রশাসনিক সদর দফতর। শহরটি নিজেও ১৩টি ছোট ছোট প্রশাসনিক অঞ্চলে বিভক্ত। শহরের মোট জনসংখ্যা ২৭ লক্ষের কিছু বেশি।


title: মাশহাদ

text: শহরের অধিবাসীদের মধ্যে প্রায় ৯৫ শতাংশই পারসিক। কিন্তু বাকিদের মধ্যে একটা বড় অংশ কুর্দ ও তুর্কমেন। এদের অনেকেই খোরাসান প্রদেশ ভাগ হওয়ার পর উত্তর খোরসন প্রদেশ থেকে এসে এখানে বসবাস শুরু করেছে। এছাড়া এই শহরে অ-পারসিক জনসংখ্যাও যথেষ্ট উল্লেখযোগ্য। এদের অধিকাংশই আফগান ও পাকিস্তানি। আফগান উদ্বাস্তুরা শহরের উপকন্ঠে এমনকী কতগুলি পাড়াও তৈরি করে ফেলেছে। এরকমই একটি পাড়া হল "গোলশহর" ।


title: আনোয়ার উদ্দিন

text: আনোয়ার উদ্দিন (ইংরেজি Anwar Uddin, জন্ম ১১ নভেম্বর ১৯৮১)একজন ব্রিটিশ বাংলাদেশী ফুটবলার এবং কোচ। তিনি একজন ডিফেন্ডার এবং সর্ব শেষ ইষ্টবোর্ণ বরা'র হয়ে খেলেছেন। বর্তমানে তিনি ম্যাল্ডন এবং ত্রিপ্ত্রি'র সহকারী পরিচালক। তিনি হচ্ছেন প্রথম কোন বাংলাদেশী যিনি ইংলিশ লিগে খেলেছেন এবং সেই সাথে প্রথম কোন এশিয়ান যিনি ইংলিশ লীগের সেরা চার লিগে অধিনায়কের দায়িত্ত পালন করছেন। তাঁর গ্রামের বাড়ি বাংলাদেশের সিলেট জেলায়।


title: আনোয়ার উদ্দিন

text: আনোয়ার উদ্দিনের জন্ম ইংল্যান্ডের ইষ্ট লন্ডনে হলেও তাঁর বাবা একজন সিলেটি এবং মা একজন ইংলিশ। তাঁর বাবা ১৯৬০ সালের দিকে লন্ডনে আসেন। আনোয়ার উদ্দিন স্থানীয় বেথনাল গ্রিনের একটি প্রাইমারি স্কুল থেকে তাঁর শিক্ষা জীবন শুরু করেন। তারা তিন ভাইয় এবং দুই বোন।


title: আনোয়ার উদ্দিন

text: আনোয়ার উদ্দিন হলেন প্রথম কোন ব্রিটিশ বাংলাদেশী ব্রিটেনে যিনি প্রফেশনাল ফুটবল খেলেছেন। সেই সাথে তিনি প্রথম কোন এশিয়ান যিনি ইংলিশ লিগে ক্যাপ্টেন ছিলেন। লন্ডনের ওয়েস্ট হাম ইউনাইটেডের হয়ে তাঁর ইংলিশ ফুটবলের অভিষেক। একজন সাধারণ খেলোয়াড হয়ে শুরু করলেও পড়ে তিনি এর অধিনায়ক হয়ে ছিলেন। তাঁর দল যখন ১৯৯৯ সালে এফ এ জুব কাপে চেম্পিয়ান হয় তখন তিনি চেম্পিয়ান দলের সদস্য ছিলেন। পরে ২০০২ সালে তিনি সেফিল্ড অয়েন্সডে তে স্থানান্তরিত হন।


title: এড হুসেইন

text: এড হুসেইন বা মোহাম্মদ মাহবুব হুসেইন (, জন্ম ২৫ ডিসেম্বর ১৯৭৪ সাল) একজন ব্রিটিশ বাংলাদেশী যিনি বর্তমানে নিউইয়র্কে কাউন্সিল অন ফরেইন রিলেশন এর উর্ধতন কর্মকর্তা। এছাড়া তিনি টনি ব্লেয়ারের ফেইথ ফাউন্ডেশনের সদস্য। তিনি ইউরুপে ইস্লামিস্টদের নিয়ে লেখা বিখ্যাত দি ইসলামিস্ট বইয়ের লেখক। তাঁর গ্রামের বাড়ি বাংলাদেশের সিলেট জেলায়।


title: চুই

text: চই ঝাল, বা চুই ঝাল (বৈজ্ঞানিক নাম: Piper chaba) হচ্ছে পিপারাসি পরিবারের সপুষ্পক লতা। পান ও চুই ঝাল একই পরিবারের। চুই ঝাল গাছ দেখতে পানের লতার মতো। পাতা কিছুটা লম্বা ও পুরু। পাতায় ঝাল নেই।


title: চুই

text: চই ঝাল দক্ষিণ ও দক্ষিণ-পূর্ব এশিয়ার স্থানীয় প্রজাতি। এটি গোটা ভারত এবং এশিয়ার অন্যান্য উষ্ণ এলাকাসহ মালয়েশিয়া, ইন্দোনেশিয়া, সিংগাপুর ও শ্রীলংকায় ও বাংলাদেশে জন্মে।


title: চুই

text: উঁচু জায়গায় চুইঝালগাছ ভালো হয়। গোড়ায় পানি জমলে গাছ পচে যায়। গাছে ফুল-ফল হয়। বীজ থেকে চারাও হয়। তবে শিকড়সহ গিঁট কেটে লাগালে সহজে চারা হয়।


title: চুই

text: গাছটির কাণ্ড বা লতা মসলা হিসেবে ব্যবহার হয়। রান্নায় এর ঝাল খাবারের স্বাদ বাড়ায় আবার শরীরেরও কোনো ক্ষতি করে না। ঝোল জাতীয় মাছ-মাংস সব কিছুতেই স্বাদ তৈরি করে। এদের কাণ্ড, শিকড়, পাতা, ফুল, ফলের ঔষধি গুণ আছে। বাংলাদেশের দক্ষিণপশ্চিম অঞ্চলের জেলা খুলনা, যশোর, সাতক্ষীরা, বাগেরহাট এবং নড়াইল এলাকায় এই চুইঝাল মসলা হিসেবে খুব জনপ্রিয়।


title: চুই

text:
চুইঝালে দশমিক ৭ শতাংশ সুগন্ধি তেল, ৫ শতাংশ অ্যালকালয়েড ও পিপালারটিন আছে ৫ শতাংশ ও ৪ থেকে ৫ শতাংশ পোপিরন থাকে। এছাড়া পোলার্টিন, গ্লাইকোসাইডস, মিউসিলেজ, গ্লুকোজ, ফ্রুক্টোজ, সিজামিন, পিপলাসটেরল থাকে। এর কাণ্ড, শিকড়, পাতা, ফুল, ফল ইত্যাদি ভেষজগুণ সম্পন্ন। শিকড়ে থাকে দশমিক ১৩ থেকে দশমিক ১৫ শতাংশ পিপারিন।
চুইঝালের ঔষধিগুণ আছে


title: আর১৫১ (বাংলাদেশ)

text: আর১৫১ বা বারৈয়ারার হাট পেলাগাজী দীঘি সড়ক, বাংলাদেশের একটি আঞ্চলিক মহাসড়ক। এই মহাসড়কটি ঢাকা-চট্টগ্রাম জাতীয় মহাসড়কের সাথে পেলাগাজী দীঘি নামক স্থানে আঞ্চলিক মহাসড়ক আর১৬০ কে সংযুক্ত করেছে।


title: আর১৫১ (বাংলাদেশ)

text: ৪৮ কিলোমিটার।


title: জেট এয়ারওয়েজ

text: জেট এয়ারওয়েজ ভারতের বৃহত্তম বেসরকারি বিমান সংস্থা গুলোর মধ্যে অন্যতম একটি।


title: জেট এয়ারওয়েজ

text:
এই বিমান সংস্থার সদর দপ্তর মুম্বাই এ অবস্থিত। মার্কেট শেয়ার এবং যাত্রী বহন এর দিক থেকে দেখলে এটা ইন্দিগোর পর ভারতের দ্বিতীয় বৃহত্তম বিমান পরিবহন সংস্থা। এটা বিশ্বব্যাপী ৭৪ টি গন্তব্যস্থলে দৈনিক ৩০০ টার উপর ফ্লাইট নিয়ে পরিচালনা করে। এর প্রধান হাব মুম্বাই এ এবং বাকি হাব গুলো দিল্লি, কলকাতা, চেন্নাই এবং বেঙ্গালুরুতে।
১৪ ই এপ্রিল ২০১০ থেকে জেট এয়ারওয়েজ মুম্বাই ও জোহানেসবার্গ এর মধ্যে দৈনিক ফ্লাইট শুরু করেছে।


title: জেট এয়ারওয়েজ

text: একটি এয়ার ট্যাক্সি অপারেটর হিসাবে ১৯৯২ সালে জেট এয়ারওয়েজ প্রতিষ্ঠিত হয় এবং পরে ৫ মে ১৯৯৩ সালে এরা বাণিজ্যিক কার্যক্রম শুরু করে। সেই সময় এর বিমান বহরে ৪টি বোয়িং ৭৩৭-৩০০ বিমান ছিল| ২০০৪ সালের মার্চ মাসে চেন্নাই থেকে কলম্বো অবধি বিমান সেবা চালু করে জেট এয়ারওয়েজ তাদের আন্তর্জাতিক বিমান সেবা চালু করে। কোম্পানিটি বোম্বে স্টক এক্সচেঞ্জে তালিকাভুক্ত আছে কিন্তু এর ৮০% স্টক নিয়ন্ত্রণ করেন মিস্টার নরেশ গয়াল, ওনার জেট এর অভিভাবক সংস্থা, টেইলউইন্ডস এর মালিকানার মাধ্যমে|[১]


title: জেট এয়ারওয়েজ

text: জেট এয়ারওয়েজ ৫২টি গার্হস্থ্য এবং ২১টি আন্তর্জাতিক গন্তব্যস্থলে নিজেদের বিমান পরিষেবা প্রদান করে। এই প্রকার এরা এশিয়া, ইউরোপ, এবং উত্তর আমেরিকার মতন ১৯ টি দেশের মধ্যে মোট ৭৩ টি গন্তব্যস্থলে নিজেদের বিমান পরিষেবা প্রদান করে|


title: জেট এয়ারওয়েজ

text: মুম্বাই এর ছত্রপতি শিবাজি আন্তর্জাতিক বিমানবন্দর যেটা এদের বিমান পরিষেবার প্রাথমিক অবস্থান এবং রক্ষণাবেক্ষণ কেন্দ্রর মত কাজ করে, সেখান থেকে এরা এদের বিমান পরিসেবা পরিচালনা করে। এ ছাড়াও এরা ভারতে বেঙ্গালুরুর কেম্পেগোড়া আন্তর্জাতিক বিমানবন্দর, চেন্নাই আন্তর্জাতিক বিমানবন্দর, দিল্লির ইন্দিরা গান্ধী আন্তর্জাতিক বিমানবন্দর, কলকাতার নেতাজী সুভাষচন্দ্র বসু আন্তর্জাতিক বিমানবন্দর এবং পুনে এয়ারপোর্ট থেকে এদের বিমান পরিসেবা পরিচালনা করে|


title: জেট এয়ারওয়েজ

text: নভেম্বর ২০১৪ এর হিসাবে, জেট এয়ারওয়েজের বহর নিম্নলিখিত বিমান নিয়ে গঠিত যাদের গড় বয়স হলো ৫.৪ বছর:


title: জেট এয়ারওয়েজ

text: জেট এয়ারওয়েজ নতুন নতুন সুবিধা কে তুলে ধরার পাশাপাশি বিলাসিতার বৃদ্ধিকেও অব্যাহত রেখেছে| সাম্প্রতিক নতুন এয়ারবাস এ ৩৩০-২০০ এবং বোয়িং ৭৭৭-৩০০ এ আর এর বর্তমানে আবির্ভাবের ফলে জেট এয়ারওয়েজের নতুন কেবিন উপস্থাপনা করেছে এবং সব শ্রেণীর মধ্যে আরো আরামদায়ক আসন এর ব্যবস্থা করেছে|


title: জেট এয়ারওয়েজ

text: এয়ারবাস এ ৩৩০-২০০ বিমানে দুটি ক্লাস আছে: প্রিমিয়ার এবং ইকোনমি| বোয়িং ৭৭৭-৩০০ ই আর বিমানে তিনটি ক্লাসের সেবা আছে: ফার্স্ট, প্রিমিয়ার (বিজনেস) এবং ইকোনমি| একটি পূর্ণ সেবা সম্পন্ন এয়ারলাইন হওয়ার জন্য, জেট এয়ারওয়েজে সব শ্রেণীর ভ্রমনের উপর খাবার পরিবেশিত হয়|


title: বাংলাদেশ নৌবাহিনী স্কুল ও কলেজ, চট্টগ্রাম

text: বাংলাদেশ নৌবাহিনী স্কুল ও কলেজ বাংলাদেশের চট্টগ্রামে অবস্থিত একটি বেসরকারি শিক্ষা প্রতিষ্ঠান। এটি চট্টগ্রাম শহরের সিইপিজেড এলাকায় নাবিক কলোনি-১ এর অভ্যন্তরে অবস্থিত।


text: ১৯৭৭ সালে মাত্র ষাট জন শিক্ষার্থী নিয়ে নৌবাহিনী স্কুল ও কলেজ, চট্টগ্রাম এর স্কুল শাখা যাত্রা শুরু করে। পরবর্তীতে ১৯৯০ সালে কলেজ শাখা প্রতিষ্ঠিত হয়। কলেজ শাখার প্রথম ব্যাচে ১৫ জন মানবিক ও ৩৫ জন বিজ্ঞান শাখার শিক্ষার্থী ছিল। ১৯৯৫ সাল হতে নৌবাহিনী কলেজে শাখায় ব্যবসায় শিক্ষা বিভাগ চালু হয়। প্রথম ব্যবসা শিক্ষা বিভাগে মাত্র ৫০ জন শিক্ষার্থী ভর্তি হয়েছিল।


text: শিক্ষাপ্রতিষ্ঠানের অভ্যন্তরে শিক্ষার্থীদের ব্যবহারের জন্য একটি মাঠ রয়েছে। পাশাপাশি কলেজ প্রাঙ্গনে রয়েছে একটি বাস্কেটবল গ্রাউন্ড। এছাড়াও শিক্ষার্থীদের জন্য রয়েছে একটি মিলনায়তন এবং ক্যান্টিন।


text: স্কুল ভবনের দুই তলায় একটি পাঠাগার রয়েছে। প্রায় ৬০০০ বইয়ের সমাহারে নৌবাহিনী স্কুল ও কলেজের পাঠাগার সমৃদ্ধ। পাঠাগার সংলগ্ন ভিন্ন একটি রুমে কম্পিউটার ল্যাব রয়েছে। ভবনের দুই ও তিন তলায় অন্যান্য ল্যাবরেটরী রুমগুলোর অবস্থান।


text: এই শিক্ষাপ্রতিষ্ঠানের কলেজ ভবনে ৬টি শ্রেণীকক্ষ, ৪টি গবেষণাগার, ৪টি শিক্ষক-শিক্ষিকা মিলনায়তন, ১টি প্রধান শিক্ষকের কক্ষ, ১টি অফিস কক্ষ এবং ৮টি শৌচাগার রয়েছে।


text: এই শিক্ষাপ্রতিষ্ঠানের স্কুল ভবনে ৫৯টি শ্রেণীকক্ষ, ৩টি গবেষণাগার, ১টি কো-অর্ডিনেটরের কক্ষ, ১টি সহকারী প্রধান শিক্ষকের কক্ষ, ১টি অফিস সহকারী কক্ষ এবং ৮টি শৌচাগার রয়েছে।


title: ইসলামোফোবিয়া

text: ইসলামোফোবিয়া ( ইসলামভীতি বা ইসলামবিদ্বেষ বা মুসলিম-বিরোধী মনোভাব) () হল নিন্দার্থে বা ব্যাঙ্গার্থে ব্যবহূত একটি রাজনৈতিক শব্দ যার অর্থ হল ইসলামকে ভয় করা। এর দ্বারা ইসলাম ও মুসলিমদের প্রতি বিদ্বেষ পোষণ করাকেও বোঝানো হয়। ইসলামোফোবিয়ার কারণ হিসেবে অনেকে চরমপন্থী মুসলিমদের সন্ত্রাসী কর্মকান্ডকে দায়ী করলেও অনেকে মূল ধর্মটিকেও এর জন্য দায়ী বলে মনে করেন। সাম্প্রতিক দশকগুলোতে বিভিন্ন স্থানে চরমপন্থী মুসলিমদের সশস্ত্র কর্মকান্ড এবং পশ্চিমা ও ইউরোপীয় বিশ্বে মুসলিম অভিবাসী বেড়ে যাওয়ার কারণে বিভিন্ন স্থানে শব্দটির ব্যবহার বেড়েছে।


title: ইসলামোফোবিয়া

text: সমীক্ষায় দেখা গেছে, মুসলিম পুরুষদের তুলনায় মুসলিম নারীরা ইসলামোফোবিয়ার স্বীকার হয় বেশি। উদাহরণস্বরূপ, ফ্রান্সে ১৯৮৪ সালে মুসলিম নারীদের জন্য কর্মস্থলে এবং প্রকাশ্য জনবহুল স্থানে হিজাব (মস্তকাবরণী, ঘোমটা) পরা নিষিদ্ধ করা হয়, যাকে অনেকেই ইসলামোফোবিয়ার ফলশ্রুতি হিসেবে দেখে থাকেন।


title: পৌলিনুস কস্তা

text: আর্চবিশপ পলিনাস কোস্টা (Archbishop Paulinus Costa) বাংলাদেশের রোমান কাথলিকদের ২০০৫ থেকে ২০১১ সাল পযন্ত প্রধান ধমগুরু ছিলেন। তিনি সাম্প্রদায়িক সম্প্রীতি, মানবাধিকার প্রতিষ্ঠায় বিশেষ অবদান রেখে গেছেন।তিনি জাতি-ধম-বণ সকলের কাছে গ্রহণীয় এবং বরণীয় ছিলেন।


title: পৌলিনুস কস্তা

text: আর্চবিশপ পৌলিনুস কস্তা ২০০৭ সালে মানবাধিকার প্রতিষ্ঠায় মাহাত্ম গান্ধি শান্তি পুরস্কার পেয়েছেন। তিনি মানবাধিকার প্রতিষ্ঠায় হিউম্যান রাইটস লিগ্যাল এইড সোসাইটির মানবাধিকার পুরস্কার লাভ করেছেন।এছাড়া তিনি অসংখ্যা মানুষের ভালবাসা ও শ্রদ্ধা পেয়েছেন।


title: পৌলিনুস কস্তা

text: তিনি ৭৮ বছর বয়সে বিগত ৩ জানুয়ারি ২০১৫ সালে অসুস্থ অবস্থায় মারা যান। তাকে ঢাকার রমনাস্থ আর্চবিশপ হাউজে ৭ জানুয়ারি ৫ হাজার এর অধিক ভক্তদের প্রার্থনা ও শ্রদ্ধা জানানোর মাধ্যমে সমাধিস্থ করা হয়।


title: রংঘর

text: রংঘর (; ) অসমের শিবসাগরে অবস্থিত একটি ঐতিহাসিক দোতালা মহল। আহোম শাসনকালে রঙালি বিহুর সময় মহিষের যুদ্ধ ও অন্যান্য উৎসবের আনন্দ উপভোগ করার জন্য রংঘর ব্যবহার করা হত। বংঘর এশিয়ার প্রথম পেভিলিয়ন হিসেবে প্রখ্যাত। এই মহলটি আহোম সাম্রাজ্যের অন্যতম রাজধানী রংপুরের রুপহি পথারে ১৭৪৬ সনে স্বর্গদেউ প্রমত্ত সিংহের রাজত্বকালে নির্মাণ করা হয়। এটি তলাতল ঘরের উত্তরে, জয়সাগরের পশ্চিমে ও অসম ট্রাঙ্ক রোডের নিকটে অবস্থিত।


title: রংঘর

text: রংঘরের আকৃতি চতুর্ভুজের ন্যায়। চুড়ায় নির্মিত মগরমুখি নৌকার আকৃতি রংগড়ের সৌন্দর্যকে বিশেষ মাত্রা প্রদান করেছে। পোড়া ইট দ্বারা নির্মিত এই মহলে কোন ধরনের ধাতুর ব্যবহার করা হয় নাই। ইটা জোড়া লাগানোর জন্য মাষকলাই ডাল, হাসের ডিম ও বড়া চাউল ইত্যাদি ব্যবহার করা হয়েছিল।


title: রিচি বেরিংটন

text: রিচার্ড ডগলাস বেরিংটন (জন্ম: ৩ এপ্রিল, ১৯৮৭) দক্ষিণ আফ্রিকার প্রিটোরিয়ায় জন্মগ্রহণকারী স্কটল্যান্ডীয় ক্রিকেটার। স্কটল্যান্ড ক্রিকেট দলে তিনি মূলতঃ অল-রাউন্ডার। ডানহাতি ব্যাটসম্যান রিচি বেরিংটন ডানহাতে মিডিয়াম-ফাস্ট বোলিংয়ে পারদর্শী। অনূর্ধ্ব-১৯ দলে খেলাসহ প্রথম-শ্রেণীর ক্রিকেট, একদিনের আন্তর্জাতিক ও লিস্ট এ ক্রিকেটে স্কটল্যান্ড দলের পক্ষে খেলছেন।


title: রিচি বেরিংটন

text: ২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে স্কটল্যান্ড দলের প্রতিনিধিত্ব করেন। ২৪ জুলাই, ২০১২ তারিখে বাংলাদেশের বিপক্ষে টুয়েন্টি২০ আন্তর্জাতিকে ৫৬ বলে শতরান সংগ্রহ করেন। ফলে তার দল ৩৪ রানে জয়লাভ করে।সেপ্টেম্বর, ২০১৪ সালে আয়ারল্যান্ডের বিপক্ষে তিনি তার অভিষেক ওডিআই সেঞ্চুরি করেন।


title: রিচি বেরিংটন

text: একমাত্র স্কটিশ ব্যাটসম্যান হিসেবে একদিনের আন্তর্জাতিক ও টুয়েন্টি২০ আন্তর্জাতিক - উভয় ধরনের ক্রিকেটে শতরান করার গৌরবের অধিকারী তিনি। এছাড়াও, আইসিসি'র সহযোগী সদস্যভূক্ত দেশসমূহের মধ্যে একমাত্র খেলোয়াড় হিসেবে টুয়েন্টি২০ আন্তর্জাতিকে শতরান করেন বেরিংটন।


title: রিচি বেরিংটন

text: ৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ কাইল কোয়েতজারকে অধিনায়কত্ব করে তাদের ১৫-সদস্যের চূড়ান্ত তালিকা প্রকাশ করে। খেলায় তিনিও সদস্য মনোনীত হন। ২৬ ফেব্রুয়ারি তারিখে অনুষ্ঠিত গ্রুপ-পর্বের ৩য় খেলায় আফগানিস্তানের বিপক্ষে নির্ধারিত ১০ ওভারে ৪০ রান দিয়ে ৪ উইকেট নিয়ে নিজস্ব সেরা বোলিং পরিসংখ্যান গড়েন। এছাড়াও দলের পক্ষে ব্যাটিংয়ে নেমে ২৫ রান সংগ্রহ করেন। এরফলে প্রথমবারের মতো স্কটল্যান্ড দল বিশ্বকাপে দুই শতাধিক রানের কোটা অতিক্রম করলেও তার দল মাত্র ১ উইকেটের ব্যবধানে পরাজিত হয়।


title: তলাতল ঘর

text:
তলাতল ঘর (; ) অসমের শিবসাগরে অবস্থিত আহোম রাজাদের নির্মিত ঐতিহাসিক রাজমহল। মহলটি আহোম স্থাপত্যশিল্পীর অপরুপ ও আশ্চর্য্কর নিদর্শন। এই ঐতিহ্যপূর্ণ রাজমহলটি আহোমরাজা রাজেশ্বর সিংহ (১৯৫১-৫৯ সনে) তাঁর রাজত্বকালে নির্মাণ করেছিলেন। এই রাজপ্রসাদটির কোঠাগুলি সমান্তরাল। এর গঠনে মোগল শিল্পীদের সাদৃশ্য পরিলক্ষিত হয়। এর প্রত্যেকটি কক্ষ সরু পথ দ্বারা সংযুক্ত। তলাতল ঘরের প্রথম মহলটি উপরদিক উন্মুক্ত ও কোঠাগুলি অসমীয়া গৃহবিন্যাসে সজ্জিত। রাজপ্রসাদের পশ্চিমে আঠকোনবিশিষ্ট মন্দির রয়েছে। তলাতল ঘর আহোম সাম্রাজ্যের স্মৃতিচিহ্ন সমুহের মধ্যে আকারে সর্ববৃহৎ।
১৭০২-০৩ সনে আহোম রাজা রুদ্রসিংহ আহোম রাজ্যের রাজধানী গড়গাঁও থেকে রংপুরে স্থানান্তর করেন। প্রায় এক শতিকা রংপুর রাজধানী হিসেবেই ছিল। অঞ্চলটি শিবসাগরের পশ্চিমে অবস্থিত । তলাতল ঘর সর্বপ্রথম রুদ্রসিংহ ১৬৯৮ সনে নির্মাণ করেন।
আহোম রাজা রুদ্রসিংহের মৃত্যুর পর তলাতল ঘরের রুপসজ্জা পরিবর্তন করা হয়। বর্তমানের তলাতল ঘরটি রাজেশ্বর সিংহের শাসনকালে ১৭৫১-১৭৫৯ সনে পুনরায় সজ্জিত করা হয়।


title: তলাতল ঘর

text: তলাতল ঘর সাততলা মহল, তিনটি তলা মাটির নিচে ও চারটি তলা মাটির উপরে অবস্থিত। নীচের তলাগুলি আস্তাবল, ভাড়াল হিসেবে ব্যবহৃত হত। দক্ষিণপ্রান্তে অবস্থিত নির্জন মহলটি রানীমহল ছিল বলে অনুমান করা হয়।


title: তলাতল ঘর

text: তলাতল ঘরের সহিত সংযুক্ত দুইটি গোপন সুড়ঙ্গ ছিল। তারমধ্যে একটি ৩কি:মি: দীর্ঘ ছিল যা দিখৈ নদীর সহিত সংযুক্ত ছিল। অন্যটি ১৬কি:মি: দীর্ঘ যা কারেং ঘরের সহিত সংযুক্ত ছিল। শত্রুর আক্রমণ থেকে আত্মগোপন করার জন্য তলাতল ঘর নির্মাণ করা হয়েছিল।


title: আন্দ্রি বেরেঞ্জার

text: আন্দ্রি বেরেঞ্জার (; জন্ম: ২৯ আগস্ট, ১৯৯১) শ্রীলঙ্কার কলম্বোয় জন্মগ্রহণকারী আমিরাতি ক্রিকেটার। সংযুক্ত আরব আমিরাত ক্রিকেট দলের অন্যতম সদস্য তিনি। ডানহাতি ব্যাটসম্যান হিসেবে দলে প্রতিনিধিত্ব করছেন।


title: আন্দ্রি বেরেঞ্জার

text: ডিসেম্বর, ২০০৮ সালে সিডুয়া রাডোলুয়া দলের পক্ষে লিস্ট এ ক্রিকেটে অভিষেক ঘটে তার। প্রতিপক্ষ দল হিসেবে ছিল মোরাতুয়া স্পোর্টস ক্লাব। পরের সপ্তাহেই ২০০৮-০৯ মৌসুমের প্রিমিয়ার চ্যাম্পিয়নশীপে একই দলের পক্ষে প্রথম-শ্রেণীর ক্রিকেটে সর্বপ্রথম অংশগ্রহণ করেন। জুলাই, ২০০৯ সাল থেকে সিংহলিজ স্পোর্টস ক্লাবের পক্ষে অনূর্ধ্ব-২৩ ক্রিকেটে অংশ নেন। ২০০৯ মৌসুমের ঐ অনূর্ধ্ব-২৩ প্রতিযোগিতায় বি-গ্রুপ থেকে দলকে শীর্ষস্থানে রাখতে মূল্যবান অবদান রাখেন।


title: আন্দ্রি বেরেঞ্জার

text: ২৮ নভেম্বর, ২০১৪ তারিখে সংযুক্ত আরব আমিরাত দলের সদস্যরূপে আফগানিস্তানের বিপক্ষে তার একদিনের আন্তর্জাতিকে অভিষেক হয়।


title: দারিনের চুক্তি

text: দারিনের চুক্তি যুক্তরাজ্য ও নজদের শাসক আবদুল আজিজ ইবনে সৌদের ("ইবনে সৌদ" নামেও পরিচিত) মধ্যে ১৯১৫ সালে স্বাক্ষরিত হয়। ইবনে সৌদ ১৯৩২ সালে সৌদি আরব প্রতিষ্ঠা করেন।


title: দারিনের চুক্তি

text: ১৯১৫ সালের ২৬ ডিসেম্বর আবদুল আজিজ ও ব্রিটিশ সরকারের পক্ষে স্যার পারসি কক্স পারস্য উপসাগরের দারিন দ্বীপে ("তারুত দ্বীপ" বলেও পরিচিত) এই চুক্তিতে স্বাক্ষর করেন।


title: দারিনের চুক্তি

text: চুক্তির মাধ্যমে সৌদ পরিবারের অঞ্চলসমূহ ব্রিটিশ আশ্রিত রাষ্ট্র হিসেবে গণ্য করা হয় এবং এর সীমানা নির্ধারণের উদ্যোগ নেয়া হয়। চুক্তিতে ব্রিটিশদের উদ্দেশ্য ছিল যাতে কুয়েত, কাতার ও চুক্তিভুক্ত রাষ্ট্রসমূহের সার্বভৌমত্ব নিশ্চিত হয়। আবদুল আজিজ এসকল ব্রিটিশ আশ্রিত রাষ্ট্র হামলা না করার ব্যাপারে রাজি হন। তবে তিনি মক্কার শরিফকে আক্রমণ না করার ব্যাপারে কোনো প্রতিশ্রুতি দেননি। এছাড়াও নজদ ও হাসা আমিরাত ব্রিটিশ পক্ষে বিশ্বযুদ্ধে যোগদানে সম্মত হয়।


title: দারিনের চুক্তি

text: এই চুক্তির মাধ্যমে সর্বপ্রথম নতুন সৌদি রাষ্ট্রকে আন্তর্জাতিক স্বীকৃতি দেয়া হয়। সেসাথে নজদের ইতিহাসের প্রথমবার আলোচনার মাধ্যমে সীমানা নির্ধারিত হয়। এছাড়াও চুক্তিতে ব্রিটিশরা তাদের উপসাগরীয় অঞ্চলের আশ্রিত রাষ্ট্রসমূহকে রক্ষা করতে চাইলেও এই চুক্তি পার্শ্ববর্তী এলাকায় সৌদি নিয়ন্ত্রণ প্রতিষ্ঠায় সহায়ক হয়। পরবর্তীতে জেদ্দার চুক্তি (১৯২৭) এর স্থলাভিষিক্ত হয়।


title: জেদ্দার চুক্তি (১৯২৭)

text: ১৯২৭ সালের ২০ মে স্বাক্ষরিত জেদ্দার চুক্তি যুক্তরাজ্য ও রাজা আবদুল আজিজ ইবনে সৌদের মধ্যে স্বাক্ষরিত হয় এবং ১৯১৫ সালে স্বাক্ষরিত দারিনের চুক্তির স্থলাভিষিক্ত হয়। যুক্তরাজ্য এতে তৎকালীন নজদ ও হেজাজ রাজতন্ত্র বলে পরিচিত সমগ্র অঞ্চলে আবদুল আজিজের সার্বভৌমত্ব মেনে নেয়। এসকল অঞ্চল ১৯৩২ সালে সৌদি আরব নামে একীভূত হয়। এর বিনিময়ে আবদুল আজিজের সেনাবাহিনী প্রতিবেশী ব্রিটিশ আশ্রিত রাষ্ট্রসমূহে আক্রমণ করবে না বলে সম্মতি প্রদান করা হয়।


title: হ্যামিশ গার্ডিনার

text: হ্যামিশ জন উইলিয়াম গার্ডিনার (জন্ম: ৪ জানুয়ারি, ১৯৯১) অস্ট্রেলিয়ার কুইন্সল্যান্ড প্রদেশের ব্রিসবেন এলাকায় জন্মগ্রহণকারী স্কটিশ ক্রিকেটার। স্কটল্যান্ড ক্রিকেট দলের অন্যতম সদস্য হ্যামিশ গার্ডিনার দলের ব্যাটিং উদ্বোধনে নেমে থাকেন। তিনি মূলতঃ ডানহাতে ব্যাটিংয়ে পারদর্শী।


title: হ্যামিশ গার্ডিনার

text: ২০১৩ সালে অস্ট্রেলিয়ার বিপক্ষে তার একদিনের আন্তর্জাতিকে অভিষেক ঘটে। সেপ্টেম্বর, ২০১৪ সালে মালাহাইড ক্রিকেট ক্লাব গ্রাউন্ডে আয়ারল্যান্ড দলের বিপক্ষে তিনি তার অভিষেক অর্ধ-শতক সংগ্রহ করেন।


title: ইএসপিএন স্টার স্পোর্টস

text: ইএসপিএন স্টার স্পোর্টস সিঙ্গাপুরভিত্তিক একটি টেলিভিশন চ্যানেল। এশীয় দেশসমূহে ২৫টি ইএসপিএন ও স্টার স্পোর্টসের টেলিভিশন নেটওয়ার্ক ও ৩টি ব্রডব্যান্ড খেলাধুলা নেটওয়ার্ক পরিচালনা করছে। ইংরেজি, ক্যান্টনিজ, হিন্দি, কোরীয় ও মান্দারিন ভাষায় অনুষ্ঠানমালা প্রচার করে। নেটওয়ার্কগুলোয় বিভিন্ন ধরনের স্থানীয় ও আন্তর্জাতিক ক্রীড়ানুষ্ঠান সম্প্রচারিত হয়। এছাড়াও, স্পোর্টসসেন্টারে স্থানীয় ভাষায় চীন, হংকং, ভারত, তাইওয়ানসহ দক্ষিণ-পূর্ব এশিয়ার দেশসমূহে সম্প্রচার করা হয়।


title: ইএসপিএন স্টার স্পোর্টস

text: ইএসপিএন স্টার স্পোর্টসের মাধ্যমে ২৪-ঘন্টার ক্রিকেট চ্যানেল স্টার ক্রিকেট পরিচালিত হয়। এশিয়ার শীর্ষস্থানীয় ক্রীড়া অনুষ্ঠান ব্যবস্থাপনা দল পরিচালনা করে ইএসপিএন স্টার স্পোর্টস। এ দলটি এশিয়া জুড়ে সফলভাবে ও ব্যাপক আঙ্গিকে ক্রীড়া আসর প্রচার করছে। প্রতিযোগিতার ধারণা সৃষ্টি, সম্প্রচারব্যবস্থা, বিপণন, গ্রাহক সেবা প্রদান করা ব্যবস্থাপনা দলের প্রধান কাজ।


title: ইএসপিএন স্টার স্পোর্টস

text: ২০১২ সালের গ্রীষ্মকালীন অলিম্পিকে আনুষ্ঠানিক সম্প্রচারকের দায়িত্ব পায় এ প্রতিষ্ঠানটি। ডিজনি কর্তৃপক্ষ নিউজ কর্পোরেশনের মালিকানাস্বত্ত্ব লাভ করে। ফলে, ফক্স ইন্টারন্যাশনাল চ্যানেলের ক্রীড়াবিষয়ক সিনিয়র সহঃ-সভাপতি পিটার হাটনকে ব্যবস্থাপনা পরিচালকের দায়িত্ব দেয়া হয়।


title: আত্মহত্যার হার অনুযায়ী দেশের তালিকা

text: নিচে বিশ্ব স্বাস্থ্য সংস্থা কর্তৃক তৈরিকৃত আত্মহত্যার হার অণুযায়ী দেশের তালিকা দেয়া হল। এই তালিকায় একটি দেশের অবস্থান নির্ধারিত হয়েছে সাম্প্রতিক বছরে সেই দেশের সরকারি ভাবে লিপিবদ্ধ আত্মহত্যার ঘটনাসমূহের হারের উপর ভিত্তি করে। এটি সর্বশেষ ২০১১ সালে হালনাগাদ করা হয়েছে। বিশ্ব স্বাস্থ্য সংস্থার এই পরিসংখ্যান স্ব-স্ব দেশের সরকারি উপাত্তের উপর ভিত্তি করে তৈরি হয়েছে। তাই এটি কোন দেশের নিজস্ব পরিসংখ্যানের চেয়ে যথার্থ হতে পারে না।


title: আত্মহত্যার হার অনুযায়ী দেশের তালিকা

text: সাধারণভাবে যতগুলো আত্মহত্যার ঘটনা ঘটে তার চেয়ে অনেক কম সংখ্যকই লিপিবদ্ধ করা হয়। এর কারণ হিসাবে মূলত সামাজিক ও ধর্মীয় চাপকে দায়ী করা যায়। আবার এমন কিছু অঞ্চল আছে যেখানে আত্মহত্যার ঘটনা লিপিবদ্ধই করা হয় না। যেহেতু সব দেশের প্রকৃত হার জানা যায় না, তাই পরিসংখ্যানগত দিক দিয়ে জাতিভিত্তিক আত্মহত্যা হারের তুলনা বাঞ্ছনীয় নয়। উদাহরণ হিসাবে বলা যায়, নেপালে আত্মহত্যা আইনগত ভাবে নিষিদ্ধ। তাই কেউ আত্মহত্যার চেষ্টা করলে তাকে কারাভোগ করতে হয় অথবা অর্থদণ্ড দিতে হয় এবং ক্ষেত্রবিশেষে উভয় দণ্ডে দণ্ডিত হতে হয়। তাই স্বাভাবিকভাবেই নেপালে আত্মহত্যার ঘটনা কম লিপিবদ্ধকরণ হয়ে থাকে।


title: আত্মহত্যার হার অনুযায়ী দেশের তালিকা

text: নারী এবং পুরুষের আত্মহত্যার হার যথাক্রমে দেশে মোট নারীর সংখ্যা ও মোট পুরুষের সংখ্যার মধ্যে করা হয়েছে (অর্থাৎ মোট পুরুষ আত্মহত্যাকারীর সংখ্যাকে দেশের মোট পুরুষের সংখ্যা দ্বারা ভাগ করা হয়েছে )। কোন দেশের মোট আত্মহত্যাকারীর সংখ্যাকে সেই দেশের মোট জনসংখ্যা দ্বারা ভাগ করে সর্বমোট আত্মহত্যার হার বের করা হয়েছে। এক্ষেত্রে সর্বমোট আত্মহত্যার হার বের করতে নারী এবং পুরুষ আত্মহত্যা হারের গড় করা হয় নি কেননা সব দেশের নারী পুরষের অণুপাত সমান নয়। তালিকায় যে সাল নির্দেশিত হয়েছে, সেটি সেই দেশের জন্য সবচেয়ে সাম্প্রতিক।


title: এন১০২ (বাংলাদেশ)

text: এন১০২ (ইংরেজি: N102) বা কুমিল্লা সিলেট মহাসড়ক বাংলাদেশের একটি মহাসড়ক, যা চট্টগ্রাম বিভাগ এবং সিলেট বিভাগ এর মধ্যে সংযোগ স্থাপন করেছে।


title: এন১০২ (বাংলাদেশ)

text: ৪১ কিলোমিটার।


title: অর্নিথিস্কিয়া

text: অর্নিথিস্কিয়া (উচ্চারণ অর্-নি-থিস্-কি-আ) বা প্রিডেন্টাটা রা হল নিরামিষাশী ডাইনোসরদের একটি অধুনা-বিলুপ্ত বর্গ। এদের সমস্ত প্রজাতির একটি সাধারণ বৈশিষ্ট্য হল মুখে পাখির মত চঞ্চুর উপস্থিতি। অর্নিথিস্কিয়া নামের উৎস হল গ্রিক অর্নিথেইয়স ("ορνιθειος") অর্থাৎ 'পাখির মত', আর ইস্কিয়ন ("ισχιον") অর্থাৎ 'পশ্চাদ্দেশ'। এদের শ্রোণীচক্রের পাখির মত গড়নের জন্য এই নামকরণ করা হয়েছে, যদিও বর্তমান পাখিরা প্রকৃতপক্ষে 'গিরগিটির মত পশ্চাদ্দেশবিশিষ্ট' সরিস্কিয়ান ডাইনোসরদের থেকে উদ্ভূত হয়।


title: অর্নিথিস্কিয়া

text: পরিচিত অর্নিথিস্কিয়ান ডাইনোসরেদের মধ্যে পড়ে শিংওয়ালা সেরাটোপ্‌সিয়ান, বর্মধারী স্টেগোসর ও অ্যাঙ্কিলোসর, "ইগুয়ানোডন" এবং "হংসচঞ্চু" হ্যাড্রোসরিড-দের গোষ্ঠী। তৃণভোজী এই ডাইনোসরেরা প্রায়ই দল বেঁধে থাকত, আর এদের সংখ্যা ছিল সরিস্কিয়ানদের চেয়ে বেশি। বহু প্রজাতির অর্নিথিস্কিয়ান ছিল থেরোপডদের শিকার, আর সাধারণত আয়তনে তারা সরোপডদের চেয়ে ছোট হত।


title: অর্নিথিস্কিয়া

text: ১৮৮৭ খ্রিঃ হ্যারি গোভিয়ার সীলি ডাইনোসরিয়া মহাবর্গটিকে সরিস্কিয়া ও অর্নিথিস্কিয়া - এই দুই বর্গে ভাগ করেন। শ্রেণীবিভাগের এই পদ্ধতিটি বিজ্ঞানীমহলে সাধারণভাবে মেনে নেওয়া হয়েছে। অর্নিথিস্কিয়া বর্গের স্বাতন্ত্র্য্য লক্ষ্য করা যায় তাদের শ্রোণীচক্রের সাথে পাখিদের শ্রোণীচক্রের সাদৃশ্যে (যদিও পাখিরা এদের থেকে বিবর্তিত হয়নি), কশেরুকা ও বর্মের গড়নে এবং নিচের চোয়ালের সামনে একটি 'প্রিডেন্টারি' হাড়ের অবস্থানে। এদের উপরের চোয়ালের সামনেও 'প্রিম্যাক্সিলা' নামক একটা অতিরিক্ত হাড় থাকত। এই দুটো হাড় একত্রে পাখির ঠোঁটের মত ধারালো একটা চঞ্চু নির্মাণ করত যার সাহায্যে এই ডাইনোসরেরা সহজেই গাছের ডালপালা ছিঁড়ে খেতে পারত।


title: অর্নিথিস্কিয়া

text: অর্নিথিস্কিয়ান পিউবিস হাড়দু'টি ইলিয়ামের সমান্তরালভাবে নিম্নমুখী ও পশ্চাৎমুখী, এবং সামনের দিকে প্রলম্বিত একটি করে অস্থিময় উপবৃদ্ধির সাহায্যে তলপেটের বিভিন্ন অঙ্গের ভারসাম্য রক্ষা করে। এর ফলে গোটা শ্রোণীচক্র চারটে কাঁটার সংযোগস্থলের আকার পায়। অন্যদিকে সরিস্কিয়ান পিউবিস হাড়টি নিম্নমুখী হলেও আদিম গিরগিটিদের মত সামনের দিকে ফেরানো থাকে। অর্নিথিস্কিয়ানদের চক্ষুকোটরের সম্মুখবর্তী গহ্বর তথা অ্যান্টিঅর্বিটাল ফেনেস্ত্রাগুলিও আয়তনে সরিস্কিয়ানদের চেয়ে ছোট হত, আর তাদের শ্রোণীচক্রের সার্বিক গঠনও ছিল অপেক্ষাকৃত স্থিতিশীল। সুষুম্নাকাণ্ডের সমান্তরালভাবে পিউবিসের বিন্যাস ডাইনোসরদের মধ্যে তিন বার আলাদাভাবে বিবর্তিত হয়েছিল, যথা - অর্নিথিস্কিয়ানদের মধ্যে, থেরিজিনোসরদের মধ্যে আর পক্ষীসদৃশ ড্রোমিওসরদের মধ্যে।


title: অর্নিথিস্কিয়া

text: বিবর্তনীয় ইতিহাস থেকে বোঝা যায় অর্নিথিস্কিয়ানরা অন্তত তিন বার দ্বিপদ থেকে চতুষ্পদ প্রজাতির জন্ম দিয়েছিল, আর প্রথম দিকে দ্বিপদ আর চতুষ্পদ - দুই রকম অবস্থানেই স্বচ্ছন্দ ছিল।


title: অর্নিথিস্কিয়া

text: নীচে প্রদত্ত অর্নিথিস্কিয়ানদের সরলীকৃত শ্রেণীবিভাগের ছকটি ২০১১ খ্রিঃ টমাস আর. হলৎজ্ কর্তৃক প্রকাশিত একটি প্রতিবেদনের অনুসারী।জেনাসরিয়ান অর্নিথিস্কিয়ানরা দু'টো ক্লেডে বিভক্ত: থাইরিওফোরা ও সেরাপোডা। থাইরিওফোরার মধ্যে পড়ে স্টেগোসরিয়া (যেমন বর্মধারী "স্টেগোসরাস") ও অ্যাঙ্কিলোসরিয়া (যেমন "অ্যাঙ্কিলোসরাস")। সেরাপোডার অন্তর্গত হল মার্জিনোসেফালিয়া (শিংওয়ালা "ট্রাইসেরাটপ্‌স" প্রভৃতি ও প্যাকেসেফালোসরিয়া) এবং অর্নিথোপোডা (হংসচঞ্চু "হ্যাড্রোসরাস" ও "এডমন্টোসরাস" প্রভৃতি)। সেরাপোডার ধারণাটি অপেক্ষাকৃত সাম্প্রতিক (সেরেনো, ১৯৮৬)।


title: অর্নিথিস্কিয়া

text: নিচের ক্ল্যাডোগ্রামটি ২০০০ খ্রিঃ ঝেং ও তাঁর সহকর্মীদের প্রদত্ত একটি বিশ্লেষণের অনুসারী। হেটারোডন্টোসরিডির সমস্ত চিহ্নিত সদস্যেরা এক উৎস থেকে একই সঙ্গে বিবর্তিত হয়েছে।


title: অর্নিথিস্কিয়া

text: বাট্‌লার ও অন্যান্যদের দ্বারা ২০১১ খ্রিঃ প্রস্তুত ক্ল্যাডোগ্রামটি নীচে দেওয়া হল। "হিপ্‌সিলোফোডন", "জেহোলোসরাস" প্রভৃতিকে অর্নিথোপোডার অন্তর্গত বিবেচনা করা হয়েছে।


title: এন১০৬ (বাংলাদেশ)

text: এন১০৬ (ইংরেজি: N106) বা চট্টগ্রাম রাঙ্গামাটি মহাসড়ক বাংলাদেশের একটি জাতীয় মহাসড়ক, যা চট্টগ্রাম শহর এবং রাঙ্গামাটি এর মধ্যে সংযোগ স্থাপন করেছে।


title: এন১০৬ (বাংলাদেশ)

text: চট্টগ্রাম সেকশনের দৈর্ঘ্য ৩০ কিলোমিটার।


title: এন১০৬ (বাংলাদেশ)

text: রাঙ্গামাটি সেকশনের দৈর্ঘ্য ৩৬ কিলোমিটার।


title: বাংলাদেশের সামরিক বাহিনীর শিক্ষা প্রতিষ্ঠানসমূহের তালিকা

text: বাংলাদেশের প্রত্যেক সামরিক বাহিনীর নিজস্ব স্কুল ও কলেজ রয়েছে। মূলত, সামরিক বাহিনীর সদস্যদের সন্তান্দের জন্য এসব শিক্ষাপ্রতিষ্ঠান স্থাপিত হলেও, সাধারন শিক্ষার্থীরাও এসব শিক্ষাপ্রতিষ্ঠানে শিক্ষা অর্জনের সুযোগ পান।


text:
বাংলাদেশ সেনাবাহিনীর তত্ত্বাবধানে সারাদেশে সর্বমোট ৩৩ টি ক্যান্টমেন্ট স্কুল ও কলেজ রয়েছে। ক্যান্টনমেন্ট কলেজসমূহঃ
১। আদমজী ক্যান্টনমেন্ট কলেজ
২। চট্টগ্রাম ক্যান্টনমেন্ট পাবলিক কলেজ
৩। রংপুর ক্যান্টনমেন্ট পাবলিক কলেজ
৪। বগুড়া ক্যান্টনমেন্ট পাবলিক স্কুল ও কলেজ ৫। সাভার ক্যান্টনমেন্ট পাবলিক স্কুল ও কলেজ
৬। যশোর ক্যান্টনমেন্ট কলেজ
৭। কাদিরাবাদ ক্যান্টনমেন্ট স্যাপার কলেজ
৮। ক্যান্টনমেন্ট পাবলিক স্কুল ও কলেজ, মোমেনশাহী
৯। ক্যান্টনমেন্ট পাবলিক স্কুল এন্ড কলেজ, সৈয়দপুর
১০। জালালাবাদ ক্যান্টনমেন্ট পাবলিক স্কুল এন্ড কলেজ
১১। শহীদ রমিজ উদ্দিন ক্যান্টনমেন্ট কলেজ এছাড়াও ১২ টি ক্যাডেট কলেজ সেনাবাহিনীর সরাসরি তত্ত্বাবধানে পরিচালিত হয়। মূল প্রবন্ধ দেখুন বাংলাদেশের ক্যাডেট কলেজ।


চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয় বাংলাদেশের একটি বিশেষায়িত সরকারি বিশ্ববিদ্যালয়। এটি দেশের একমাত্র ভেটেরিনারি বিশ্ববিদ্যালয়।


title: চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়

text: চট্টগ্রামের খুলশী থানার অন্তর্গত এবং নগরীর "জাকির হোসেন রোড" এ অবস্থিত। এটি বাংলাদেশের একমাত্র বিশেষায়িত ভেটেরিনারি বিশ্ববিদ্যালয়।


text: দক্ষ ও যুগোপযোগী ভেটেরিনারিয়ান তৈরি করার নিমিত্তে ১৯৯৫-৯৬ সালে প্রতিষ্ঠিত হয় চট্টগ্রাম সরকারি ভেটেরিনারি কলেজ । প্রতিষ্ঠানটি ১৯৯৬ সালের জানুয়ারি মাসে ৫০ জন শিক্ষার্থী নিয়ে চট্টগ্রাম বিশ্ববিদ্যালয় এর "বিজ্ঞান অনুষদ" এর অধীনে যাত্রা শুরু করে। পরবর্তীতে চট্টগ্রামসহ দেশের বিভিন্ন শ্রেণি-পেশার মানুষের দাবির প্রেক্ষিতে,গণপ্রজাতন্ত্রী বাংলাদেশ সরকার চট্টগ্রাম সরকারি ভেটেরিনারি কলেজ কে বিশ্ববিদ্যালয়ে রূপান্তরিত করার সিদ্ধান্ত নেন। এরই ধারাবাহিকতায় তৎকালীন প্রধানমন্ত্রী বেগম খালেদা জিয়া "২রা ফেব্রুয়ারী,২০০৬" তারিখে চট্টগ্রাম ভেটেরিনারি বিশ্ববিদ্যালয় এর উদ্ভোধন করেন। পরবর্তীতে গণপ্রজাতন্ত্রী বাংলাদেশ সরকার এর এক অধ্যাদেশের মাধ্যমে "২০০৬ সালের ৭ই আগস্ট" চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয় বিশ্ববিদ্যালয় হিসেবে তার যাত্রা শুরু করে। প্রথমে বিশ্ববিদ্যালয়টি শুধুমাত্র "ভেটেরিনারি মেডিসিন" অনুষদ নিয়ে যাত্রা শুরু করলেও বর্তমানে "খাদ্য বিজ্ঞান ও প্রযুক্তি" ও "মাৎস্যবিজ্ঞান" নামে আরো দুটি অনুষদ সহ মোট তিনটি অনুষদ নিয়ে বিশ্ববিদ্যালয়টি তার একাডেমিক কার্যক্রম চালনা করছে।।


text: চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ে বর্তমানে ৩টি অনুষদে ১৮টি বিভাগ রয়েছে। চট্টগ্রাম ভেটেরিনারি ও এনিম্যাল সাইন্সেস বিশ্ববিদ্যালয়ের অনুষদ এবং অন্তর্গত বিভাগসমূহ হলো:


title: আর১৬০ (বাংলাদেশ)

text: আর১৬০ বা হাটহাজারী-খাগড়াছড়ি সড়ক বাংলাদেশের একটি আঞ্চলিক মহাসড়ক। এই মহাসড়কটি হাটহাজারী পৌরসভা হতে জাতীয় মহাসড়ক এন১০৬ কে ফটিকছড়ি পৌরসভার উপর দিয়ে খাগড়াছড়ির সাথে সংযুক্ত করেছে। এটির মোট দৈর্ঘ্য , যার মধ্যে চট্টগ্রাম অংশে দৈর্ঘ্য ৩১.৫ কিলোমিটার ও খাগড়াছড়ি অংশে দৈর্ঘ্য ৫৭.৫ কিলোমিটার।


title: জুবিলী বাইবেল

text: জুবিলী বাইবেল (Jubilee Bible) বাংলাদেশ ক্যাথলিক বিশপ সম্মিলনীর উদ্যোগে প্রকাশিত ক্যাথলিক খ্রীস্টানদের প্রধান ধর্মগ্রন্থ। এটি ১৯৯৯ সালে প্রথম প্রকাশ হয়। এটি অনুবাদ করেছেন সাধু বেনেডিক্ট মঠ। পবিত্র বাইবেলের এই অনুবাদটি তৃতীয় সহস্রাব্দীর জুবিলীর প্রাক্বালে প্রকাশিত বিধায় এটি ‘জুবিলী বাইবেল’ নামে আখ্যায়িত করা হয়। খ্র্রীস্ট বিশ্বাসীরা বিশ্বাস করে যে পবিত্র বাইবেল স্বয়ং ঈশ্বরের বাণী যাতে মানুষের প্রতি ঈশ্বরের যত্ন ও ভালবাসা প্রকাশিত হয়েছে। জুবিলী বাইবেল নতুন ও পুরাতন নিয়মে মোট ৭৩ জন লেখকের লেখা ও পত্র দিয়ে প্রকাশ করা হয়েছে। প্রটেষ্টান্ট খ্রীস্টানদের বাইবেলের চেয়ে জুবিলী বাইবেলের কিছুটা ভিন্নতা রয়েছে।


title: জুবিলী বাইবেল

text:
• জুবিলী বাইবেল, ১৯৯৯
•


title: বাসু চ্যাটার্জী

text: বসু চ্যাটার্জী (; জন্মঃ ১০ জানুয়ারি ১৯৩০) ভারতীয় চলচ্চিত্র পরিচালক এবং চিত্রনাট্যকার. যদিও তিনি ১৯৭০ এবং ১৯৮০ সালের দিকে "মধ্যম সিনেমা" বা "মধ্যম রাস্তা" সিনেমাতে হৃষিকেশ মুখোপাধ্যায় এবং বসু ভট্টাচার্য-এর সহকারী হিসাবে চিত্রনির্মাণ করেন। তাদের জনপ্রিয় চলচ্চিত্র ছিল "তিসরি কসম" (১৯৬৬)। তিনি মধ্যবিত্ত পরিবারের প্রেম ভালোবাসা নিয়ে সিনেমা বানান।


title: বাসু চ্যাটার্জী

text: বসু চ্যাটার্জী ১৯৩০ সালে ভারতের রাজস্থান প্রদেশের অজমের শহরে জন্মগ্রহণ করেন।


title: বাসু চ্যাটার্জী

text: বসু চ্যাটার্জী মুম্বাই থেকে প্রকাশিত সাপ্তাহিক ট্যাবলয়েড "Blitz"-এ অঙ্কনশিল্পী এবং কার্টুনিস্ট হিসাবে তার কর্মজীবন শুরু করেন। চলচ্চিত্র পরিচালনা শুরুর আগে রাজ কাপুর ও ওয়াহিদা রহমান অভিনীত "তিসরি কসম" চলচ্চিত্রে তিনি বসু ভট্টাচার্য-এর সহকারী হিসাবে কাজ করেন। চলচ্চিত্রটি ১৯৬৬ সালে জাতীয় পুরষ্কার লাভ করে। বাসু চ্যাটার্জ্জীর প্রথম পরিচালিত চলচ্চিত্র "সারা আকাশ" (১৯৬৯)। এই ছবিটির জন্য ফিল্ম ফেয়ার পুরস্কার লাভ করেন।


title: টক ঝাল মিষ্টি

text: টক ঝাল মিষ্টি() ২০০২ সালে ভারতের পশ্চিমবঙ্গে মুক্তিপ্রাপ্ত প্রেমের চলচ্চিত্র, যেটি পরিচালনা করেন বসু চ্যাটার্জী। মুখ্য ভুমিকায় অভিনয় করেন ফেরদৌস ও প্রিয়াঙ্কা ত্রিবেদী।


title: রবার্ট টেলর

text: রবার্ট মিডোস লম্বে টেলর (জন্ম: ২১ ডিসেম্বর, ১৯৮৯) নর্দাম্পটনশায়ারের নর্দাম্পটনে জন্মগ্রহণকারী ইংরেজ বংশোদ্ভূত স্কটিশ আন্তর্জাতিক ক্রিকেটার। আন্তর্জাতিক ক্রিকেটে স্কটল্যান্ড ক্রিকেট দলের প্রতিনিধিত্ব করছেন। বামহাতি ব্যাটসম্যান রবার্ট টেলর বামহাতে মিডিয়াম পেস বোলিং করে থাকেন।


title: রবার্ট টেলর

text: হ্যারো স্কুলে পড়াশোনা শেষে লাফবোরা বিশ্ববিদ্যালয়ে ক্রীড়া ব্যবস্থাপনা বিষয়ে ভর্তি হন। বিশ্ববিদ্যালয়ে অবস্থানকালে ২০১০ সালে কেন্টের বিপক্ষে লাফবোরা এমসিসিইউ দলে প্রথম-শ্রেণীর ক্রিকেটে অভিষেক ঘটে তার। ২০১১ সালেও তিনি আরও চারটি প্রথম-শ্রেণীর খেলায় অংশ নিয়েছিলেন। পাঁচটি খেলায় ৩৩.৮৫ গড়ে ২৩৭ রান তোলেন। তন্মধ্যে সর্বোচ্চ অপরাজিত ১০১ রান করেন। ৩৯.৪৫ গড়ে ১১ উইকেট দখল করেন। তন্মধ্যে সেরা বোলিং ছিল ২/৬০।


title: রবার্ট টেলর

text: ২০১১ মৌসুমে লিচেস্টারশায়ার দলে যোগ দেন। কাউন্টি চ্যাম্পিয়নশীপে সারে দলের বিপক্ষে তার অভিষেক ঘটে। খেলায় তিনি দর্শনীয় ৭০ রান সংগ্রহ করেন।


title: রবার্ট টেলর

text: সেপ্টেম্বর, ২০১২ সালে স্কটল্যান্ড দলের সদস্যরূপে মনোনীত হন ও অক্টোবর, ২০১২ সালে দক্ষিণ আফ্রিকা সফরে যান। স্কটিশ পিতামাতার সন্তানরূপে স্কটল্যান্ড দলে খেলার সুযোগ পান। শারজায় ২০১৩ সালে আফগানিস্তানের বিপক্ষে তার একদিনের আন্তর্জাতিকে অভিষেক ঘটে।


title: অসম দিবস

text: অসম দিবস হচ্ছে আহোম সাম্রাজ্যের প্রতিষ্ঠাতা চুকাফার স্মৃতিকল্পে অসমে পালিত উৎসব। ১২২৮ সনের ২ ডিসেম্বর তারিখে চুকাফা পাটকাই পর্বত অতিক্রম করে অসমে প্রবেশ করে আহোম সাম্রাজ্য প্রতিষ্ঠা করেন বলে এই দিনটি চিরস্মরনীয় করে রাখার জন্য অসমে অসম দিবস পালিত হয়। ছৈখোয়া অঞ্চলের ভীমকান্ত বুঢ়াগোহাই নামক এক ব্যক্তির প্রচেষ্টার ফলে অসমে চুকাফা দিবসের সূচনা হয়।


title: অসম দিবস

text:
১৯৭২ সনে ছৈখোয়া অঞ্চলের সমাজকর্মী ভীমকান্ত বুঢ়াগোহাই ২ডিসেম্বর তারিখে চুকাফা দিবস উৎযাপনের উদ্দেশ্য বিষয়টি শদিয়ার মৌজাদার ও শদিয়ার আঞ্চলিক ছাত্রসন্থার সহিত আলোচনা করে ও সকলের অণুমতিতে নগাঁওয়ে রাজগড় প্রাথমিক বিদ্যালয়ে চ্যুকাফা দিবস উৎযাপন করেন। ১৯৭৩ সনে একই স্থানে চুকাফা দিবস উৎযাপন করা হয় যদিও ১৯৭৪ সনে ধুমধামের সহিত চুকাফা দিবস উৎযাপিত হয়। ভীমকান্ত বুঢ়াগোহাই ও শদিয়ার মৌজাদার ও ইতিহাসবিদ ভবানন্দ বুঢ়াগোহাইয়ের অণুষ্ঠিত সভায় সরকারী-বেসরকারী সকল শিক্ষা প্রতিষ্ঠান সহযোগ করে। সভাটির উদ্ধোধক ছিলেন অসম সাহিত্য সভার সভাপতি মহেন্দ্র বরা। নির্দিষ্ট বক্তা ছিলেন ড: নগেন শইকীয়া ও সভাপতি ছিলেন লীলা গগৈ। বক্তৃতা প্রসঙ্গে ড: লীলা গগৈ ২ডিসেম্বর তারিখ সরকারি বন্ধ ঘোষণা করার দাবী জানানোর জন্য প্রস্তাব করেন।
১৯৮১ সনে শিবসাগরের চরাইদেউ নামক স্থানে চুকাফা দিবস উৎযাপন করা হয় ও সেই সময় থেকে অনেক কয়েকটি জাতীয় সংগঠন ২ডিসেম্বর তারিখটি চুকাফা দিবস হিসেবে পালন করার জন্য দাবী জানান। ১৯৮৭ সনে ড: লীলা গগৈ, পদ্ম বরকটকী ও ধ্রুবজ্যোতি বরা ১ মার্চের আজির সময় নামক অসমীয়া খবরের কাগজে চুকাফা দিবসের সমন্ধে মন্তব্য তুলে ধরেন। সেই বৎসরে ২ডিসেম্বর তারিখে সরকারী পৃষ্ঠপোষকতায় জজ খেলপথার নামক মাঠে চুকাফা দিবসের আয়োজন করা হয়। সেখানে মুখ্য অতিথি হিসেবে অংশগ্রহন করা অসমের মুখ্যমন্ত্রী প্রফুল্ল কুমার মহন্ত চুকাফা দিবসকে অসম দিবস হিসেবে সরকারী স্বীকৃতি প্রদান করেন।
চীনের য়ুনান প্রদেশের মাওলুং রাজ্যের টাই আহোম ফৈদের যুবরাজ চাওলুং চুকাফা ১২১৫ সনে আঠজন বিজ্ঞ বিষয়া, ৯০০০ জন যুবক-যুবতী, ছেলে-মেয়ে, দুইটি হাতি ও ৩০০টি ঘোড়া নিয়ে ব্রহ্মপুত্র উপত্যকায় যাত্রা করেন ও ১২২৮ সনে সৌমার খণ্ডে প্রবেশ করেন। যুদ্ধ-বিগ্রহ না করেই তিনি ব্রহ্মপুত্রের আশে-পাশে থাকা ছোট ছোট জনগোষ্ঠীকে একত্রিত করে অসম ও অসমীয়া জাতি গঠন করেন। তিনি সকলের সহিত মিত্রতা বজায় রেখে নিজের ভাষা টাই ও নিজের ধর্ম তাও ত্যাগ করে সকল জনগোষ্ঠীর লোকের সহিত সম্পর্ক স্থাপন করে নতুন ভাষা গঠনে অবদান রেখেছিলেন। তাঁর মহৎ আদর্শ গ্রহণ করে আহোমেরা প্রায় ৬০০ বৎসর অসমের রাজত্ব করেছিলেন। চুকাফা প্রথম অসমে ইতিহাস চর্চার পরম্পরা আরম্ভ করেছিলেন।


title: ইয়ান ওয়ার্ডল

text: ইয়ান ওয়ার্ডল (জন্ম: ২৯ জুন, ১৯৮৫) ইয়র্কশায়ারের ডিউসবারি এলাকায় জন্মগ্রহণকারী স্কটিশ ক্রিকেটার। আন্তর্জাতিক ক্রিকেট অঙ্গণে স্কটল্যান্ড ক্রিকেট দলের পক্ষে খেলছেন। ডানহাতি মিডিয়াম পেসার ও ডানহাতি ব্যাটসম্যান ওয়ার্ডল কাউন্টি ক্রিকেটে ইয়র্কশায়ার দলে প্রতিনিধিত্ব করছেন।


title: ইয়ান ওয়ার্ডল

text: ২০১১ সালে ইয়র্কশায়ার দলে যোগ দেন। এরপূর্বে ব্রাডফোর্ড লীগে ক্লেকহিটন ক্রিকেট ক্লাবে খেলেন। দ্বিতীয় একাদশ চ্যাম্পিয়নশীপে ইয়র্কশায়ারের দ্বিতীয় একাদশে খেলেন। জুলাই, ২০১১ সালে নটিংহ্যামশায়ারের বিপক্ষে টুয়েন্টি২০ খেলায় অভিষেক ঘটে। খেলায় তিনি ৩.১ ওভার বোলিং করে দুই উইকেট পান। এরপর তিনি আরও কয়েকটি টুয়েন্টি২০ খেলায় অংশ নিয়ে উইকেট পেলেও তার ওভারপ্রতি রান প্রদানের হার ৫.৮২। ২০১১ সালে চারটি টুয়েন্টি২০ ও কাউন্টি চ্যাম্পিয়নশীপের একটি খেলায় অংশগ্রহণ করেন। ২০১২ মৌসুমেও ইয়র্কশায়ারের পক্ষে খেলার জন্য চুক্তিবদ্ধ হন।


title: ইয়ান ওয়ার্ডল

text: জুলাই, ২০১১ সালে রোজেস ম্যাচে ল্যাঙ্কাশায়ারের বিপক্ষে প্রথম-শ্রেণীর ক্রিকেটে অভিষিক্ত হন। খেলায় তিনি ৬৮ রান দিয়ে এক উইকেট পান। এ খেলার পর টিম ব্রেসনান আন্তর্জাতিক খেলা থেকে ফিরে আসায় তাকে দলের বাইরে রাখা হয়।


title: এহসান মানি

text: এহসান মানি (জন্ম: ২৩ মার্চ, ১৯৪৫) পাকিস্তানের রাওয়ালপিন্ডিতে জন্মগ্রহণকারী সাবেক আইসিসি সভাপতি। ১৯৫৯ থেকে ১৯৬৫ সময়কালে ডানহাতি ব্যাটসম্যান হিসেবে রাওয়ালপিন্ডি ক্লাব ও লাহোরের সরকারি কলেজ একাদশের পক্ষে খেলেছেন। এছাড়াও, বামহাতি ফাস্ট মিডিয়াম বোলিং করতেন তিনি।


title: এহসান মানি

text: শৈশবকাল পাকিস্তানে অতিবাহিত করেন। এরপর লাহোর সরকারি কলেজে অধ্যয়ন শেষে আরও পড়াশোনার লক্ষ্যে যুক্তরাজ্যে চলে যান। পেশায় তিনি চার্টার্ড অ্যাকাউন্টেন্ট। ১৯৬০-এর দশকের শেষার্ধ্বে তিনি স্থায়ীভাবে যুক্তরাজ্যে বসবাস করছেন। যুক্তরাজ্যভিত্তিক অনেকগুলো ব্যাংকিং ও আবাসন সংস্থার সাথে জড়িত তিনি।


title: এহসান মানি

text: ১৯৮৯ থেকে ১৯৯৬ পর্যন্ত পিসিবি'র প্রতিনিধি হিসেবে আইসিসিতে ভূমিকা রাখেন। ১৯৯৬ সালের ক্রিকেট বিশ্বকাপে পরামর্শক কমিটিতে পিসিবি'র প্রতিনিধিত্ব করেন। এছাড়াও ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপেও একই কমিটিতে ছিলেন। ১৯৯৬ সালে আইসিসি'র সদস্য দেশের ভোটে আইসিসি ফিন্যান্স ও মার্কেটিং কমিটিতে সভাপতি মনোনীত হন। জুন, ২০০২ সাল থেকে এ পদ বিলুপ্ত ঘটা পর্যন্ত দায়িত্বে ছিলেন। এরপর আইসিসি নির্বাহী পরিষদে সহ-সভাপতি মনোনীত হন। এ সময় তিনি লর্ড কাউড্রে ও স্যার ক্লাইড ওয়ালকটকে সহায়তা করেন। জুন, ২০০৩ সালে তিনি আইসিসি সভাপতি পদে যোগ দেন।


title: ম্যালকম গ্রে

text: ম্যালকম আলেকজান্ডার গ্রে (জন্ম: ৩০ মে, ১৯৪০) অস্ট্রেলীয় ক্রিকেট প্রশাসক। ২০০০ থেকে ২০০৩ সময়কালে তিনি আন্তর্জাতিক ক্রিকেট কাউন্সিলের সভাপতির দায়িত্ব পালন করেন। একমাত্র অস্ট্রেলীয় হিসেবে ম্যালকম গ্রে অদ্যাবধি এ দায়িত্বে ছিলেন।


title: বাংলাদেশের জাহাজ নির্মাণ শিল্প

text: জাহাজ নির্মাণ বাংলাদেশের একটি সম্ভাবনাময় এবং ক্রমবিকাশমান শিল্প। আধুনিক যুগের শুরু থেকে বাংলাদেশে জাহাজ নির্মাণের একটি দীর্ঘ ইতিহাস থাকলেও স্থানীয়ভাবে তৈরি জাহাজ রপ্তানি করার মাধ্যমেই মুলতঃ সাম্প্রতিক বছরগুলোতে জাহাজ নির্মাণ একটি প্রধান প্রতিশ্রুতিশীল শিল্পে পরিণত হয়েছে। বাংলাদেশের ২০০শ'র মতো জাহাজ নির্মাণ কোম্পানি রয়েছে যেগুলো ঢাকা, চট্টগ্রাম, নারায়ণগঞ্জ, বরিশাল ও খুলনাকে কেন্দ্র করে গড়ে উঠেছে।


title: বাংলাদেশের জাহাজ নির্মাণ শিল্প

text: বাংলার নদীমাতৃক ভৌগোলিক অবস্থানের কারণে এ অঞ্চলের ব্যবসা বাণিজ্যের প্রয়োজনে জাহাজের ব্যবহার ছিল প্রাচীনকাল থেকেই। চৌদ্দ শতকের সময়ে মরক্কোর পরিব্রাজক ইবনে বতুতার যুদ্ধ জাহাজ ও সৈন্য-সামন্তসহ বাংলার বিভিন্ন বন্দরে আগমণ করেছিলেন। মধ্যযুগীয় ইউরোপীয় পরিব্রাজক "সিজার ফ্রেডেরিক" চট্টগ্রাম বন্দরে ১৫ শতকের সময় বড় জাহাজ নির্মাণের একটি হাব ছিল বলে নথিভুক্ত করেছেন। মোগল শাসনামলে জাহাজ নির্মাণ আরো ব্যপক পরিসর লাভ করে। তবে ১৭ শতকে তুরস্কের সুলতানের জন্য যুদ্ধজাহাজ নির্মাণে চট্টগ্রাম জাহাজ নির্মাণ এলাকা ব্যবহৃত হয়েছিল। কাঠের যুদ্ধ জাহাজের পরিবর্তে লৌহ নির্মিত যুদ্ধ জাহাজ তৈরি করা শুরু হয় উনিশ শতকের শেষভাগে। উনিশ শতক পর্যন্ত চট্টগ্রাম ১০০০ টন ধারণক্ষমতার জাহাজ নির্মাণে সক্ষম ছিল। ১৯৭৯ সালে বিশ্ব খাদ্য সংস্থার অনুদানে বাংলাদেশ অভ্যন্তরীণ জলযান সংস্থার জন্য ৮টি খাদ্য বহনযোগ্য জাহাজ নির্মাণ করে বেসরকারি জাহাজ নির্মাণকারী প্রতিষ্ঠান "নারায়ণগঞ্জ হাইস্পিড শিপইয়ার্ড"।


title: ফেসবুক হ্যাকার কাপ

text: ফেসবুক হ্যাকার কাপ ফেসবুক কর্তৃক আয়োজিত একটি আন্তর্জাতিক প্রোগ্রামিং প্রতিযোগিতা। ২০১১ সাল থেকে এই প্রতিযোগিতা শুরু হয়। ফেসবুকে কাজ করার জন্য সবচেয়ে মেধাবী প্রকৌশলীদের বাছাই করা এই প্রতিযোগিতার অন্যতম উদ্দেশ্য। প্রতিযোগিতায় অ্যালগরিদম সম্পর্কিত বেশ কিছু সমস্যা দেয়া হয় যা একটি নির্দিষ্ট সময়ের মধ্যে সমাধান করতে হয়। সমস্যা সমাধানের জন্য প্রতিযোগীরা যে কোন প্রোগ্রামিং ভাষা ও ডেভেলপমেন্ট এনভায়রনমেন্ট ব্যবহার করতে পারেন।


title: ফেসবুক হ্যাকার কাপ

text: ২০১১ সালে সারা বিশ্ব থেকে ১১,০০০ এর বেশি প্রতিযোগী প্রোগ্রামিং সংক্রান্ত বেশ কিছু কঠিন সমস্যা সমাধানের লক্ষ্যে এই প্রতিযোগিতার তিনটি অনলাইন এলিমিনেশন পর্বে হাড্ডা হাড্ডি প্রতিদ্বন্দিতা করেন। সেবারে প্রথম স্থান অধিকার করেন রাশিয়ার পেয়তর মিত্রিচেভ, দ্বিতীয় হন ভিয়েতনামের Khúc Anh Tuấn ও তৃতীয় হন চীনের তিয়ানজেং লো।


title: ফেসবুক হ্যাকার কাপ

text: ২০১২ সালে ৮,০০০ এর উপর প্রতিযোগী অংশগ্রহণ করেন। প্রথম স্থান লাভ করেন রাশিয়ার রোমান আন্দ্রিভ, দ্বিতীয় স্থান পান পোল্যান্ডের তোমেক জাইকা ও তৃতীয় হন চীনের তিয়ানজেং লো।


title: কাশাফ নদী

text: কাশাফ নদী বা কাশাফরুদ (পার্শি کشف, "কা-শা-ফ", বাংলা সমতুল্য শব্দ 'কচ্ছপ'; পার্শি ভাষায় 'রুদ' শব্দের অর্থ 'নদী') হল উত্তরপূর্ব ইরানের একটি নদী। রাজাভি খোরসন প্রদেশের বিনালুদ পর্বতশ্রেণীতে উৎপন্ন এই নদীটি প্রথমে পূর্বদিকে প্রবাহিত হয়ে ইরান-তুর্কমেনিস্তান সীমানায় এসে উপস্থিত হয়েছে ও শেষে ইরান-তুর্কমেনিস্তান যৌথ বাঁধের ৫ কিলোমিটারের মধ্যেই আফগানিস্তান থেকে আসা উত্তরমুখী হরি নদীতে মিলিত হয়েছে। সবমিলিয়ে এই নদীর প্রবাহপথ ২৯০ কিলোমিটার লম্বা।


title: কাশাফ নদী

text: ইরানে এই নদীর তীরে দুটি বিখ্যাত ও প্রাচীন শহর গড়ে উঠেছে। এদের একটি চেনারান ও অন্যটি রাজাভি খোরসন প্রদেশের রাজধানী ও ইরানের দ্বিতীয় বৃহত্তম শহর মাশহাদ। এছাড়া এই নদীর উপত্যকা ইরানের একটি গুরুত্বপূর্ণ প্রত্নতাত্ত্বিক অঞ্চল হিসেবেও গণ্য করা হয়ে থাকে। নব্যপ্রস্তর যুগের অনেক প্রত্নতাত্ত্বিক উপাদান এই অঞ্চলে পাওয়া গেছে। এই অঞ্চলে প্রাপ্ত ৮০ হাজার বছরেরও বেশি পুরনো এইসব প্রত্নতাত্ত্বিক নিদর্শনগুলি ইরানে পাওয়া এ' পর্যন্ত সবচেয়ে প্রাচীন মনুষ্যবসতির সাক্ষ্য বহন করে।


title: আয়নীকরণ শক্তি

text: আয়নীকরণ শক্তি () বা আয়নীকরণ বিভব হল গ্যাসীয় অবস্থায় কোন মৌলের এক মোল বিচ্ছিন্ন পরমাণু থেকে একটি করে ইলেকট্রন অসীম দূরত্বে অপসারণ করে এক মোল ধনাত্মক আয়নে পরিণত করতে যে পরিমাণ শক্তির প্রয়োজন হয় তার পরিমাণ।।


title: আয়নীকরণ শক্তি

text:
আয়নীকরণ বিভব শব্দটি অতীতে ব্যাপকভাবে ব্যবহৃত হলে বর্তমানে ব্যবহৃত হয় না।
আয়নীকরণ শক্তি একক বিজ্ঞানের শাখাভেদে পরিবর্তিত হয়। পদার্থবিজ্ঞানে এর একক ইলেকট্রন ভোল্ট (eV), রসায়ন বিজ্ঞানে আয়নীকরণ শক্তিকে I.P দ্বারা প্রকাশ করা হয় এবং এর একক কিলোজুল (KJ)।


title: আয়নীকরণ শক্তি

text:
সর্বনিম্ন আয়নিকরণ বিভব বিশিষ্ট মৌল হলো সিজিয়াম(Cs) এবং এর মান ৩৭৫.৭ kj/mol.
অপরদিকে সর্বাধিক আয়নীকরণ বিভব বিশিষ্ট মৌল হলো হিলিয়াম(He) এবং এর মান ২৩৭২ kj/mol.


title: পাটকাই

text: পাটকাই () হচ্ছে উত্তর-পূর্ব ভারত ও মায়ানমারের সীমান্তে অবস্থিত পর্বতমালা। বিভিন্ন জনগোষ্ঠীর লোকেরা এখানে বসবাস করে। পাটকাই পর্বত অসম, অরুণাচল প্রদেশ, নাগাল্যান্ড ছাড়াও মায়ানমার দেশেও বিস্তৃত। পাটকাই পর্বত থেকে অসমের বুঢ়িদিহিং ও নদিহিং নদীর উৎপত্তি হয়েছে।


title: পাটকাই

text: পাটকাই পর্বত বিশ্বের অন্যতম প্রসিদ্ধ স্থান। দ্বিতীয় বিশ্বযুদ্ধের সময় গাড়ি চলাচল করার জন্য ষ্টিলওয়েল পথ নির্মাণ করা হয়েছিল। অসমের রাজনৈতিক ইতিহাসের সহিত পাটকাইয়ের সম্পর্ক সুগভীর।চীনের য়ুনান প্রদেশে অবস্থিত মংমাও রাজ্য থেকে আগত রাজকুমার চুকাফা পাটকাই পর্বত অতিক্রম করে অসমে আহোম সাম্রাজ্য প্রতিষ্ঠা করেছিলেন। আহোম রাজ্য আক্রমণ করার জন্য মানেরা পাটকাইয়ের গিরিপথে অসমে এসেছিলেন। এই গিরিপথেই চিংফৌ, তাংসা, নক্তে ইত্যাদি বিভিন্ন জনগোষ্ঠীরা অসমে প্রবেশ করেন। কয়েকটি ছোট ছোট জনজাতি পাটকাইয়ের পাদদেশে স্থাপিত হয়েছিল।


title: পাটকাই

text: অঞ্চলটি জৈব বৈচিত্র ও প্রাকৃতিক সম্পদের জন্য বিখ্যাত। অরুণাচলের নামদফা রাষ্ট্রীয় উদ্যান বিশ্ববিখ্যাত। এই রাষ্ট্রীয় উদ্যানে বাংলা বাঘ দেখা যায়। বিজ্ঞানীদের প্রকাশ করা এক গবেষণা পত্রের অনুযায়ী নামদফা অঞ্চলে ১৩ প্রকারের কেঁচো, ৫ প্রকারের জোক, ৪৩০ প্রকারের পতঙ্গ, ১৪০ প্রকারের প্রজাপতি, ৭৬ প্রকারের মাছ, ২৫ প্রকারের পাখি রয়েছে।


title: পাটকাই

text: পাটকাই পর্বতে বিভিন্ন ক্ষুদ্র ক্ষুদ্র জনজাতির মানুষের আবাসস্থল। এই জনগোষ্ঠী সমূহের জীবন, সমাজ ও পরম্পরাগত সংস্কৃতি প্রাকৃতিক অবস্থার জন্য বিপন্ন হয়েছে। ইতিমধ্যে পাটকাই অঞ্চলে বসবাস করা কয়েকটি জনগোষ্ঠীর লোক তাদের মাতৃভাষা হারিয়েছেন। পাটকাইয়ে থাকা নগা জনগোষ্ঠীর কিছু লোক অরুণাচলের বহুসংখ্যক জনগোষ্ঠীর লোক এখানেই বসবাস করেন। এদের মধ্যে খামতি, চিংফৌ, টাংসা, টুটসা, নক্তে, ওয়াংসু ইত্যাদিরা উল্লেখযোগ্য জনজাতি। এই প্রধান জনজাতির মধ্যে উপজাতিও রয়েছে। টাংসা জনজাতির মধ্যে ১৮টি উপজাতি আছে।


title: এন১০৩ (বাংলাদেশ)

text: এন১০৩ (ইংরেজি: N103) বা কুয়াতলী ঘাটুরিয়া মহাসড়ক (ব্রাহ্মনবাড়িয়া শহর অংশ) বাংলাদেশের একটি মহাসড়ক।


title: এন১০৩ (বাংলাদেশ)

text: ৫ কিলোমিটার


title: মিয়া খলিফা

text: মিয়া খলিফা (জন্মঃ ফেব্রুয়ারি ১০, ১৯৯৩) (এছাড়াও মিয়া ক্যালিস্টা হিসেবে পরিচিত) একজন লেবানিজ মার্কিন সামাজিক মিডিয়া ব্যক্তিত্ব, ওয়েবক্যাম মডেল এবং প্রাপ্তবয়স্ক মডেল, যিনি ২০১৪ থেকে ২০১৫ সাল পর্যন্ত পর্ণোগ্রাফিক অভিনেত্রী হিসেবে সংক্ষিপ্ত সফল কর্মজীবনের জন্য পরিচিত।


title: মিয়া খলিফা

text: বৈরুতে জন্ম নিয়ে খলিফা ২০০০ সালে মার্কিন যুক্তরাষ্ট্রে স্থানান্তরিত হন। অক্টোবর ২০১৪ সালে তিনি পর্নোগ্রাফিতে অভিনয় শুরু করেন এবং ডিসেম্বরে পর্ণোহাব ওয়েবসাইট তালিকায় ১ নম্বরে অবস্থান নেন। তার পেশা নির্বাচন মধ্য প্রাচ্যে বিতর্কের বিষয় হয়েছিল, বিশেষ করে একটি ভিডিও, যেখানে তিনি ইসলামিক হিজাব পরিহিত অবস্থায় যৌনকর্ম সঞ্চালন করেছিলেন। যদিও প্রায় তিন মাস পরই তিনি পর্ন শিল্প থেকে অবসর নেন।


title: মিয়া খলিফা

text: খলিফা ফেব্রুয়ারি ১০, ১৯৯৩ সালে লেবাননের বৈরুতে জন্ম নেন এবং পরবর্তীতে দশ বছর বয়সে ২০০০ সালে পরিবারের সাথে মার্কিন যুক্তরাষ্ট্রে স্থানান্তরিত হন। তার পরিবার ছিল ক্যাথলিক এবং তিনি সেই ধর্মের অধীনে বেড়ে উঠলেও পরবর্তীতে তার অনুশীলন করেন নি। কিশোর বয়সে তিনি মন্টগোমেরি কাউন্টি, মেরিল্যান্ডে বসবাস করেন এবং উচ্চ বিদ্যালয়ে ল্যাক্রোসি বাজাতেন। কয়েক বছর পর ইউনিভার্সিটি অব টেক্সাস অ্যাট এল পাসো থেকে ইতিহাস বিষয়ে বিএ ডিগ্রী নেন তিনি। ফেব্রুয়ারি ২০১১ সালে তার ১৮ বছর বয়সের স্বল্প সময় পরই খলিফা একজন মার্কিন ব্যক্তিকে বিয়ে করেন।


title: মিয়া খলিফা

text: খলিফা পর্ণোগ্রাফি চলচ্চিত্র শিল্পে প্রবেশ করেন অক্টোবর, ২০১৪ সালে। একটি স্থানীয় ফাস্ট ফুড রেঁস্তোরায় কাজ করার সময় একজন ভোক্তার সান্নিধ্যে তাকে জিজ্ঞেস করা হয় যে, তিনি পর্নোচলচ্চিত্রে কাজ করতে আগ্রহী কি না। ২০১৫ সালের হিসেবে ১.৫ মিলিয়নেরও অধিক দর্শকসংখ্যার পাশাপাশি, ২২ বছর বয়সী খলিফা প্রাপ্তবয়স্ক ভিডিও শেয়ারিং পর্নহাবের সর্বাধিক অনুসন্ধানকৃত মডেল হিসেবে উন্নীত হন। সে বছর ২৮ ডিসেম্বরে পর্নহাব তাদের ওয়েবসাইটে নাম্বার ১ স্থানে খলিফার নাম প্রকাশ করে বহুদর্শী লিসা অ্যানের পরিবর্তে। সম্প্রতি তার এ খ্যাতি মধ্য প্রাচ্যের জনমনে কঠিন সমালোচনার অবতারণা করে, যেখানে লজ্জাকর হিসেবে তার পেশাজীবন কলঙ্কময় বলে মনে করা হয় এবং যে কারণে নিজ দেশেও খলিফার সম্মানহানি ঘটে।


title: মিয়া খলিফা

text: পর্নহাবে শীর্ষস্থান অধিকারের পরপর তিনি অনলাইন মৃত্যু হুমকি পান, যার মধ্যে ইসলামিক স্টেট অব ইরাক অ্যান্ড দ্য লেভান্টের একটি হস্তনির্মিত ছবিতে তাকে শিরচ্ছেদের জন্য প্রস্তুত করা হচ্ছে এমন দেখানো হয় এবং একটি সতর্কবার্তায় তাকে নরকে যেতে হবে বলেও দাবী জানাো হয়, যার জবাব তিনি বলেন, "আমি সম্প্রতি একটু চিন্তিত"। লেবানিজ সংবাদপত্র খলিফার সমালোচনামূলক নিবন্ধ লিখেছে, যা তিনি সে অঞ্চলের অন্যান্য ঘটনাগুলির কারণে তুচ্ছ বলে মনে করেন।


title: মিয়া খলিফা

text: দ্য ওয়াশিংটন পোস্টের সঙ্গে এক সাক্ষাৎকারে, খলিফা বলেন বিতর্কিত দৃশ্যটি ছিল বিদ্রুপাত্মক এবং এটি সেভাবেই গ্রহণ করা উচিত, এবং হলিউড চলচ্চিত্রে যে কোনো পর্নগ্রাফির তুলনায় অনেক বেশি নেতিবাচক ভাবে ইসলামকে চিত্রিত করা হয়ে থাকে বলে দাবি করেন। যারা সর্বজনীনভাবে তার প্রাপ্তবয়স্ক কর্মী হয়ে উঠার সিদ্ধান্তে সমর্থন জানানোর জন্য মুখ খোলেন তাদের মধ্যে ছিলের ব্রিটিশ-লেবানিজ লেখক নাসরি আতাল্লাহ, যারা বিবৃত দেন, "এই নৈতিক আবেগ... দুটি কারণের জন্য ভুল। প্রথম এবং সর্বাধিক, একজন নারী হিসেবে, তিনি তার শরীরের সঙ্গে যে কোনো কিছুর করার অধিকার রাখেন।" খলিফা তার বিতর্ক সম্পর্ক তিনি মন্তব্য করেছিলেন। তাছাড়াও তিনি বলেন, তার পেশা নির্বাচনের কারণে তার বাবা তার সাথে কথা বলা বন্ধ করে দেন।


title: মিয়া খলিফা

text: পর্ণহাব থেকে প্রাপ্ত উপাত্ত অনুযায়ী, ৩-৪ জানুয়ারি, ২০১৫ সালে, মিয়া খলিফার অনুসন্ধানকারী পাঁচ দফা উন্নীত হয়। যার এক চতুর্থাংশ অনুসন্ধানকারী ছিলেন লেবানন থেকে, মূল অনুসন্ধানকারী ছিল মধ্যপ্রাচ্যের সিরিয়া এবং জর্দানের কাছাকাছি অঞ্চল থেকে। হিজাব সম্পর্কিত বিতর্কের কারণে, জুলাই ২০১৬ সালে, তিনি ব্রিটিশ পুরুষ ম্যগাজিন "লোডেড" কর্তৃক তাদের "দ্য ওয়ার্ল্ড'স টেন মোস্ট নটোরিয়াস পর্ন স্টার্স" তালিকায় পঞ্চম স্থানে অবস্থান নেন।


title: মিয়া খলিফা

text: জুলাই ২০১৬ সালে "দ্য ওয়াশিংটন পোস্টে" এক সাক্ষাৎকারে, খলিফা জানায় যে তিনি কেবল তিন মাসের জন্য পর্নোগ্রাফিতে অভিনয় করেছিলেন এবং এক বছরের আগেই পর্নশিল্প ছেড়ে দিয়েছিলেন, "আরো স্বাভাবিক কাজে" যুক্ত হতে। তিনি বলেন, "আমি এটা আমার বিদ্রোহী পর্যায় ছিল বলে মনে করি। এটা সত্যিই আমার জন্য ছিল না। আমি ধীরে ধীরে নিজেকে এর থেকে দূরত্ব বজায় রাখতে চেষ্টা করি"। মে ২০১৬ সালের অনুযায়ী, খলিফা এখনো একজন ওয়েবক্যাম মডেল হিসেবে কাজ করছেন।


title: মিয়া খলিফা

text: একটি ভিডিও-তে খলিফাকে হিজাব (প্রথাগত মুসলিম নারী পোষাকের অংশ) পরিহিত দেখা যায় এবং একে "সমস্যসঙ্কুল" এবং "অমার্জিত" হিসেবে বর্ণনা করা হয়। অনেকে এটা পাপ হিসেবে ধরে নেয়, প্রচার করে যে তিনি উদ্দেশ্যমূলকভাবে ইসলামের প্রতি এমনটি করেছেন। ভিডিওর ফলাফলে তিনি মৃত্যুর হুমকি পান।


title: মিয়া খলিফা

text: খলিফা বর্তমানে মায়ামির, ফ্লোরিডায় বসবাস করছেন। আঠারো বছর বয়সে তিনি ফ্রেব্রুয়ারি ২০১১ সালে একজন মার্কিন নাগরিককে বিয়ে করেন। খলিফার শরীরে লেবানীয় জাতীয় সঙ্গীতের প্রথম লাইন এবং লেবানীয় ফোর্সেস ক্রুশের উল্কি রয়েছে।


title: কিলোওয়াট ঘণ্টা

text:
কিলোওয়াট ঘন্টা শক্তির একটি একক (প্রতীক : kWh, kW·h, or kW h ) যা ১০০০ ওয়াট-ঘন্টা, বা ৩.৬ মেগাজুলের সমান।
যদি শক্তি একটি নির্দিষ্ট সময় ধরে নির্দিষ্ট হারে (ক্ষমতা) প্রবাহিত বা ব্যবহৃত হয় তাহলে কিলোওয়াট-ঘন্টায় মোট শক্তির পরিমাণ হবে ক্ষমতা (কিলোওয়াাট) এবং সময়ের (ঘন্টা) গুণফলের সমান। কিলোওয়াট-ঘন্টা সাধারণত বৈদ্যুতিক মিটার দ্বারা ভোক্তাদের মাঝে বিতরণকৃত শক্তির জন্য একটি বিলিং একক হিসাবে ব্যবহৃত হয়।


title: কিলোওয়াট ঘণ্টা

text:
কিলোওয়াট-ঘন্টা (প্রতীক kWh) এক ঘন্টার জন্য ব্যয়িত শক্তি এক কিলোওয়াট (১কিলোওয়াট) শক্তির সমতুল্য একটি একক।
এক ওয়াট 1 জুল / সে এর সমান। এক কিলোওয়াট-ঘন্টা ৩৬. মেগাজুলের সমান, যা এক ঘন্টা ধরে এক হাজার ওয়াট হারে কাজ করলে যে শক্তি রুপান্তর হয় তার সমান।
শক্তির আন্তর্জাতিক একক (এস আই) হচ্ছে জুল। সময় এস আই একক নয় , তাই বলা যায় কিলোওয়াট ঘন্টা শক্তির আন্তর্জাতিক একক নয়।


title: ব্রেস্ট (দ্ব্যর্থতা নিরসন)

text: ব্রেস্ট এছাড়াও উল্লেখ করতে পারে:


title: রবার্ট স্টার্লিং

text: রবার্ট স্টার্লিং () (নভেম্বর ১৩, ১৯১৭ - ২০০৬ মে ৩০) একজন আমেরিকান চলচ্চিত্র এবং টেলিভিশন অভিনেতা।


title: রবার্ট স্টার্লিং

text:
পিটসবার্গ থেকে ৫০মাইল (৮০ কিলোমিটার) উত্তর-পশ্চিমে নিউ কাসল, পেনসিলভানিয়াতে উইলিয়াম স্টার্লিং হার্ট জন্মগ্রহণ করেন। তার পিতা নাম বিল হার্ট যিনি আমেরিকার মেজর বাস্কেটবল লীগের একজন বাস্কেটবল খেলোয়াড়। তিনি পিটসবার্গ বিশ্ববিদ্যালয়ে পড়ালেখা করেন এবং অভিনয় জগতে প্রবেশের আগে তিনি একটি পোশাক বিক্রয়িক হিসেবে কাজ করেন।
১৯৩৯ সালে কলাম্বিয়ান ছবির সঙ্গে স্বাক্ষরের পর, তিনি পশ্চিমা তারকা উইলিয়াম এস হার্ট সঙ্গে নাম সংক্রান্ত বিভ্রান্তি এড়ানোর জন্য নিজেই তার নাম রবার্ট স্টার্লিং রাখেন। ১৯৪৩ সালে তিনি যখন পশ্চিম টেক্সাসের মারফায় সেকেন্ড লেফটেন্যান্ট অফিসার হিসেবে ফ্লাইট প্রশিক্ষনে যোগ দিয়েছিলেন, তখন তার নাম আইনতভাবে পরিবর্তন করা হয় । ১৯৪১ সালে, স্টার্লিং মেট্রো গোল্ডয়িন মায়ের নামে একটি আমেরিকান মিডিয়া কোম্পানীতে গিয়েছিলেন। তিনি কয়েক বছরের জন্য সহঅিভিনেতা হিসেবে কাজ করেন। দ্বিতীয় বিশ্বযুদ্ধে মার্কিন যুক্তরাষ্ট্র সেনাবাহিনীর এয়ার কর্পস এর ফ্লাইট প্রশিক্ষক হিসেবে দায়িত্ব পালনের পর তিনি হলিউডে ফিরে আসেন। কিন্তু ঐ দশকের শেষের দিকে তার চলচিত্র কেরিয়ার হুমকির মুখে পড়ে যায়।


title: রবার্ট স্টার্লিং

text: স্টার্লিং দুইবার বিয়ে করেছিলেন। তার প্রথম বিবাহ ছিল ১৯৪৩ সালে, অভিনেত্রী-গায়িকা "অ্যান সোর্দানের" সাথে। তাদের সংসারে একটি কন্যা সন্তান, প্যাট্রিসিয়া (তিশা স্টার্লিং) জন্ম নেয়, যিনি পরিবর্তিতে অভিনয়কে পেশা হিসেবে বেছে নেন। ১৯৪৯ সালে সোর্দান এবং স্টার্লিং এর বিচ্ছেদ ঘটে। স্টার্লিং তার ব্রডওয়ে থিয়েটার আত্মপ্রকাশের পর পরই অভিনেত্রী-গায়িকা অ্যান জেফ্রিসের সাথে পরিচয় ঘটে এবং তারা ১৯৫১ সালে বিবাহ বন্ধনে আবদ্ধ হন এবং তাঁর মৃত্যু পর্যন্ত তারা একসাথে সংসার করেন। তাদের সংসারে তিনটি পুত্র সন্তান জন্মগ্রহণ করে,তারা হল জেফ্রি, ডানা এবং টেইলর।


title: রবার্ট স্টার্লিং

text: স্টার্লিং ক্যালিফোর্নিয়ার লস এঞ্জেলেসের ব্রেন্টউডে নিজ বাড়িতে ৮৮ বছর বয়সে ২০০৬ সালের ৩০ মে মঙ্গলবার মারা যান। তার ছেলে জেফ্রির মতে, স্টার্লিং মৃত্যু স্বাভাবিক ছিল, কিন্তু তার শেষ জীবনে তিনি বেশ কিছু রোগে আক্রান্ত ছিলেন।


title: এন১০৭ (বাংলাদেশ)

text: এন১০৭ (ইংরেজি: N107) বা কালুরঘাট-মনসার টেক মহাসড়ক বাংলাদেশের একটি মহাসড়ক, যেটি কালুরঘাট সেতুকে এন১ জাতীয় মহাসড়কের সাথে যুক্ত করেছে।


title: এন১০৭ (বাংলাদেশ)

text: ১০.৫ কিলোমিটার


title: এন১০৮ (বাংলাদেশ)

text: এন১০৮ (ইংরেজি: N108) বা কেরানীর হাট-বান্দরবান মহাসড়ক বাংলাদেশের একটি মহাসড়ক, যেটি সাতকানিয়া উপজেলার কেরানীর হাটে এন১ জাতীয় মহাসড়ককে বান্দরবানের সাথে যুক্ত করেছে।


title: এন১০৮ (বাংলাদেশ)

text: ২২.৫ কিলোমিটার


title: লেবাননের জাতীয় সঙ্গীত

text: আন-নাসিদ আল-ওয়াতিনিইয়্য আল-লেবানিয়্য (আরবি:النشيد الوطني اللبناني) () হল লেবাননের জাতীয় সঙ্গীত যা লিখেছেন রশিদ নাখ্যলে এবং সুরারোপ করেছেন ওয়াদিয়্য সাব্রা। ফ্রান্স কর্তৃক লেবানন ঘোষণাপত্র স্বাক্ষরের সাত বছর পর বৃহত্তর লেবানন গঠনের সময়ে জুলাই ১২, ১৯২৭ সালে লেবাননের জাতীয় সঙ্গীত গৃহীত হয়।


title: লেবাননের জাতীয় সঙ্গীত

text: লেবাননের জাতীয় সঙ্গীত দেশব্যাপী একটি উন্মুক্ত প্রতিযোগিতার মাধ্যমে নির্বাচন করা হয়েছে।


title: লেবাননের জাতীয় সঙ্গীত

text: ১৯ শতকের শেষে বৈরুত এক্সপোজার এবং পশ্চিমা সংস্কৃতি দ্বারা প্রভাবিত হয়ে, ফরাসি প্রশিক্ষিত শিল্পী ওয়াদিয়্য সাব্রা ১৯২৫ সালে লেবাননের জাতীয় সঙ্গীতের সুরারোপ করেছেন।


title: ম্যাক্স সোরেনসেন

text: ম্যাক্স ক্রিস্টিয়ান সোরেনসেন (জন্ম: ১৮ নভেম্বর, ১৯৮৫) ট্রান্সভাল প্রদেশের জোহানেসবার্গে জন্মগ্রহণকারী দক্ষিণ আফ্রিকান বংশোদ্ভূত আইরিশ ক্রিকেটার। আয়ারল্যান্ড ক্রিকেট দলের অন্যতম সদস্য তিনি। ম্যাক্স সোরেনসেন ডানহাতি ব্যাটসম্যান হিসেবে দলে ভূমিকা রাখছেন। এছাড়াও ডানহাতে ফাস্ট-মিডিয়াম বোলিংয়ে পারদর্শী তিনি। বর্তমানে তিনি ডাবলিনভিত্তিক দ্য হিলস ক্রিকেট ক্লাবের পক্ষে খেলছেন।


title: ম্যাক্স সোরেনসেন

text: ফেব্রুয়ারি, ২০১২ সালে কেনিয়া সফরে আয়ারল্যান্ড দলের সদস্যরূপে দলে অন্তর্ভুক্ত হন। এরপর ২০১২ সালের আইসিসি বিশ্ব টুয়েন্টি২০ বাছাইপর্বে অংশগ্রহণ করেন। কেনিয়ায় অনুষ্ঠিত আন্তঃমহাদেশীয় কাপে কেনিয়ার বিপক্ষে তার প্রথম-শ্রেণীর ক্রিকেটে অভিষেক ঘটে তার। স্পিন বোলারদের প্রাধান্যবিস্তারকারী ঐ খেলায় উভয় ইনিংসে যথাক্রমে হিরেন বরাইয়া ও নেহেমিয়া ওদিয়াম্বো'র শিকারে পরিণত হন তিন। দু'বারই শূন্য রানে প্যাভিলিয়নে রওয়ানা দেন তিনি। চার-দিনের ঐ খেলাটি দু'দিনে শেষ হয় যাতে আয়ারল্যান্ড নাটকীয়ভাবে ১০ রানে জয়লাভ করে।


title: ম্যাক্স সোরেনসেন

text: ২০১১-১২ মৌসুমে কেনিয়ার বিপক্ষে একদিনের আন্তর্জাতিক সিরিজে তেমন উল্লেখযোগ্য ভূমিকা না রাখা স্বত্ত্বেও টুয়েন্টি২০ আন্তর্জাতিকে অভিষিক্ত হন। রাকেপ প্যাটেল ও অ্যালেক্স ওবান্দা'র উইকেট লাভ করেন ও ২/১৭ নিয়ে আয়ারল্যান্ডকে জয়ে সহায়তা করেন। দ্বিতীয় টুয়েন্টি২০ আন্তর্জাতিকে রাগিব আগা'র উইকেট পান। এ খেলায়ও তার দল জয়লাভ করে।


title: ম্যাক্স সোরেনসেন

text: ১৮ জানুয়ারি, ২০১৫ তারিখে ক্রিকেট আয়ারল্যান্ড কর্তৃক তাকে আসন্ন বিশ্বকাপে দলের সদস্য করা হয়। আহত টিম মারতাগের স্থলে তিনি ২০১৫ সালের ক্রিকেট বিশ্বকাপে খেলার সুযোগ লাভ করেন।


title: সোবণশিরি নদী

text:
সোবণশিরি নদী (; ) হচ্ছে ব্রহ্মপুত্র নদের উত্তর বাহিনী উপনদী। এটি তিব্বত এবং ভারতের অরুণাচল প্রদেশ ও অসমে বয়েছে। সোবণশিরির দৈর্ঘ্য ২৭৫ মাইল, অববাহিকার কালি ১২,৬০০ বর্গমাইল। ব্রহ্মপুত্রের সর্ববৃহৎ উপনদী হচ্ছে সোবণশিরি। এটি ব্রহ্মপুত্রের জলরাশির ৭.৯২% জলের যোগান দেয়।
চীন দেশের হিমালয় পর্বতমালা থেকে সোবণশিরি নদীর উৎপত্তি হয়েছে।
সোবণশিরি নদী প্রথমে পূর্ব ও দক্ষিণ-পূর্বে বয়ে ভারতে প্রবেশ করে অসম উপত্যকায় দক্ষিণ দিকে বয়েছে। অসমের লখিমপুর জেলায় সোবণশিরি নদী ব্রহ্মপুত্রের নদের সহিত মিলিত হয়েছে।


title: ধনশিরি নদী

text:
ধনশিরি নদী (; ) হচ্ছে অসমের গোলাঘাট জেলা ও নাগাল্যান্ডের ডিমাপুর জেলার মুখ্য নদী। এই নদীটি নাগাল্যান্ডের লাইসাং শৃঙ্গের থেকে উৎপত্তি হয়েছে। এর দৈর্ঘ্য হচ্ছে ৩৫২কি:মি। ধনশিরি নদীর অববাহিকার মোট কালি হচ্ছে ১২২০ বর্গ কি:মি:।
ধনশিরি নদী অসমের কার্বি আংলং জেলা ও নাগাল্যান্ডের সীমান্তে বয়ে যাওয়ার জন্য এর তীরস্থ অঞ্চলে বিভিন্ন জীব-জন্তু দেখতে পাওয়া যায়। ধনশিরির এপাড়ে ধনশিরি সংরক্ষিত বনাঞ্চল ও ওপাড়ে ইন্টাঙ্কি রাষ্ট্রীয় উদ্যান ও ধনশিরির উভয়পাড়ে বিভিন্ন ধরনের উদ্ভিদ পাওয়া যায়।


title: ম্যাথু ক্রস

text: ম্যাথু হেনরি ক্রস (জন্ম: ১৫ অক্টোবর, ১৯৯২) অ্যাবরদিন এলাকায় জন্মগ্রহণকারী স্কটিশ ক্রিকেটার। স্কটল্যান্ড ক্রিকেট দলের অন্যতম সদস্য ম্যাথু ক্রস মূলতঃ উইকেট-রক্ষকের দায়িত্ব পালন করেন। এছাড়াও তিনি ইংল্যান্ডের কাউন্টি ক্রিকেটে নটিংহ্যামশায়ার দলে প্রতিনিধিত্ব করছেন। বর্তমানে তিনি লাফবোরা বিশ্ববিদ্যালয়ে প্রকৌশল বিষয়ে অধ্যয়ন করছেন।


title: ম্যাথু ক্রস

text: নয় বছর বয়সে অ্যাবরদিনশায়ার ক্রিকেট ক্লাবের সদস্য হন। ২০১১ সালে অনুষ্ঠিত অনূর্ধ্ব-১৯ ক্রিকেট বিশ্বকাপে স্কটল্যান্ডের অনূর্ধ্ব-১৯ দলে সহঃ অধিনায়কের দায়িত্ব পালন করেছেন। লাফবোরা এমসিসিইউ ও স্কটল্যান্ডের অনূর্ধ্ব-১৯ দলে খেলোয়াড়ী মনোভাব আশাপ্রদ। এছাড়াও নটিংহ্যামশায়ার দ্বিতীয় একাদশে প্রতিনিধিত্ব করেন। ২০১৩ সালে অ্যাজিয়াস বোলে অনুষ্ঠিত ওয়াইবি৪০ খেলায় স্কটিশ সল্টাইজ দলের পক্ষে হ্যাম্পশায়ারের বিপক্ষে অভিষেক ঘটে।


title: ম্যাথু ক্রস

text: ২৩ জানুয়ারি, ২০১৩ তারিখে কানাডার বিপক্ষে তার একদিনের আন্তর্জাতিকে অভিষেক ঘটে। ২০১৩ সালে তার খেলার পরিসংখ্যান অনেকাংশেই বদলে যায় ও উন্নততর হয়। ফলশ্রুতিতে সংযুক্ত আরব আমিরাতে অনুষ্ঠিত ২০১৩ সালের টুয়েন্টি২০ বিশ্বকাপের বাছাইপর্বে স্কটল্যান্ডের টি২০ দলে তাকে মনোনীত করা হয়।


title: ম্যাট মচন

text: ম্যাথু উইলিয়াম মচন (; জন্ম: ১৫ ফেব্রুয়ারি, ১৯৯১) সাসেক্সের ব্রাইটনে জন্মগ্রহণকারী ইংরেজ বংশোদ্ভূত বিশিষ্ট স্কটিশ ক্রিকেটার। স্কটল্যান্ড ক্রিকেট দলের অন্যতম সদস্য ম্যাট মচন মূলতঃ বামহাতি ব্যাটসম্যান। এছাড়াও তিনি ডানহাতে অফ ব্রেক বোলিং করে থাকেন। হার্স্টপিয়ারপয়েন্ট কলেজ ও ব্রাইটন কলেজের সাবেক ছাত্র মচন কাউন্টি ক্রিকেটে সাসেক্স দলে খেলছেন।


title: ম্যাট মচন

text: ২০০৬ সালে সাসেক্স দ্বিতীয় একাদশে খেলার সুযোগ পান। কেমব্রিজ এমসিসিইউ দলের বিপক্ষে সাসেক্সের হয়ে তার প্রথম-শ্রেণীর ক্রিকেটে অভিষেক ঘটে। ২০১১ মৌসুমে অক্সফোর্ড এমসিসিইউ ও নটিংহ্যামশায়ারের বিপক্ষে তিনি আরও দু'টি প্রথম-শ্রেণীর ক্রিকেটে অংশগ্রহণ করেন। তন্মধ্যে অক্সফোর্ড এমসিসিইউ দলের বিপক্ষে অভিষেক প্রথম-শ্রেণীর সেঞ্চুরি থেকে বঞ্চিত হন। অ্যালেক্স স্কটের বলে তার ইনিংস ৯৯ রানে থেমে যায়।


title: ম্যাট মচন

text: ২০১০ সালে সফরকারী বাংলাদেশ একাদশের বিপক্ষে লিস্ট এ ক্রিকেটে অভিষেক হয়। মাশরাফি মর্তুজা'র বলে তিনি ১০ রানে আউট হন। তা স্বত্ত্বেও সাসেক্স দল ১৪৯ রানে জয়লাভ করে।


title: ম্যাট মচন

text: সেপ্টেম্বর, ২০১২ সালে স্কটল্যান্ড দলের সদস্য হিসেবে মনোনীত হন। দলটি ২০১২ সালের অক্টোবর মাসে দক্ষিণ আফ্রিকা সফর করে। ইংল্যান্ডে জন্মগ্রহণ করলেও স্কটিশ পিতা-মাতার সন্তান হওয়া স্কটল্যান্ড দলে খেলার সুযোগ পেয়েছেন তিনি।


title: ম্যাট মচন

text: ৯ জানুয়ারি, ২০১৫ তারিখে ক্রিকেট স্কটল্যান্ড কর্তৃপক্ষ কাইল কোয়েতজারকে অধিনায়কত্ব করে তাদের ১৫-সদস্যের চূড়ান্ত তালিকা প্রকাশ করে। খেলায় তিনিও সদস্য মনোনীত হন। ২৬ ফেব্রুয়ারি তারিখে অনুষ্ঠিত গ্রুপ-পর্বের ৩য় খেলায় আফগানিস্তানের বিপক্ষে দলের পক্ষে সর্বোচ্চ ৩১ রান সংগ্রহ করেন ২৮ বল খেলে। এরফলে প্রথমবারের মতো স্কটল্যান্ড দল বিশ্বকাপে দুই শতাধিক রানের কোটা অতিক্রম করে। কিন্তু ঐ খেলায় তার দল মাত্র ১ উইকেটের ব্যবধানে নাটকীয়ভাবে পরাজিত হয়।


title: ২০১৪-১৫ দুবাই ত্রি-দেশীয় সিরিজ

text: দুবাই ত্রি-দেশীয় সিরিজ ২০১৪-১৫ একটি আন্তর্জাতিক ক্রিকেট প্রতিযোগিতা যা সংযুক্ত আরব আমিরাতে ৮ থেকে ১৯ জানুয়ারি ২০১৫ পর্যন্ত অনুষ্ঠিত হয়। এটি ২০১৫ ক্রিকেট বিশ্বকাপের জন্য অনুশীলনমূলক হিসাবে আফগানিস্তান, আয়ারল্যান্ড এবং স্কটল্যান্ডের মধ্যকার একটি ত্রি-দেশীয় সিরিজ ছিল। প্রতিযোগিতার শেষ খেলায় কোন ফলাফল না হওয়ায় আয়ারল্যান্ড পয়েন্ট টেবিলের শীর্ষ দল হিসাবে প্রতিযোগিতা শেষ করে।


title: ২০১৪-১৫ দুবাই ত্রি-দেশীয় সিরিজ

text: ৭ জানুয়ারি ২০১৫ তারিখে টিম মারতাগের পা ভেঙ্গে যাওয়ায়, বিশ্বকাপ ও সর্বশেষ ম্যাচের জন্য টিম মারতাগের বদলে ম্যাক্স সোরেনসেনকে দলে অন্তর্ভুক্ত করা হয়।একটি ম্যাচ কোন ফলাফল হয়নি হিসেবে ঘোষণা করা হলে, সেখানে রানের গড় প্রযোজ্য হবে না।


title: স্নো হোয়াইট

text: "স্নো হোয়াইট" বা "তুষারিণী আর সাত বামনের গল্প" হল একটি জার্মান রূপকথা। রূপকথা হিসেবে এটি সমগ্র ইউরোপে জনপ্রিয় এবং বর্তমানে বিশ্বের জনপ্রিয়তম রূপকথা কাহিনিগুলোর মধ্যে অন্যতম। ১৮১২ সালে গ্রিমভাইয়েরা (ইয়াকব গ্রিম ও ভিলহেলম গ্রিম) তাদের সংগৃহীত "গ্রিমভাইদের রূপকথার" প্রথম সংস্করণে এটি প্রকাশ করেন। গল্পটির শিরোনাম ছিল বা "তুষারিণী" ( বর্তমান বানান পদ্ধতি "Schneewittchen" ; উচ্চারণ "স্নেভিট্‌খেন") এবং এটি উক্ত সংস্করণের ৫৩ নম্বর কাহিনী।


title: বাংলার প্রধানমন্ত্রী

text: বাংলার প্রধানমন্ত্রী ব্রিটিশ ভারতে অবিভক্ত বাংলার প্রধানমন্ত্রীর পদ ছিল। ভারত শাসন আইন ১৯৩৫ এর আওতায় এই পদ সৃষ্টি করা হয়। বঙ্গীয় আইন পরিষদের সাথে নেতার সাথে একই সময় এটির অবস্থান ছিল।


title: বাংলার প্রধানমন্ত্রী

text: ব্রিটিশ ভারতে বাংলার প্রধানমন্ত্রী একটি প্রভাবশালী পদ ছিল। তবে তার শাসনসীমা ব্রিটিশ ঔপনিবেশিক গভর্নরের ক্ষমতার মধ্যে সীমাবদ্ধ ছিল। একটি ভারতীয় ফেডারেশন গঠনের ঘোষণা কংগ্রেসের বিরোধীতার জন্য বাস্তবায়িত হতে পারেনি। কংগ্রেস এককেন্দ্রীক সরকারের দাবি জানিয়েছিল। প্রধানমন্ত্রী এ কে ফজলুল হক ১৯৪০ সালে লাহোর প্রস্তাবে ভারতের পূর্ব ও উত্তর পশ্চিমাঞ্চল নিয়ে সার্বভৌম রাষ্ট্র গঠনের প্রস্তাব করেছিলেন।


title: বাংলার প্রধানমন্ত্রী

text: এই পদটি দশ বছর (১৯৩৭-১৯৪৭) কার্যকর ছিল। ভারত বিভাগের পর এর বিলুপ্তি হয় এবং বিভাগের পর বাংলা পূর্ব ও পশ্চিম বাংলায় বিভক্ত হয়ে যায়। এই পদের উত্তরাধিকারী হিসেবে আধুনিককালের বাংলাদেশের প্রধানমন্ত্রী ও পশ্চিমবঙ্গের মুখ্যমন্ত্রীর পদকে উল্লেখ করা যায়।


title: ক্যালাম ম্যাকলিওড

text: ক্যালাম স্কট ম্যাকলিওড (জন্ম: ১৫ নভেম্বর, ১৯৮৮) ল্যানার্কশায়ারের গ্লাসগো এলাকায় জন্মগ্রহণকারী পেশাদার স্কটিশ ক্রিকেটার। স্কটল্যান্ড ক্রিকেট দলের অন্যতম সদস্য ক্যালাম ম্যাকলিওড দলে উদ্বোধনী ব্যাটসম্যান হিসেবে খেলছেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিং করে থাকেন।


title: ক্যালাম ম্যাকলিওড

text: শুরুতে ড্রাম্পেলিয়ার ক্রিকেট ক্লাবে খেলেন ম্যাকলিওড। এরপর স্কটিশ জাতীয় ক্রিকেট লীগের প্রিমিয়ার বিভাগে আডিংসটন ক্রিকেট ক্লাবে যোগ দেন। ২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে অংশ নেন। বয়সভিত্তিক দলে প্রায় ৭০ খেলায় অংশগ্রহণ করেন। এরপর ২০০৬ মৌসুমে ওয়ারউইকশায়ার দলের পক্ষে অনূর্ধ্ব-১৭, অনূর্ধ্ব-১৯ ও দ্বিতীয় একাদশে প্রতিনিধিত্ব করেন। ২০০৭ সালে চুক্তি নবায়ণের পর দ্বিতীয় একাদশের পক্ষে সর্বোচ্চ উইকেট সংগ্রহকারী ছিলেন ও কাউন্টি দলের ভোটে বর্ষসেরা দ্বিতীয় একাদশ খেলোয়াড় মনোনীত হন।


title: ক্যালাম ম্যাকলিওড

text: ২০০৭ সালে সংযুক্ত আরব আমিরাতে অনুষ্ঠিত আন্তর্মহাদেশীয় কাপে স্কটল্যান্ডের পক্ষে প্রথম-শ্রেণীর ক্যাপ পড়ার গৌরব অর্জন করেন। এরফলে তিনি সর্বকনিষ্ঠ স্কটিশ খেলোয়াড়ের মর্যাদা পান। ১৮ আগস্ট, ২০০৮ তারিখে ইংল্যান্ডের বিপক্ষে একদিনের আন্তর্জাতিকে অভিষেক ঘটে তার। খেলায় তিনি ১১ বল মোকাবেলা করে অপরাজিত ১০* রান সংগ্রহ করেন। কিন্তু বৃষ্টির কারণে খেলা পরিত্যক্ত ঘোষিত হয়।


title: ক্যালাম ম্যাকলিওড

text: জুন, ২০০৯ সালের প্রথমদিকে আইসিসি বিশ্ব টুয়েন্টি২০ ক্রিকেট প্রতিযোগিতাকালীন ওয়ারউইকশায়ারের কোচিং কর্মকর্তা ম্যাকলিওডের বোলিংয়ের ধরনে ত্রুটি সনাক্ত করেন। জুলাই, ২০১০ সালে আন্তঃমহাদেশীয় কাপে কানাডার বিপক্ষে ৬ উইকেট প্রাপ্তির পর আম্পায়ারগণ আইসিসি বরাবরে তার বোলিং পর্যবেক্ষণ সংক্রান্ত বিষয়ে প্রতিবেদন প্রেরণ করেন।


title: ক্যালাম ম্যাকলিওড

text: ওয়ারউইকশায়ার ও ক্রিকেট স্কটল্যান্ড কর্তৃপক্ষ তার বোলিং সংশোধনে সহায়তা করে। তারপর আইসিসি কর্তৃপক্ষ বোলিং বিশ্লেষণ করে ঘরোয়া, জাতীয় ও আন্তর্জাতিক প্রতিযোগিতায় বোলিংয়ে উপযোগী হিসেবে গণ্য করে। এ সময় তিনি ব্যাটিংয়ে মনোযোগী হন।


title: জাবাল শামার আমিরাত

text: জাবাল শামার আমিরাত (আল রশিদ আমিরাত ও হাইল আমিরাত বলেও পরিচিত) ছিল আরবের নজদ অঞ্চলের একটি রাষ্ট্র। এটি ঊনবিংশ শতাব্দীর মধ্যভাগ থেকে ১৯২১ সাল পর্যন্ত অস্তিত্বশীল ছিল। জাবাল শামার অর্থ “শামারের পর্বত”। এর রাজধানী ছিল হাইল। আল রশিদ পরিবার ছিল এই রাজতান্ত্রিক রাষ্ট্রের শাসনকর্তা। এটি বর্তমান সৌদি আরব, ইরাক ও জর্ডানের অংশ নিয়ে গঠিত ছিল।


title: জাবাল শামার আমিরাত

text: ১৮৩৬ সালে জাবাল শামার আমিরাত প্রতিষ্ঠিত হয়। রাষ্ট্রের জীবনকালের অধিকাংশ সময় আল সৌদের সাথে নজদের নিয়ন্ত্রণ নিয়ে লড়াইয়ে কাটে। জাবাল শামারের শাসক রশিদিরা মুলায়দার যুদ্ধের পর ১৮৯১ সালে রিয়াদ থেকে সৌদিদের হটিয়ে দিতে সক্ষম হয়। এর ফলে দ্বিতীয় সৌদি রাষ্ট্র নজদ আমিরাতের বিলুপ্তি ঘটে এবং তা জাবাল শামার আমিরাতের অন্তর্ভুক্ত হয়।


title: জাবাল শামার আমিরাত

text: সৌদিরা এরপর ঘটনার আড়ালে সরে যায় এবং কুয়েতে নির্বাসিত হয়। রশিদিরা উসমানীয় সাম্রাজ্যের সাথে মিত্রতা স্থাপন করে। উনিশ শতকে উসমানীয়দের প্রভাব হ্রাস পাওয়ার পর থেকে এই মিত্রতা হ্রাস পেতে থাকে।


title: জাবাল শামার আমিরাত

text: ১৯০২ সালে আবদুল আজিজ ইবনে সৌদ রিয়াদ দখল করতে সক্ষম হন এবং এই অঞ্চল জয়ের জন্য অভিযান শুরু করেন। এই অভিযানে সৌদিরা সফল হয়। বেশ কিছু সংঘর্ষের পর সৌদি ও রশিদিরা পূর্ণ মাত্রায় লড়াইয়ে অবতীর্ণ হয়। এ যুদ্ধে রশিদিরা শোচনীয়ভাবে পরাজিত হয়। রশিদি আমির আবদুল আজিজ ইবনে মিতাব আল রশিদ এতে নিহত হন।


title: জাবাল শামার আমিরাত

text: আমিরের মৃত্যুর পর জাবাল শামার ক্রমান্বয়ে পতনের দিকে ধাবিত হয়। আবদুল আজিজ ইবনে সৌদ ব্রিটিশ সাম্রাজ্যের সাথে মিত্রতা স্থাপন করেন। অন্যদিকে রশিদিরা ব্রিটিশদের প্রতিপক্ষ উসমানীয় সাম্রাজ্যের মিত্র ছিল। প্রথম বিশ্বযুদ্ধ থেকে ইবনে সৌদ বেশ ক্ষমতাশালী হয়ে উঠেন।


title: জাবাল শামার আমিরাত

text: ১৯২১ সালে সৌদি অভিযানে হাইল বিজয় হওয়ার পর জাবাল শামার আমিরাতের পতন হয়। ১৯২১ সালের ২ নভেম্বর আমিরাত সৌদিদের কাছে আত্মসমর্পণ করে এবং তা নজদ সালতানাতের সাথে একীভূত হয়। সৌদি ও ব্রিটিশদের দ্বারা বহিষ্কৃত হওয়ার কারণে বর্তমানে শামারের অধিকাংশ জেবালি সিরিয়া ও ইরাকে বসবাস করে।ঐতিহাসিকভাবে আমিরাত আলফালফা উৎপাদন করত।


title: দিলীপ মেন্ডিস

text: লুইস রোহন দিলীপ মেন্ডিস (; জন্ম: ২৫ আগস্ট, ১৯৫২) মোরাতুয়ায় জন্মগ্রহণকারী সাবেক শ্রীলঙ্কান ক্রিকেটার। শ্রীলঙ্কা ক্রিকেট দলের অধিনায়কের দায়িত্বে ছিলেন। ১৯৮২ থেকে ১৯৮৫ সালের মধ্যবর্তী সময়কালে শ্রীলঙ্কা দলের অন্যতম সেরা ব্যাটসম্যান দিলীপ মেন্ডিস বর্তমানে ওমান ক্রিকেট দলের কোচের দায়িত্বে রয়েছেন।


title: দিলীপ মেন্ডিস

text: ১৯৭২ সালে সফরকারী তামিলনাড়ু দলের বিপক্ষে আন্তর্জাতিক মর্যাদাবিহীন খেলায় তাঁর অভিষেক ঘটে। প্রথম ইনিংসে সর্বোচ্চ ৫২ ও দ্বিতীয় ইনিংসে ৩৪ করলেও তাঁর দল ইনিংস পরাজয় এড়াতে পারেনি।


title: দিলীপ মেন্ডিস

text: ১৯৭৫ সালে প্রথম একদিনের আন্তর্জাতিকে অংশগ্রহণ করেন। ওয়েস্ট ইন্ডিজের বিপক্ষে অনুষ্ঠিত ঐ খেলায় তিনি মাত্র ৮ রান সংগ্রহ করেন। এর সাত বছর পর ১৭ ফেব্রুয়ারি, ১৯৮২ তারিখে অন্যান্য শ্রীলঙ্কানদের সাথে তাঁরও টেস্ট অভিষেক হয়। ইংল্যান্ডের বিপক্ষে অনুষ্ঠিত টেস্টে চার নম্বরে ব্যাটিংয়ে নেমে ১৭ ও ২৭ রান করেন। খেলায় তাঁর দল সাত উইকেটে পরাভূত হয়। পরবর্তী আট ইনিংসে তিনি একটিমাত্র অর্ধ-শতকের দেখা পান। পাকিস্তানের বিপক্ষে তিন টেস্ট সিরিজের প্রথমটিতে এই অর্ধ-শতক সংগ্রহ করেন।


title: দিলীপ মেন্ডিস

text: ১৯৮২ সালের শরতে ভারত সফরে মেন্ডিস তাঁর স্বরূপ মেলে ধরেন। ১১ রানে ২ উইকেটের পতনের পর রয় ডায়াসের সাথে তৃতীয় উইকেটে ১৫৩ রান তোলেন। মেন্ডিস তাঁর অভিষেক সেঞ্চুরি পান ও শ্রীলঙ্কাকে প্রথম দিন অতিবাহিত করতে সহায়তা করেন। তারপর ভারতীয় দল ৫৬৬/৬ ডিক্লেয়ার করলে শ্রীলঙ্কা ড্রয়ের চেষ্টা চালায়। উদ্বোধনী ব্যাটসম্যানদ্বয় দ্রুত প্যাভিলিয়নে ফিরে আসলে মেন্ডিস পুণরায় ১০৫ রান সংগ্রহ করে দলকে পঞ্চম দিনের চা-বিরতি পর্যন্ত নিয়ে যান। তাঁর সাহসী পদক্ষেপে দল প্রথমবারের মতো টেস্ট ড্র করতে সক্ষম হয়।


title: দিলীপ মেন্ডিস

text: ১৯৮৩ সালের ক্রিকেট বিশ্বকাপে মেন্ডিস তাঁর তৃতীয় ওডিআই অর্ধ-শতক করেন। কিন্তু সম্মানজনক রান তোলার পরও দল হেরে যায়। অথচ, শূন্য রান তোলেও শ্রীলঙ্কা দল একমাত্র জয়ের সন্ধান পেয়েছিল।


title: ভোলা সরকারি কলেজ

text: ভোলা সরকারি কলেজ ভোলা শহরের যুগিরঘোল,ভোলা- চরফ্যশন সড়ক সংলগ্ন এলাকায় অবস্থিত একটি সরকারি শিক্ষা প্রতিষ্ঠান। ভোলা সরকারি কলেজ বরিশাল বিভাগ এর নামকরা কলেজগুলোর মধ্যে একটি। ১৯৬২ খ্রিস্টাব্দে প্রতিষ্ঠিত কলেজটি ভোলা জেলার প্রাচীন তম এবং দক্ষিণ বাংলার অন্যতম শ্রেষ্ঠ বিদ্যাপীঠ। ১৯৭৯ সালে জাতীয়করণকৃত এই প্রতিষ্ঠানটি "জাতীয় শিক্ষানীতি-২০১০" এর আলোকে মানসম্মত আধুনিক ও যুগোপযোগী শিক্ষার নিরন্তন প্রচেষ্ঠা চালিয়ে এই দ্বীপ জেলায় জ্ঞান এর আলো ছড়িয়ে দিচ্ছে। এ কলেজে উচ্চমাধ্যমিক এবং স্নাতক পর্যায়ের শিক্ষাকার্যক্রম পরিচালিত হয়ে থাকে। কলেজটি নয়নাভিরাম ও মনোমুগ্ধকর প্রাকৃতিক পরিবেশে ঘেরা। এই কলেজ বাংলাদেশ জাতীয় বিশ্ববিদ্যালয় এর অধিভুক্ত।


title: ভোলা সরকারি কলেজ

text: বাংলাদেশের বৃহত্তম দ্বীপ ভোলার অনগ্রসর জনগোষ্ঠীর উন্নয়নের লক্ষ্যে তৎকালীন জেলা প্রশাসক জনাব আব্দুল আজীজ এবং কয়েকজন বিদ্যোৎসাহী ব্যক্তির উদ্যোগে ১৫ সেপ্টেম্বর ১৯৬২ খ্রীষ্টাব্দে একাদশ বিজ্ঞান,বাণিজ্য ও মানবিক বিভাগ নিয়ে বেসরকারি রুপে ভোলা কলেজ যাত্রা শুরু করে। ১৯৬৩-৬৪ শিক্ষাবর্ষে কলেজ টিতে ডিগ্রি (পাস) কোর্স চালু হয় । ১৯৭৯ সালের ৭ ই মে কলেজটিকে জাতীয়করণ করা হয়। ১৯৬২ সালে কলেজটি প্রতিষ্ঠার প্রাথমিক পর্যায়ের ক্লাশ সমুহ অনুষ্ঠিত হত । বর্তমান আব্দুর রব মাধ্যমিক বিদ্যালয়ে। অতঃপর ভোলার বিদ্যোৎসাহী ব্যাক্তিদের অক্লান্ত ও নিরলস প্রচেষ্টায় কলেজের নাম এ ক্রয়কৃত জমিতে টিনের ঘর নির্মাণ করে কলেজটির কার্যক্রম পুরোমাত্রায় চালু হয়। ১৯৬৬-৬৭ খ্রী. পাকা ভবন এর নির্মাণ কাজ চালু হয় এবং পরবর্তী সময় পাকা ভবন টি বিভিন্ন রুপ সংষ্কার হয়ে বর্তমান রুপ লাভ করেছে।


title: ভোলা সরকারি কলেজ

text: কলেজে 'শাহবাজখান ছাত্রাবাস' ও 'কবি নজরুল ইসলাম ছাত্রাবাস' নামে দুইটি ছাত্রাবাস আছে। এছাড়াও ৫০০শয্যা বিশিষ্ট নতুন ২টি ছাত্রাবাস নির্মাণাধীন রয়েছে। আবাসন ও ছাত্রাবাস কমিটির তত্ত্বাবধানে ছাত্রাবাসগুলো পরিচালিত হয়। এছাড়াও ছাত্রদের জন্য ২০ শয্যা বিশিষ্ট ডরমেটরী রয়েছে। এছাড়াও কলেজে ছাত্রীদের জন্য ছাত্রীনিবাস নির্মাণাধীন।


title: ভোলা সরকারি কলেজ

text: কলেজের অভ্যন্তরেই বিশাল আকৃতির ঐতিহাসিক কলেজ এর মাঠ অবস্থিত। এখানে বিভিন্ন বিভাগীয় পর্যায়ের খেলাধুলা অনুষ্ঠিত হয়।


title: ভোলা সরকারি কলেজ

text: ভোলা সরকারি কলেজ এর গ্রন্থাগার বরিশাল বিভাগের প্রাচিনতম গ্রন্থাগার এর মধ্যে একটি। কলেজে একটি কেন্দ্রীয় ও ১৬টি বিভাগীয় সেমিনার গ্রন্থাগার রয়েছে। কেন্দ্রীয় গ্রন্থাগারে ১৫৭১৮ টি এবং বিভাগীয় সেমিনার গ্রন্থাগার গুলোতে প্রায় ২০,০০০ বই রয়েছে । এছাড়াও ছাত্র ছাত্রীদের জন্য কলেজ গ্রন্থাগারে দৈনিক , সাপ্তাহিক,পাক্ষিক এবং মাসিক পত্রপ্ত্রিকার ব্যবস্থা রয়েছে।


title: হাইল বিজয়

text: হাইল বিজয় (দ্বিতীয় সৌদি-রশিদি যুদ্ধ বলেও পরিচিত) ছিল সৌদি বাহিনীর সাথে হাইল আমিরাতের (জাবাল শামার) লড়াই। এতে ব্রিটিশ ও সৌদিদের মিত্র ইখওয়ানরা সামরিক সহায়তা দিয়েছিল। হাইল আমিরাত এসময় রশিদিদের অধীন ছিল। ১৯২১ সালের ২ নভেম্বর জাবাল শামার সৌদি বাহিনীর কাছে আত্মসমর্পণ করে।